
En  Julegave  fra  Amerika! . —  Ja,  netop  saaledes 
maa  den  hedde,  og  til  min  Moder  maa  den  sendes. 

Hvis  min  Moder  havde  været  levende,  og  jeg 
havde  sendt  hende  en  Julegave,  saa  vilde  hun  have 
modtaget  den  med  Kærlighed.  Hun  vilde  have  vendt 
og  drejet  den  og  sét  paa  den  fra  alle  Sider.  Med 
Glæde  vilde  hun  have  betragtet  dens  gode  Sider,  og 
med  moderlig  Ømhed  vilde  hun  have  dømt  om  dens 
Mangler.  Selv  om  Børnene  derhjemme  havde  bragt 
hende  bedre  Julegaver,  —  min  vilde  have  faaet  en  god 
Plads  i  hendes  Hjærte,  fordi  den  kom  fra  Sønnen  i 
det  fremmede  Land. 


Du  kære  danske  Kirke  derhjemme!  Du  er  ogsaa 
min  Moder.  Jo  længere,  jeg  lever  i  det  fremmede, 
des  kærere  bliver  du  mig.  Til  dig  sender  jeg  min  Ju- 
legave med  Bøn  om,  at  du  vil  modtage  den  med  Kær- 
lighed, se  med  Glæde  paa  dens  gode  Sider  og  med 
moderlig  Ømhed  bære  over  med  dens  Mangler. 

Jeg   ved   det   vel,    at    du  har  Sønner  derhjemme, 

der  kan  lege  ganske  anderledes  lysteligt  for  dig  med 
Pen  og  Blæk,  end  jeg  formaar.  Deres  Gaver  er  vær- 
difuldere end  min;  men  —  lad  ogsaa  min  faa  en  Plads 
paa  dit  Julebord,  fordi  den  kommer  saa  langt,  langt 
borte  fra  og  dog  fra  en  af  dine  egne! 


3uletcmker, 


I.    Juleenglens:  husker  du! 

Jeg  sad  i  mit  Studerevæselse.  Mørket  var  ved  at 
falde  paa,  og  det  var  Juleaften. 

Da  var  det,  som  en  mild  og  venlig  Stemme  hvi- 
skede i  mit  Øre:   husker  du  Juleaften  derhjemme? 

Om  jeg  gør!  — Jo,  jeg  husker  den,  som  var  den  i 
Gaar.  Jeg  husker  saa  tydeligt,  hvordan  vi  den  Aften 
alle  sammen  højtidsklædte  samledes  om  det  lange 
Bord.  Der  sad  Fader  for  Bordenden  og  læste  op  af 
den  gamle  Salmebog,  medens  vi  alle  hørte  til  med  fol- 
dede Hænder. 

Ved  den  anden  Ende  af  Bordet  sad  Bedstemoder 
og  jeg  nærmest  ved  hende,  for  jeg  var  Bedstemoders 
Dreng.  De  gamle  Messingbriller  hang  helt  nede  paa 
Næsetippen,  saa  jeg  kunde  ikke  skønne,  om  hun  saa 
igennem  dem  eller  oven  over  dem. 

Naar  Fader  var  færdig  med  at  læse,  saa  tog  Bed- 
stemoder til  Orde,  og  nu  var  der  baade  den  og  den 
Julesalme,  som  vi  skulde  synge;  dem  havde  hun  været 
vant  til  at  synge  Juleaften  i  mangfoldige  Aar,    og  hun 

kunde  godt  synge  for.  —  Stemmen!  ja,  den  var  gam- 
mel, for  hun  var  over  de  80;  men  hvis  du  siger,  at  den 
ikke  var  køn,  saa  har  du  ingen  Forstand  paa  Bedste- 
moders Stemme. 

....  Moder. .  .  .om  jeg  husker  hende!  Jo,  hende 
glemmer  jeg  aldrig.  Mild  og  stille  Sad  hun  der  ved 
Siden  af  Bordet  med  den  mindste,  lidt  bleg  og  med 
indfaldne  Kinder.  Hendes  Moderøje  vandrede  fra  den 
ene  til  den  anden,  hvilede  lidt  paa  hver  især  af  os  med 
inderlig  Kærlighed.  Det  var  et  underligt  Blik  fra 
disse  dybe  Øjne  med  de  mørke  Rande  omkring — fuld 
af  Kærlighed  og  Vemod! 

Saa  kom  der  en  Jul,  da  hendes  Plads  stod  tom, — 
jo,  jeg  husker  det  saa  tydeligt.  Det  var  lige  til  Jul, 
at  hun  lukkede  sine  Øjne,  og  hendes  sidste  Ord  til  os 
var:     Følg  Jes  us  ! 

Jo,  jeg  husker  det  altsammen....  men....  aa, 
vent  lidt....  ja,  det  var . .  . .  aa,  det  var  blot....  hvis 
du  i  Aften  titter  ind  til  de  kære  derhjemme,  saa  sig 
dem,  at  jeg  husker  det  altsammeu.  Og  sig  dem  saa, 
at  vi  ogsaa  herovre  i  det  fjærne  Vesten  —  trods  al 
Amerikas  Jagen  efter  Penge  og  de  reformerte  Kirkers 
Ringeagt  for  Højtiderne  —  sig  dem,  at  vi  ogsaa  her- 
ovre har  Jul  baade  i  Hjem  og  i  Kirke! 


Saa  fik  jeg  min  Julehilsen  sendt  paa  Englevinge! 


II.    Rum  for  Jesus. 

(Luk.  2,  7.) 


„Der  var  ikke  Rum  i  Herberget.  " 

Nej,  det  var  der  heller  ikke  i  de  gyldne  Konge- 
sale i  Jerusalem  eller  i  Ypperstepræstens  Palads. 
Derfor  kom  Englene  —  disse  himmelske  Sendebud  — 
heller  ikke  til  Herberget  eller  til  Jerusalem.  Det  er 
ikke  med  dem  som  med  de  forenede  Magters  Hære  i 
Kina  eller  Englands  i  Sydafrika;  de  trænger  sig  ikke 
ind  paa  fremmed  Grund  med  Sværd  i  Haand.  De  er 
Fredens  Sendebud  og  titter  kun  ind  til  dem,  der  har 
Rum  for  Jesus. 

Her  staar  i  forreste  Række  Hyrderne  paa  Marken 
ved  Betlehem.  I  deres  Hjærter  var  der  Rum  for  Je- 
sus;   til  dem  var  der  aaben  Vej  for  Tonen  fra  Himlen. 

De  havde  siddet  der  ude  og  sét  paa,  hvordan 
gamle  og  unge  strammede  til  Davids  By  for  at  lade 
sig  indskrive  paa  Skattelisten.  Tungt  har  det  været 
for  dem  at  tænke  paa,  hvordan  Gudsfolket  var  kom- 
met under  fremmed  Aag  —  var  ikke  alt  Haab  ude 
nu?  Var  ikke  Israels  Kaar  saa  fortvivlede  og  Folket 
selv  saa  forhutlet,  at  det  var  umuligt  for  Gud  at  op- 
fylde Forjættelserne  fra  de  gamle  Dage?  De  bøjede 
Hovedet  med  et  tungt  Suk. 

Men  Sukket  steg  opad! 

Saa  sad  de  i  Nattens  Stilhed,  bøjede  under  Tidens 
Pinagtigheder  som  fordum  Israel  ved  Babylons  Flo- 
der: ingen  turde  Harpen  stemme!  Nej,  hvem  kunde 
under  saadanne  Kaar  stemme  Harpen  til  en  Glædes- 
sang?     Der  skulde  næsten  Galgenhumør  til. 

Men  Sukket  var  naaet  op  til  det  høje,  og  Engelen 
stod  for  dem  og  sagde:  det  kan  jeg!  Jeg  tør  stemme 
Harpen  til  en  Glædessang.  Jeg  kommer  fra  de  høje 
Himmelsale  med  godt  Budskab:  „Frygt  ikke;  ti  se, 
jeg  forkynder  eder  en  stor  Glæde,  som  skal  vederfares 
alt  Folket.  Ti  eder  er  i  Dag  en  Frelser  født,  som  er 
den  Herre  Kristus  i  Davids  Stad",  .  . . 

Saa  lød  den  første  glade  Julesang  paa  rene  Engle- 
læber  ud  over  Jorden!  Det  var  Tonen  fra  Himlen, 
som  aldrig  skal  forstumme. 

Det  skal  tone  ud  til  alle  dem,  der  sidder  i  Kvide 
og  sukker  under  trange  Kaar  —  til  dem,  der  synes,  at 
deres  Liv  er  bleven  saa  forhutlet,  saa  det  aldrig  kan 
blive  godt  mere  —  til  dem,  der  siger:  nej,  under  vore 
Kaar  er  det  da  umuligt  at  synge  glade  Sange.  Til 
alle  dem  skal  det  siges:  det  er  slet  ikke  umuligt!  Det 
kommer  ikke  saa  meget  an  paa,  hvordan  dine  Kaar 
er,  tunge  eller  lette,  mørke  eller  lyse,  eller  hvor  for- 
hutlet dit  Liv  har  været.  Det  kommer  an  paa,  om  du 
har  Rum  for  Jesus. 

Du  siger:   ak  ja,    om  han  bare  vilde  ....  men .... 

Kom  i  Hu,  kære,  han  har  for  taget  til  Takke  med 
en  Stald  og  et  Kors.  Paa  dette  sidste  sagde  han  til 
en  stakkels  Røver:  ,,I  Dag  skal  du  være  med  mig  i 
Paradis".  Og  ved  en  anden  Lejlighed  sagde  han  til 
en  Kvinde,  greben  i  Hor:  ,,Jeg  fordommer  dig  heller 
ikke;  gaa  bort  og  synd  ikke  mere". 

Frygt  ikke! 

Det  var  den  første  Tone  i  Tonen  fra  Himlen,  og 
den  gælder  ogsaa  dig.  Ja,  ogsaa  dig  vil  han  bo  hos 
under   dine   trange  Kaar,   naar  du  vil  give  ham  Rum  i 

dit  Hjærte.  Ogsaa  dig  vil  han  frelse  hjem  til  sit  him- 
melske Rige.  —  Men  sig  mig  saa:  er  der  ikke  ogsaa 
under  dine  Kaar  Grund  til  at  synge  en  Julesang  med 
Glæde? 

Det  var  ikke  Galgenhumør,  der  bragte  Englene 
til  at  synge  med  Glæde  hin  Julenat.  De  havde  set  det, 
der  var  beredt  Menneskene  ved  Gud  Faders  Kærlighed, 
Derfor  kunde  de  synge  glade  Sange. 

Saa  prøv  du  da  at  se  ud  over  alt  det  fortvivlede 
hernede.  Løft  Blikket  opad  mod  de  lyse  Himle, 
mod  det,  som  der  er  beredt  dig  ved  Gud  Faders  Kær- 
lighed. Sker  det  saa  alligevel,  at  du  en  Gang  imellem 
bøjer  dit  Hoved  lidt  tungt  nedad,  lad  dog  Sukket  faa 
Lov  til  at  gaa  opad,  saa  kan  det  hænde,  at  du  faar 
Besøg  af  Engle. 

Højt  skal  det  derfor  lyde  fra  Jesu  Kristi  Menig- 
hed —  fra  Staden  paa  Bjærget  ud  over  Jorderige  — 
til  alle  dem,  der  har  Rum  for  Jesus:  Frygt  ikke! 
Det  er  aldrig  saa  mørkt  i  dit  Liv,  saa  der  ikke  er  Plads 
for  glade  Julesange! 


III.    Kildevæld  til  lutter  Glæde. 

„Venner!  sagde  Guds  Engel  blidt: 
Hvorfor  er  nu  I  bange? 
Kildevæld  kun  er  Budskab  mit 
Til  lutter  Frydesange; 
Ti  han,  som  Jorden  gør  sjæleglad, 
Er  født  til  Verden  i  Davids  Stad." 

Kildevæld  til  lutter  Glæde! 

Det  lyder  jo  iidt  underligt,  at  et  Barn  paa  Jom- 
fruskød skulde  være  Kildevæld  til  latter  Glæde.  I 
Almindelighed  er  det  jo  saadan,  at  det  er  Kildevæld 
til  Sorg  og  Graad,  naar  en  Jomfru  sidder  med  Barn 
paa  Skød,  baade  for  hende  selv  og  for  dem,  der  staar 
hende  nær.  Men  her  staar  vi  overfor  en  Jomfru,  der 
selv  har  baaret  Glædens  Lovsang  paa  Læben  ved  Tan- 
ken om,  at  hun  var  bleven  funden  værdig  til  en  saa- 
dan Naade. 

Et  Kildevæld  til  Glæde  var  det  for  Marie  og  den 
gamle  Elisabeth  lige  fra  først  af,  og  nu  forkynder  Ju- 
leenglen, at  det  er  for  ,,alt  Folket". 

Men  én  og  anden  vil  sige  til  os:  ja  vi  ved  nok,  at 
der  var  Glæde  hos  Hyr  der  tie  og  i  Stalden  i  Betlehem, 
og  vi  hører  jo  ogsaa  nok,  at  I  taler  om  Juleglæde  o.  s. 
v. ,  o.  s.  v.;  men  naar  I  siger,  at  denne  Historie  om 
Barnet  i  Krybben  er  Kildevæld  til  lutter  Glæde,  saa 
siger  I  lige  godt  for  meget,  og  den  Slags  Overdrivelser 
skader  eders  egen  Sag.  Det  er  ikke  fornuftigt  at 
stemme  Tonen  saa  højt.  Se  det  lovsungne  Jesusbarn 
som  dødsdømt  Forbryder  hænge  paa  Korsets  Træ  og 
hans  Moder  Maria  staaende  ved  Korsets  Fod  og  sig 
os  saa:  er  det  ikke  gaaet  med  dette  Barn  som  med 
saa  mange  andre,  at  Glæden  er  bleven  til  Sorg? 
Maatte  ikke  det  Moderhjærte  briste  af  Sorg,  der  skulde 
se  sin  Søn  som  dødsdømt  Forbryder?  Lad  være,  at 
der  ingen  Skyld  blev  funden  hos  ham,  saa  maa  I  dog 
indrømme,  at  i  denne  Stilling  var  han  Kildevæld  til 
Sorg  og  Graad. 

Vi  svarer:    vi  ved  det  vel,  at  hans  Moder  og  hans 

Disciple  sørgede  og  græd.  Det  kunde  ikke  være  an- 
derledes  i  denne  Stund.  Men  Kildevældet  til  denne 
Sorg  og  Graad  var  ikke  hos  den  korsfæstede.  Han 
er  ogsaa  i  denne  Stund  Kildevæld  til  Glæde.  Da 
naglede  han  vort  Skyldbrev  til  Korset.  Da  løskøbte 
han  os  fra  Syndens  og  Dødens  og  Djævelens  Magt. 
Det  var  for  vor  Skyld,  at  han  lod  sig  nagle  til  Korset. 
Herligt  blev  det  her  aabenbaret,  at  det  lovsungne 
Barn  paa  Jomfruskød  som  moden  Mand  var  vor  fuld- 
tro Ven  i  Liv  og  Død.  Derfor  er  han  ogsaa  i  denne 
den  mørkeste  Stund  i  sit  Jordeliv  et  Kildevæld  til 
Glæde;  og  skal  vi  græde,  naar  vi  samler  os  i  Herrens 
Menighed  om  Julebarnet  som  den  korsfæstede,  da 
skal  det  være  af  Hjærtensglaede. 

Julebarnet  er  den  eneste  af  kvindebaarne,  om 
hvem  dette  kan  siges,  at  han  har  været  et  Kildevæld 
til  lutter  Glæde.  Og  han  har  været  det  gennem  hele 
Slægtens  Levnedsløb  lige  fra  den  Stund,  da  han  i 
Edens  Have  bebudedes  som  Slangeknuseren.  Men 
han  er  ogsaa  den  eneste, 

.  „som  Jorden  gør  sjæleglad". 


IV.    At  synge  med. 

,, Engle  synge  med". 

Ja,    de   har  nu   saa  let  ved  at  synge  med,    naar  vi 
slaar  Tonen  an,  for  det  gaar  dem  aldrig  for  højt.    An- 


i4 

derledes  bliver  det,  naar  vi  skal  synge  med,  hvor  de 
synger  for.  Det  falder  somme  Tider  lidt  svært  for  os 
Støvets  Børn,  og  dog  maa  vi  lære  det. 

De  sang  Julenat:  „Ære  være  Gud  i  det  højeste 
og  Fred  paa  Jorden  og  i  Mennesker  en  Velbehagelig- 
hed ". 

Det  første  Led  kan  du  saa  let  synge  med;  ti  ,,al 
Æren  er  Guds  over  højeste  Sky  for  den  glade  Jul". 
Det  er  nu  saa  lige  til. 

Men  naar  Englene  saa  synger:  ,,Fred  paa  Jord 
og  i  Mennesker  en  Velbehagelighed",  saa  kan  du  ikke 
synge  med.  Tonen  er  dig  for  høj.  Ser  du  paa  dit 
eget  Liv,  saa  synes  det  meget  mere  at  være  præget  af 
Strid  med  Møje  og  Besvær  end  af  Fred.  Og  det  for 
de  himmelske  Hærskarer  velbehagelige  i  dig  —  ja, 
Gud  bedre  det!      Det  er  der  ikke  meget  af. 

Lader  du  saa  Blikket  glide  ud  over  dit  eget  Livs 
snævre  Grænser  og  ser  paa  Herrens  Kirke,  hvor  Fre- 
den burde  være  mest  rodfæstet,  saa  —  ja,  hvad  saa? 
,,Øjet  møder  nok  bare  Strid".  Og  Folkeslagene  taler 
om  Fred  og  skælver  under  Kanonernes  Torden.  De 
bløder  og  jamrer  sig  paa  Slagmarken  af  Saar  og  hjemme 
under  Trykket  af  de  militære  Udgifter. 

Nej,  du  kan  ikke  synge  med! 

Men  hvordan  kunde  Englene  synge  saaledes  hin 
Julenat?  Var  der  ikke  Krig  og  Ufred  i  hine  Dage? 
Var  ikke  Verden  fuld  af  fredløse  Sjæle?  Jo,  ganske 
vist!  Og  det  saa  Englene  godt;  men  de  saa  noget 
niere. 

Midt  i  al  Verdens  Fredløshed  laa  et  lille  Barn  i 
Moderskød.      I   hans   Barneøje   spelede   sig   Himlens 

hellige  Fred.  Der  var  altsaa  én  Menneskesjæl  i  Slæg- 
tens Millioner,  hvor  der  var  fuldkommen  Fred  paa 
Jord.  —  Mod  denne  ene  saa  Englene. 

Naar  du  da  spejder  efter  Fred  paa  Jord,  saa  ret 
dit  Blik, —  ikke  ud  mod  Verden,  mod  de  stridende  Mas- 
ser, men  mon  Jesus,  —  ikke  som  han  hvilte  hin  Nat 
i  Moderskøl  i  Betlehems  Stald;  ti  der  er  han  ikke 
mere;  men  som  han  er  i  sin  Menighed  i  sit  Ord  og  i 
sine  Indstiftelser.  Hans  Menighed  paa  Jord  er  det 
Moderskød,  hvori  du  kan  finde  ham,  og  hvor  du  midt 
i  en  Verden  fuld  af  Ufred  og  Strid  vil  finde  Fred  og 
Hvile  for  din  egen  Sjæl. 

Englene  gjorde  slet  ikke  Forsøg  paa  at  trænge 
ind  i  Verdens  Ufred  eller  udrede  dens  mangfoldige 
Stridigheder.  O^  det  skal  du  heller  ikke  gore.  De 
gjorde  derimod  Forsøg  paa  at  skue  ind  i  Frelserens 
Blik,  og  der  saa  de  Fred,  —  en  himmelsk  Fred,  som 
de  ikke  havde  skuet  paa  Jorden  siden  hin  Aftenstund, 
da  Adam  og  Eva  maatte  forlade  Edens  Have,  og  én 
af  deres  egne  blev  sat  for  Paradisets  Porte  med  Flam- 
mesværd i  Haand.  Da  blev  det  Nat  paa  Jord;  men 
Julenat  begyndte  det  at  dages  igen.  Da  saa  de  atter 
et  Menneske  med  Himlens  Fred  i  Sjælens  Dyb,  og  i 
dette  fandt  de  Velbehag. 

Freden  og  Velbehaget  var  altsaa  i  den  ene  og  med 
denne  ene  født  ind  i  Slægtens  Millioner.  Denne  ene 
havde  Englene  sét,  og  derfor  kunde  de  synge,  som  de 
sang. 

Du  siger  maaske:  ja,  det  kan  jeg  nu  nok  forstaa, 
at  Gud  Fader  og  de  hellige  Engle  -kunde  finde  Velbe- 
hag i  ham.      Men   for  at  jeg  skulde  kunne  synge  med, 


i6 

saa  maatte  jeg  være  forvisset  om,  at  Faderen  ogsaa 
kunke  finde  Velbehag  i  mig.  Der  er  det,  jeg  trænger 
til  at  blive  forvisset  om.  Men  her  staar  jeg  og  maa 
sige  til  mig  selv:  mit  Livs  bedste  Handlinger,  min 
Sjæls  reneste  Tanker  er  formørket  af  Synden,  og 
hvad  saa? 

Ja,  det  er  sandt! 

Men  sig  mig  saa:  har  du  ikke  til  Tider  mærket 
Jesu  Nærværelse?  Var  han  ikke  din  Sjæls  Tilflugt  i 
Mørket?  Var  han  ikke  som  en  lysende  Stjærne  i  dit 
Liv?  Var  han  ikke  din?  undfangen  i  dig  i  Daabens 
hellige  Stund,  født  til  Verden  i  din  Sjæl  med  Smærte 
—  maaske  i  natlig  Mørke?  Men  saa  ser  Faderen  i 
det  høje  paa  dig  med  Velbehag.  Han  fæster  da  ikke 
sit  Blik  paa  Syndens  Mørke  i  dig,  —  det,  ved  han, 
skal  blive  overvunden  af  hans  Søns  Lys,  —  men  paa 
sin  énbaarne,  der  er  som  en  lysende  Stjærne  i  dit  Liv, 
den  eneste,  men  herlig  og  klar. 

Saa  ejer  du  i  ham  Himlens  Fred  og  Gud  Faders 
Velbehag,  og  saa  kan  du  nok  synge  med. 


/ 


Dine  (D  r  b. 

(Mat.  12,  37). 


,,Af  dine  Ord  sk -il  du  kendes  retfærdig,  og  af  dine 
Ord  skal  du  fordømmes". 

Er  det  ikke  en  underlig  Tale? 

Havde  Jesus  sagt:  af  dine  Gærninger  skal  du  ken- 
des retfærdig,  og  af  dine  Gærninger  skal  du  fordom- 
mes, saa  vilde  jeg  straks  have  sagt:  det  er  der  Mening 
i!  Gærninger  er  noget  solidt,  noget  haandfast,  som 
man  kan  tage  og  fole  paa,  men  Ord  —  de  er  jo  ofte 
kun  Mundsvejr. 

Alligevel  siger  Jesus:  ,,Af  dine  Ord  skal  du  ken- 
des retfærdig,  og  af  dine  Ord  skal  du  fordommes",  og 
det  maa  jeg  holde  mig  til. 

Overvejer  jeg  da  mine  Ord,  saaledes  som  jeg  har 
talt  dem  i  Hjem,  i  Kirke  og  Menighed  og  ude  om- 
kring, da  kan  jeg  ikke  skjule  for  mig  selv,  at  der  var 
mange  tomme  Ord  iblandt.  Ja,  ikke  blot  det;  men 
der  var  ogsaa  onde  Ord;  og  naar  disse  skal  vejes  af 
ham,  der  aldrig  gjorde  Synd,  og  i  hvis  Mund  der  al- 
drig  blev   funden  Svig,    da   maa  jeg  sige  til  mig  selv: 

det  er  nok   til  at   fordømme    dig!     Og  jeg  betages  af 
Frygt  og  Angest  for  mine  egne  Ord. 

Ser  jeg  hen  til  mine  gode  Ord,  da  gaar  det  mig 
ikke  stort  bedre.  Og  dog  er  det  ikke  saaledes,  at  jeg 
tvivler  om,  at  jeg  har  talt  gode  Ord,  der  virkelig  har 
gjort  Gavn.  Jeg  er  forvisset  om,  at  jeg  saa  ofte  ved 
Sygesenge,  i  Hjemmet  og  i  Menigheden  har  talt  Ord, 
som  gærne  blev  hørt,  fordi  de  var  gode  —  Ord,  som 
virkelig  bragte  Vederkvægelse  og  Trøst  til  syge  og 
saarede  Sjæle  —  Ord,  der  var  mere  end  en  lydende 
Malm  og  en  klingende  Bjælde  —  Ord,  der  var  aands- 
baarne  og  hjærtevarme  —  Ord,  som  jeg  selv  var  in- 
derlig glad  ved,  og  som  jeg  ret  af  Hjærtet  kunde  sige 
Gud  Tak  for,  at  jeg  fik  Naade  til  at  udtale. 

Men  alligevel  —  trods  alt  det  bæres  det  mig  for, 
at  naar  disse  mine  gode  Ord  skal  vejes  af  ham,  der  al 
Tid  talte  det  rene,  det  kraftige,  det  indholdsrige,  det 
fuldkomne  Ord,  saa  vil  de  blive  funden  for  lette.  Med 
andre  Ord:  jeg  tvivler  om,  at  disse  mine  gode  Ord  var 
fuldkomne  nok  til,  at  han,  den  fuldkomne,  kan  kende 
mig  retfærdig  af  disse  mine  Ord.  Tværtimod!  Jeg 
maa  sige  til  mig  selv:   du  er  vejet  og  funden  for  let! 

Jeg  finder  da  mig  selv  staaende  mellem  Frygt  og 
Tvivl  —  Frygt  for  mine  onde  Ord  og  Tvivl  om  mine 
gode  Ords  fuldkomne  Godhed. 

Hvad  skal  jeg  da  gøre?  Skal  jeg  sky  vige  til- 
bage for  Herrens  Tale:  ,,Af  dine  Ord  skal  du  kendes 
retfærdig,  og  af  dine  Ord  skal  du  fordømmes".  — 
Skal  jeg  søge  at  glemme  dem,  bilde  mig  ind,  at  de 
ikke   er   talt   til   mig,    ikke  gælder  mig,    eller  søge  at 

komme  uden  om  dem,    som  man  angest  gaar  uden  om 
en  Kirkegaard  ved  Aftentide? 

Nej,  nej,  jeg  kan  det  ikke! 

Jeg  maa  have  Klarhed  over  denne  underlige  Tale. 
Jeg  maa  igennem  den.  At  staa  mellem  Frygt  og 
Tvivl,  vigende  sky  til  Side  for  min  Herres  Tale,  — 
det  er  ikke  til  at  udholde!  Hvor  skal  jeg  da  ty  hen? 
Hvorfra  skal  jeg  søge  Løsningen,  der  forliger  mig 
med  Herrens  Ord  og  bringer  Fred  i  min  Sjæl? 

Jeg  vil  ty  til  min  Daabes  Pagt,  som  saa  mange 
før  mig  har  gjort  i  Nød  og  Vaande.  Jeg  lader  den 
gaa  over  mine  Læber,  og  Ordet  lyder:  ,, ]eg  forsager 
Djævelen  og  alle  hans  Gærninger  og  alt  hans  Væsen  ". 
Men  at  forsage  vil  jo  sige,  at  jeg  bryder  med,  skiller 
mig  ud  fra,  er  Modstander  af  den  onde  og  alt  det  onde 
—  ogsaa  af  mine  egne  onde  Ord.  Men  kan  han,  den 
retfærdige  Dommer,  vel  fordømme  mis;  for,  hvad  jeg 
bryder  med,  hvad  jeg  skiller  mig  ud  fra,  hvad  jeg  selv 
personlig  er  Modstander  af? 

Nej,   det  er  umuligt!      Det  kan  ikke  ske! 

Det  letter  saa  forunderligt.  Frygten  for  mine 
onde  Ord  maa  vige;  og  lettet  for  denne  Frygt  gaar  jeg 
videre. 

„Jeg  tror  paa  Gud  Fader  almægtige  o.  s.  v. " 
Hvad  er  det  egentlig,  jeg  siger?  Jeg  siger:  jeg  tror! 
Maaske  svagt  nok  desværre,  men  alligevel  —  Hjærtet 
favner  i  al  Skrøbelighed  Troens  Ord,  og  for  dette  Ord 
maa  Tvivlen  vige. 

Jeg  spørger  mig  selv  halvt  med  Undren:  er  det 
muligt?     Ja,  er  det  muligt,    at  jeg,  der  fandt  mig  selv 


20 

staaende  mellem  Frygt  og  Tvivl,   ved  det  Troens  Ord 
besejrer  dem  begge: 

„Verden  siger,  det  er  Tant. 
Hjærtet  føler,  det  er  sandt." 

Det  Troens  Ord  gik  altsaa  over  mine  Læber  — 
ikke  som  en  lydende  Malm  eller  en  klingende  Bjælde, 
men  som  en  Hj ærtesandhed.  Det  var  ikke  et  Munds- 
vejr;  ej  heller  var  det  mangelfuldt,  og  dog  var  det  mit 
eget  Ord.  Det  blev  skænket  mig  i  mit  Livs  aarle 
Morgenstund  som  en  Herrens  Gave  til  mig  i  min 
Daab.  Nu  trænger  det  sig  frem  til  Trods  for  alle  de 
onde,  tomme  og  mangelfulde  Ord,  jeg  har  talt,  træn- 
ger sig  frem  til  Herren  selv  som  et  Udtryk  for  mit 
inderste  Hjærteliv,  og  Herrens  Svar  paa  dette  Ord  er: 
af  dine  Ord  skal  du  kendes  retfærdig! 

Saa  vandt  jeg  da  frem  gennem  Herrens  Ord  til 
Fred  i  min  Sjæl,  og  Hjærtet  jubler  sit:    Gud  ske  Lov! 


23ag  Skjolbet. 

(Efes.  6,  i6.j 


Pavlus  sidder  fangen  i  Rom  og  skriver  til  Menig- 
heden i  Efesus.  Han  ser  Kristenlivet  som  en  stor 
Kamp  —  ikke  blot  mod  Kød  og  Blod,  det  vil  sige: 
mod  det  fordærvede  i  Menneskelivet  og  de  onde  Ly- 
ster i  Mennesket.  Nej,  bag  ved  Kød  og  Blod  staar 
Fyrstendømmer  og  Magter,  en  hel  Aandehær,  opøvet 
i  Djævelens  Liv  og  Snedighed,  u  ifoldende  en  stor  Magt 
i  Verden  gennem  onde  Mennesker. 

Mod  disse  vældige  Magter  maa  vi  kæmpe,  over 
dem  skal  vi  sejre.  Men  det  lykkes  ikke  ved  vor  egen 
Kraft.  Vi  maa  være  ,, omgjordet  med  Guds  Vælde", 
iført  ,,Guds  fulde  Rustning".  Det  er  ikke  en  Rust- 
ning, vi  skal  smede  af  Malmen  i  os  selv,  —  Ære  være 
Mandsmod,  Kløgt  og  Vid;  men  i  den  store  Aande- 
kamp  maa  vi  omgjordes  med  noget  bedre.  Rustet 
med  vort  eget  vanker  der  Saar,  men  ingen  Sejr.  Guds 
Rustning  giver  Sejr,  men  frier  fra  Saar,  om  vi  ellers 
forstaar  at  bruge  den  ret. 

Men   da  Pavlus  saa   beskriver  Guds   fulde  Rust- 

ming,  fremhæver  han  stærkt  en  enkelt  Del  af  denne,  i 
det  han  siger:  ,, Griber  frem  for  alt  Troens  Skjold, 
hvormed  I  kunne  slukke  alle  den  Ondes  gloende 
Pile".  Det  gælder  da  om  at  uruge  Skjoldet  ret,  mere 
end  om  at  bruge  Sværdet.  Herrens  Menighed  har 
hidtil  særlig  lagt  Vægt  paa  at  bruge  Sværdet,  og  der- 
for er  Kampens  Udbytte  saa  ofte  bleven  en  Mangfol- 
dighed af  saarede  Sjæle;  ti  Sværdet  saarer;  men  Skjol- 
det dækker. 

Der  fortælles  om  vore  hedenske  Forfædre,  at  de 
forstod  baade  at  kæmpe  og  at  hvile  bag  Skjoldet.  De 
iorstod  at  opfange  de  fjendtlige  Pile  i  Skjoldet,  me- 
dens de  kæmpede;  og  havde  de  kæmpet  sig  trætte  eller 
opbrugt  alle  deres  Pile,  medens  Fjenden  endnu  havde 
et  Forraad  af  dødbringende  Pile  at  sende  imod  dem, 
saa  forstod  de  den  Kunst  at  tage  sig  en  Hvil  bag 
Skjoldet  midt  i  Pileregnen.  Dækket  af  Skjoldet  sam- 
lede de  Kræfter  til  at  genoptage  Kampen  med  Økse 
og  Spyd,  medens  Fjenden  udtømte  sit  Forraad  af  Pile 
til  ingen  Nytte. 

Inderlig   vilde   jeg    ønske,    at  vi  ejede  noget  mere 
af  denne  vore  Forfædres  Dygtighed  til  at  bruge  Skjol- 
det —  til  aandelig   talt   at   kæmpe  og  hvile  bag  Troens 
Skjold.      Det    vilde    gøre  det   muligt   for  os  paa  Kam- 
pens Omraade    at   slaa  et  Slag,    der  kunde  høres  vidt 
om  Lande,  som  i  fordums  Dage  vore  Fædres  Sang  og 
Mejselslag.      Vi    skulde   da  ikke  bruge  vor  Kampdyg- 
tighed  til  at  gøre  Rov  paa  fremmede  Kyster,    men    til 
at   gaa   foran    i   Kampen    mod  Ondskabens   aandelige 
Magter —  gaa  foran  i  den  Kamp,  der  i  Slutningstiden 
:skal  føres  fra  Hav  til  Jorderigs  Ender,    og  hvor  tusin- 

der   af  Sjæle   kommer   til    at   bløde,   fordi  de  ikke  har 
lært  at  bruge  Troens  Skjold. 

Vi  skal  staa  mod  Djævelens  List! 

Om  jeg  ikke  tager  fejl  af  alle  Solemærker,  saa 
vil  Angrebene  paa  Herrens  Menighed  i  dette  Aarhun- 
drede  endnu  mere  end  tidligere  blive  præget  af  djæ- 
velsk List  og  Snedighed.  Pilene  vil  blive  tilspidsede 
med  al  Videnskabens  Kløgt,  rettet  mod  os  med  Snille, 
glødende  af  et  djævelsk  Had  til  alt,  hvad  der  er  af 
himmelsk  Art  og  stiler  mod  det  himmelske  Fædre- 
land. Slibrige  Vittigheder,  bidende  Spot  og  sne- 
digt udtænkte  Spørgsmaal  vil  danne  en  Sky  af  Pile, 
der  for  mange  vil  formørke  Solen.  De  sendes  mod 
os  gennem  Literaturen  og  Videnskaben  med  et  vold- 
somt Overmod,  et  glødende  Had.  Og  vi  —  vi  har 
ikke  alle  det  uovervindelige  Mod,  saa  vi  kan  si^e  med 
Helten  fra  Termopylæ:  , , Desto  bedre,  saa  strider  vi 
i  Skyggen  V\ 

Hvordan  skal  „vi  optage  Kampen  i  det  tyvende 
Aarhundrede? 

En  og  anden  vil  maaske  sige:  vi  skal  slibe  Pile, 
tilspidse  dem  godt,  udsende  dem  med  Kløgt  og  Vid. 
Vi  skal  bruge  vor  Forstand,  møde  Modstanderne  paa 
Tankens  og  Viddets  Slagmark,  vise  dem  det  uhold- 
bare i  Fritænkeriets  Hjærnespind,  det  fordærvelige  i 
det  gudløse  Liv.  Vi  har  jo  da  Mænd  i  Herrens  Me- 
nighed, der  i  Kløgt  og  Vid  ikke  staar  tilbage  for  vore 
Modstandere,  —  ja  Gud  ske  Lov! 

Men  det  bæres  mig  alligevel  for,  at  mangen  djærv 
Vaabendrager  vil  falde  ved  den  Kampmaade,  og 
mange  enfoldige  Kristne  vil  fly  som  fordum  Filistrene, 

da  de  saa,  at  deres  Kæmpe  var  falden.  Ære  være  al 
Kamp  til  Guds  Riges  Forsvar  og  Fremme  ad  Tan- 
kens, ad  Kløgtens,  ad  Viddets  Vej.  Men  ad  den  Vej 
naar  vi  ikke  stort  videre  i  de  kommende  Dage  end  til 
en  ydmygende  Erkendelse  af,  at: 

„Vor  egen  Magt  den  er  kun  svag, 
Let  kan  os  Fjenden  fælde." 

Løsenet  maa  mere  og  mere  blive  det  apostoliske: 
,, Griber  fremfor  alt  Troens  Skjold,  hvormed  I  kunne 
slukke  alle  den  Ondes  gloende  Pile*'.  Lær  at  kæmpe, 
dækket  af  Skjoldet.  Det  vil  sige:  al  din  Kamp  maa 
være  en  Kamp  ud  fra  Troens  Ord,  dine  Bevisgrunde 
maa  bunde  i  dette  i  Stedet  for  i  menneskelig  Kløgt  og 
i  Fortolkningens  Kunstgreb,  da  er  du  uovervindelig. 
Og  sker  det  da,  at  du  bliver  træt  i  Kampen  mod 
Djævelens  List,  eller  at  dine  Pile  slipper  op,  medens 
Fjenden  endnu  har  Overflod,  da  gør  blot  som  vore 
Fædre:  tag  en  Hvil  bag  Skjoldet!  Dæk  dig  fuldstæn- 
dig bag  Troens  Ord,  og  ingen  fjendtlig.  Pil  vil  kunne 
naa  dig,  end  sige  saare  dig  dødelig.  Tværtimod!  du 
hviler  og  samler  Kræfter,  medens  Fjenden  udtømmer 
sin  Kraft  til  ingen  Nytte,  —  ,,alle  den  Ondes  gloende 
Pile  slukkes". 

Denne  Kampmaade  egner  sig  særlig  for  Folket, 
og  det  er  Folkets  Tid,  ogsaa  i  Herrens  Menighed. 
Fremtiden  kræver  ikke  en  stor  Høvding  med  mange 
Nuller  efter  sig,  men  en  Hær,  der  er  opøvet  i  at  bruge 
Troens  Skjold. 

Da  Møller- Andersen  —  Manden  med  den  stille 
Færd   og   det  varme,   trofaste  Hjærtelag,    som  vi  her- 

ovre  aldrig  vil  glemme  —  da  han  i  Sommeren  1888 
tog  sine  regelmæssige  Sejlture  til  Sverrig  for  sit  Hel- 
breds Skyld,  hændte  det  sig  en  Dag  paa  Skibet,  ai 
nogle  Spottere  fik  Lyst  til  at  have  lidt  Løjer  med  ham. 
De  mente  formodentlig,  at  ham  kunde  de  let  over- 
vinde. De  gav  sig  da  i  Tale  med  ham;  men  snart 
blev  deres  Tale  til  spottende,  vittige  Spørgsmaal,  dri- 
stige Indhug  paa  Kristendommen.  Men  da  svarede 
Møller-Andersen:  ja,  det  ved  jeg  nu  ikke,  hvordan  d^  t 
hænger  sammen;  det  kan  jeg  ikke  svare  paa;  men  vil 
I  vide,  hvad  jeg  tror  paa  til  Salighed,  saa  vil  jeg  be- 
kende min  kristne  Tro  for  eder! 

Spotterne  tav! 

Hvad  havde  Møller- Andersen  da  gjort,  at  de  saa- 
d^n  biagtes  til  Tavshed?  Havde  han  sagt  en  slaaende 
Vittighed,  som  de  ikke  kunde  besvare,  eller  en  kløg- 
tig udtænkt  Sandhed,  som  de  ikke  kunde  staa  for? 
NVj,  han  tog  sig  en  Hvil  bag  Skjoldet,  og  Spotterne 
følte  det  godt:  han  imr  dækket! 

Du  jævne,  kristne  Mand  og  Kvinde,  —  naar  du 
møder  Spotterne,  da  skal  du  ikke  staa  og  plage  dig 
selv  med  at  udfinde  kløgtige  Tanker  til  Forsvar  for 
Kristendommen,  som  om  det  var  den  Vej,  ad  hvilken 
du  skulde  sejre.  Det  vilde  i  saa  Fald  blive  en  Kamp 
om,  paa  hvilken  Side  der  var  det  meste  Vid,  den  skar- 
peste Klogt.  Den  store  Verdenskamp  er  Troens 
Kamp  og  maa  paa  ingen  Maade  forvandles  til  et  Vir- 
var af  personlige  Drillerier  og  listige  Krigspuds.  Grib 
fremfor  alt  til  Troens  Skjold  i  Stedet  for  til  din  egen 
Kløgt  og  Vid.  Sig  det  jævnt  og  enfoldigt  du  Moder 
i    Hjemmet,    cu   Mand  i    Huset,    du    unge    Mand   og 

Kvinde  mellem  dine  Kammerater,  naar  du  møder 
Djævelens  List  i  Form  af  snedige  Spørgsmaal,  anlagte 
paa  at  bringe  dig  ind  i  Selvmodsigelse,  fange  dig  i 
Ord  som  fordum  Farisæernes  og  Herodianernes:  er 
det  tilladt  at  give  Kejseren  Skat?  Man  hører  saa  tidt: 
I  siger,  at  Gud  elsker  Mennesker,  hvordan  kan  han 
da  lade  nogen  pines  i  al  Evighed?  Eller  I  siger,  at  I 
har  en  god  Fader  i  Himmelen,  som  kan  alt;  hvordan 
kan  det  da  være,  at  han  lader  sine  Born  lide  Nød  paa 
Jorden?  o.  s.  v.  —  sig  det  da  jævnt  og  enfoldigt:  ja, 
det  kan  jeg  nu  ikke  svare  paa,  for  jeg  kan  ikke  gen- 
nemskue alle  disse  Tine:;  men  vil  I  vide,  hvad  jeg  tror 
paa  til  Salighed,  saa  vil  jeg  bekende  min  Tro  for  eder! 
Det  er  at  tage  en  Hvil  bag  Skjoldet,  og  du  vil  føle, 
hvor  livsaligt  det  er  i  Modsætning  til  Kampen  med 
Kløgt  og  Vid  —  med  Frygt  for  at  blive  saaret  og 
overvunden,  gøre  Kristendommen  Skam  og  Skade  ved 
et  mislykket  Forsvar. 

Bag  Troens  Skjold  er  der  Sejr  baade  i  Kamp  og  i 
Hvil. 

Pavlus  var  ikke  bange  for  at  kæmpe.  Det  skal 
vi  heller  ikke  være.  Men  den  Kamp,  der  skal  give 
Sejr  uden  Saar,  uden  en  sviende  Fø'else,  der  gør 
Skaar  i  Sejrens  Glæde,  maa  føres  fra  en  dækket  Stil- 
ling. Og  den  nødvendige  Behændighed  til  i  særlige 
Øjeblikke  at  kunne  dække  sig  bag  Troens  Skjold  vin- 
des ved  daglig  Oveise.  Øv  dig  derfor  i  hver  Morgen 
at  dække  dig  bag  Troens  Ord,  før  du  gaar  til  dit  Ar- 
bejde, din  Kamp;  og  om  Aftenen,  naar  du  lægger 
dig  til  Hvile,  saa  at  du  baade  i  Kamp  og  i  Hvil  kan 
være  dækket  af  Troens  Skjold,    saa  vil    du   sejre  o\er 

Djævelens  List,    og   hans   gloende  Pile   vil  ikke  saare 
dig. 

Saaledes  ser  jeg  det  som  Hovedsagen  for  Herrens 
Menighed  i  det  tyvende  Aarhundrede,  at  den  lærer  at 
bruge  Skjoldet  ret  baade  i  Kamp  og  i  Hvil.  Menig- 
hedens Kamp  vil  da  give  mere  af  Sejr  og  mindre  a£ 
Saar  end  i  det  forløbne  Aarhundrede,  og  åens  Hvil  vil 
faa  mere  af  velgørende  og  styrkende  Tryghed  og  min- 
dre af  nervøs,  kraftfortærende  Uro  over  sig. 

Mon  Tiden  ikke  ogsaa  er  kommen,  da  Menighe- 
den, tvungen  af  indre  Forvirring  og  af  ydre  Fjender 
vil  laane  villigt  Gre  til  den  apostoliske  Formaning: 
,, Griber  fremfor  alt  Troens  Skjold,  hvormed  I  kunne 
slukke  alle  den  ondes  gloende  Pile". 

Mon  ikke  ,,den  danske  Kirke"  —  for  liden  til  at 
regnes  blandt  de  store  Samfund  —  her  er  beskikket 
til  at  gaa  foran? 

Rens  din  Kampmaade,  du  lille  danske  Kirke!  fra 
alt  personligt  Drilleri,  fra  alle  snedige  Krigspuds,  fra 
alt  det,  der  saarer  og  besudler.  Oploft  saa  Hænderne 
til  Bøn  og  gaa  din  Gang,  dækket  af  Troens  Skjold,, 
da  gaar  du  fremad  til  Sejr. 


(Luk.  24,  29.) 


,,Bliv  hos  os;  ti  det  er  mod  Aften,  og  Dagen 
hælder". 

Saaledes  sagde  de  to  Disciple  til  Jesus  Paaske- 
dags Eftermiddag,  da  de  stod  ved  Emaus.  Begiven- 
hedernes Gang  Langfredag  havde  grebet  dem  saa 
stærkt,  —  skulde  virkelig  Ondskabens  Magter  sejre 
ogsaa  over  ham,  som  de  havde  haabet  skulde  forløse 
Israel!  Det  var  saa  tungt  at  tænke  paa.  Og  hvad 
skulde  der  saa  blive  af  dem  selv;  ti  ogsaa  i  dem  havde 
det  onde  Magt,  og  selv  formaaede  de  ikke  at  sejre 
over  det. 

Med  saadanne  Tanker  gik  de  to  Disciple  mod 
Emaus.  Det  var,  som  Hjerterne  skulde  sønderknu- 
ses under  Begivenhedernes  Gang;  men  da  kom  Jesus 
og  talte  til  dem  om,  at  Begivenhedernes  Gang  var 
ikke  en  Række  af  tunge,  sørgelige  Tilfældigheder. 
Det  burde  Kristus  at  lide  dette  og  derefter  at  indgaa 
til  Herlighed.      Det  lettede  saa  forunderligt. 

Var  ogsaa  dette  planlagt  af  Israels  Gud! 

De  formaaede  ikke  ret  at  fatte  det.  De  vidste 
heller  ikke,  hvem  det  var,  der  talte  til  dem;  men  da 
de  stod  ved  Emaus,  og  han  lod,  som  han  vilde  gaa 
videre,  saa  bad  de:  ,,Bliv  hos  os;  ti  det  er  mod  Af- 
ten, og  Dagen  hælder ".  Det  var  saa  vederkvægende 
at  lytte  til  hans  Ord.  Der  var  Lægedom  deii  for  de 
sønderknuste  Hjærter,  —  aa  hvis  han  dog  vilde  blive 
hos  dem! 

Saa  gik  han  ind  med  dem,  og  da  han  brød  Brø- 
det, oplodes  deres  Øjne,  og  de  saa,  at  det  var  Jesus 
selv,  —  ham,  som  de  troede,  var  gaaet  til  Grunde  un- 
der Begivenhedernes  Gang  Langfredag. 

Saa  blev  de  glade! 

Det  er  om  denne  Begivenhed,  vi  synger: 

,,  Bliv  hos  os  Mester,  Dagen  helder, 
Saa  bad  i  Emaus  de  to. 
O,  Trøst,  som  Skriften  mig  fortæller, 
Du  blev  og  gav  dem  Hjærtero. 
Hør  ogsaa  os,  du  Naadens  Søn, 
Vi  beder  just  den  samme  Bøn." 

Ja  Herre,  bliv  du  hos  os;  thi  det  er  mod  Aften, 
og  Dagen  helder. 

Her  vil  vi  først  tænke  paa  vor  egen  Livsdag. 
Ingen  af  os  ved,  hvor  nær  vor  Livsaften  er.  Vi  kan 
godt  være  paa  Heldningen,  baade  du  og  jeg,  selv  om 
Haaret  ikke  har  Solverstænk  endnu.  Og  vil  vi  med 
denne  Mulighed  for  Øje  se  tilbage  paa  Begivenheder- 
nes Gang  i  vort  eget  Liv,  saa  er  der  meget,  som  vi 
kunde  ønske  anderledes.  Hvor  ofte  har  Ondskabens 
Magter   ikke  været  sejrrige  vi  ort  Liv,    som  de  var  det 


3Q 

Langfredag.  Det  stemmer  Hjærtet  til  Vemod.  Og 
der  forude  den  mørke  Magt  Døden,  —  denne  vanske- 
lige Død,  som  én  af  vor  Tids  moderne  Forfattere  har 
kaldt  den.  Aa,  hvor  meget  kunde  vi  ikke  ønske  tænkt 
og  levet  anderledes! 

Men  naar  vi  s^adan  ser  ud  over  Begivenhedernes 
Gang  i  vort  eget  Liv,  da  sukker  vi:  „Hor  ogsaa  os, 
du  Naadens  Søn4'.  Ti  det  eneste,  der  kan  hjælpe  os 
over  Vaanden,  er,  at  Jesus  Kristus  bliver  hos  os,  net- 
op som  Naadens  Søn  fra  Himmerige  med  Naade  nok 
til  at  dække  al  vor  Brøst  og  Brøde,  med  Lægedom 
for  alle  de  Saar,  som  Begivenhedernes  Gang  har  efter- 
ladt sig  i  Sjælens  Dyb.  Livsaligt  er  det  da  at  vide, 
at  hvad  vi  sukker  efter,  det  er  hans  Hjærtens  Lyst. 
Vi  beder  ikke  forgæves. 

Men  det  var  ikke  blot,  hvad  vi  havde  tænkt  og 
gjort.  Der  var  saa  meget  i  Begivenhedernes  Gang, 
som  var  tungt  og  uforstaaeligt.  Var  det  en  ond  Magt, 
der  udenfra  tilfældig  ^reb  ind  i  vort  Liv,  en  Række 
pinlige  Tildragelser  uden  Maal  og  Med?  Da  trænger 
vi  til  at  lytte  til  Jesu  Ord:  det  bør  eder  at  lide  dette 
og  derefter  at  indgaa  til  Herlighed.  De  tungeste  Be- 
givenheder i  vort  Jordeliv  er  som  mørke  Gennem- 
gange, der  fører  os  frem  til  Herlighed.  Ogsaa  de 
skal  tjene  os  til  Frelse.  Det  letter,  naar  det  bliver 
ret  levende  for  os.  Vi  føler  som  Disciplene  ved  Her- 
rens Tale:  der  er  Trøst  og  Lægedom  deri.  Da  kan  vi 
være  glade,  selv  naar  det  lakker  mod  Aften.  Vi  gruer 
ikke  for  at  være  paa  Heldningen;  ti  det  er  at  nærme 
sig  Herligheden,  og  Døden  bliver  den  sidste  mørke 
Gennemgang  dertil. 

Men  vil  vi  skue  videre  ud,  saa  bæres  det  mig  for, 
at  det  lakker  mod  Aften  for  denne  Verden.  Verdens- 
løbets  lange  Dag  er  paa  Heldningen,  og  af  Herrens 
Ord  ved  vi,  at  Begivenhedernes  Gang  i  de  sidste  Ti- 
der ikke  skal  blive  lystelig  for  de  Kristne.  Ondska- 
bens Magter  skal  da  rejse  sig  mod  Herren  og  mod 
hans  Menighed  som  i  Paaskeugen  og  gøre  en  sidste 
Kraftanstrængelse  for  at  vinde  Sejr.  Da  skal  det  at- 
ter for  Alvor  erfares,  at  Menigheden  har  Kamp  mod 
Fyrstendømmer  og  Magter,  mod  Verdens  Herrer  og 
mod  Ondskabens  aandelige  Hær  under  Himlen.  Buen 
spændes  til  denne  sidste  Kamp,  og  Verden  istemmer 
allerede  Sejrsangen. 

Hvad  skal  vi  gøre? 

Vi  kan  lige  saa  lidt  forandre  Begivenhedernes 
Gang  som  de  første  Disciple.  Vi  kan  nok  forsøge  en 
Kamp  som  Peter  ved  Getsemane  —  maaske  ogsaa  give 
én  og  anden  en  Flænge;  men  ved  vore  Sværdslag  har 
vi  intet  Haab  om  Sejr.  Vi  maa  have  ham  hos  os,  der 
hin  Skærtorsdag  Aften  talte  til  Ondskabens  Haandlan- 
gere  med  en  saadan  Magt,  at  de  faldt  til  Jorden  ved 
Ordet  af  hans  Mund.  Derfor  trænger  vi  til  at  bede: 
bliv  hos  os  Mester,  ikke  blot  som  Naadens  Søn,  men 
som  Kraftens  Herre,  —  ja  netop  som  Kraftens  Herre, 
saaledes  trænger  vi  til  ham,  naar  vi  ser  paa  Begiven- 
hedernes Gang  i  Verden. 

Han  er  lige  saa  lidt  nu  som  den  Gang  den  mag- 
tesløse. Men  som  det  burde  ham  at  lide  dette  og  der- 
efter at  indgaa  til  Herlighed,  saaledes  bør  det  hans 
Menighed  i  de  sidste  Tider  at  bære  de  Lidelser,  som 
Begivenhedernes  Gang  fører  med  sig,    og  derefter  op- 

tages  i  Herlighed,  —  dog  skal  Kraftens  Herre  forkorte 
disse  sidste  Dage  for  sin  Menighed.  (Mt.  24,  22.) 
Men  atter  her  gælder  det,  at  disse  Begivenheder  ikke 
er  en  Række  sørgelige  Tilfældigheder,  pinlige  Tildra- 
gelser uden  Maal  og  Med.  Nej,  ogsaa  disse  maa  bøje 
sig  tjenende  ind  i  Herrens  Styrelse  og  fremhjælpe 
Menigheden  til  Herlighed.  Men  det  formaar  kun 
Kraftens  Herre  under  alle  Forhold  at  bringe  Begiven- 
hederne til  at  samarbejde  til  vor  Herliggørelse.  Kun 
han  formaar  at  gøre  Aftenskumringen  til  et  Morgen- 
gry for  sin  Menighed. 

Derfor  beder  vi:  ,,Bliv  hos  os;  ti  det  er  mod  Af- 
ten, og  Dagen  helder".  Ja,  bliv  du  hos  os  som 
Naadens  Søn  og  som  Kraftens  Herre  under  Begiven- 
hedernes Gang,  og  forvis  du  os  alt  mere  og  mere  om, 
at  ingen  skal  rive  03  af  din  Haand;  og  at  selv  de  aller- 
mørkeste og  tungeste  Begivenheder,  hvad  enten  disse 
gælder  den  enkelte  eller  din  Menighed  i  sin  Helhed, 
kun  er  mørke  Gennemgange,  der  ved  din  Kraft  og 
Naade  skal  føre  frem  til  Fred  og  Glæde,  til  evig  Liv 
og  Salighed.  Da  kan  vi  være  glade  under  Begiven- 
hedernes Gang. 


Ser  Du  benne  Krinbe! 

(Luk  7,  44.) 


Simon  er  en  velvillig  Farisæer,  hensynsfuld  mod 
Jesus,  men  kold  og  fornem. 

Kvinden  er  en  Synderinde,  en  fordums  Skøge, 
som  Simon  væmmes  ved —  jo,  han  ser  denne  Kxinde. 
Han  kender  hende! 

Det  er,  som  naar  jeg  spørger  én:  Kender  du 
Vesterhavet?  Og  han  saa  svarer:  Ja,  det  skulde  jeg 
mene!  Jeg  har  staaet  paa  Klitterne  og  sét  Bølgerne 
taarne  sig  op  saa  høje  som  Huse,  medens  det  sprøj- 
tende Skum  stod  mig  i  Øjnene.  Jo,  jeg  har  sét  Ve- 
sterhavet.     Jeg  kender  det! 

Saa  svarer  jeg:  Undskyld  kære!  Men  er  det 
alt,  hvad  du  har  sét,  saa  kender  du  alligevel  ikke  Ve- 
sterhavet. Du  har  ikke  set  det,  naar  det  laa  stille 
med  spejlblank  Flade  i  Solskinnet,  eller  lagt  Mærke 
til  det,  naar  det  havde  disse  smaa  Krusninger  paa 
Overfladen  og  dundrede  saa  hult,  —  et  Vidnesbyrd 
om  stærke  Brydninger  i  Dybet. 

Saaledes   med    Simon.      Det,    han   havde   sét  og 

hørt  om  denne  Kvinde,  var  som  det  sprøjtende  Skum 
ført  til  ham  ved  onde  Tungers  Stormvinde,  og  saa 
siger  han:  Jo,  jeg  skulde  mene,  at  jeg  kender  hende. 
Jeg  ved,  hvordan  hun  er.  Jeg  ser  hende  —  en  raa, 
brutal  og  liderlig  Kvinde! 

Men  Bølgebrydningen  i  Sjæledybet  havde  han 
ikke  sét.  De  dybe  stønnende  Suk  der  inde  fra  havde 
han  ikke  hørt.  Han  vidste  ikke,  hvor  ofte  hun  havde 
vaandet  sig  paa  sit  Leje;  hvor  haardt,  hun  havde 
været  bundet  af  Lastens  snærende  Baand,  og  hvor 
hun  havde  slidt  i  dem  for  at  blive  fri. 

Og  det  var  ikke  det  eneste,  som  Simon  ikke  saa. 
Det  sprøjtende  Skum  sad  ham  i  Øjnene,  saa  han  ikke 
kunde  se  det  gode,  der  virkelig  var  at  se  hos  hende  i 
denne  Stund,  trods  hendes  af  Synden  medtagne  Ydre. 
Der  var  stride  Anger  staar  er.  Der  var  Hj  ært  cv  arme. 
Der  var  Kærlighed  til  Jesus. 

Ser  du  denne  Kvinde,  denne  Mand,  dette  Men- 
neske? 

Hvordan  ser  du  paa  de  Mennesker,  du  færdes 
iblandt?  Ser  du  kun  det  raa  ydre?  Hører  du  kun 
efter  det,  som  føres  dig  i  Møde  af  onde  Tungers  Blæst? 
Eller  ser  du  paa  Bølgebrydningen  i  Hjærtedybet,  og 
hører  du  efter  de  dybe  Suk,  de  hule  Drøn  der  inde 
fra? 

Den  berømte  italienske  Billedhugger  Michel  An- 
gelo stod  en  Gang  foran  en  stor,  grovt  tilhuggen  Sten- 
blok, som  han  omhyggelig  og  med  stedse  voksende 
Glæde  betragtede  fra  alle  Sider.  ,,Der  er  ikke  noget 
overordentligt  at  opdage  ved  denne  Sten",  sagde  en 
Ven,  ,,h\ai  mærkværdigt  ser  du  deri?" 

„hvad  jeg  ser  deri",  svarede  Michel  Angelo, 
,,jeg  ser  en  Engel  i  denne  Sten,  og  jeg  maa  befri 
den". 

Vor  Herre  Jesus  saa  vel  ikke  en  Engel  i  denne 
Kvinde,  —  det  ser  han  heller  ikke  i  dig  og  mig,  — 
men  under  det  raa  medtagne  ydre  saa  han  en  Menne- 
skesjæl, skabt  i  hans  himmelske  Faders  Billede  o^  ef- 
ter  hans  Lignelse,    og   han  sagde:     Jeg  vil  befri  den! 


Ved  at  fæste  Øjet  paa  Bølgeb?ydningen  i  Sjæledybet 
og  laane  Øre  til  de  stønnende  Suk  der  inde  fra,  kommer 
du  til  at  se  paa  Mennesker  med  stedse  voksende  Interesse 
og- —  Glæde! 


Det  mcb  Djæocleru 


Det  med  Djævelen  —  det  er  et  grumme  vanske- 
ligt Spørgsmaal  for  denne  Verdens  vise  og  kloge  Ho- 
veder. 

For  nylig  erklærede  en  lærd  Professor  fra  Kate- 
dret, at  der  var  ingen  Enkeltmand  eller  Organisation, 
der  kunde  faa  Bagt  med  Djævelen;  men  Tiden  —  Ti- 
den skulde  nok  faa  Bugt  med  ham.  Og  de  forsamlede 
tiljublede  ham  deres  Bifald  af  Hjærtens  Glæde.  De 
tænkte  formodentlig  ikke  i  Øjeblikket  over,  at  Tiden 
vilde  faa  Bugt  med  dem,  for  den  fik  Bugt  med  Djæve- 
len. Men  det  kan  undskyldes,  for  lærde  Folk  er  ofte 
lidt  tankeløse,  og  det  var  lærde  Folk. 

Eller  var  Tilhørernes  Kærlighed  saa  vidtræk- 
kende, at  de  frydede  sig  paa  de  ufødte  Slægters  Vegne! 
Ja,  hvem  kan  vide  det,  for  den  Slags  Folk  har  jo  da 
ogsaa  Hjærte  i  Livet. 

Det  faar  nu  staa  hen! 

Men  det  med  Djævelen  —  om  der  er  en  Djævel 
til,  elier  om  han  kun  eksisterer  i  Folks  Indbildning, — 
om   han   er  en  virkelig  farlig  Fjende  eller  kun  et  Spø- 

gelse   fra   gamle  Dage,  —  det   maa  jeg  se  at  faa  Rede 
paa,  og  det  maa  du  ogsaa. 

Det  forekommer  mig  nu  heller  ikke  saa  vanske- 
ligt endda,  naar  man  tager  enfoldigt  paa  den  Sag,  — 
jeg  mener  saadan  jævnt  og  ligefremt  uden  Hunde- 
kunster og  Selvklogskab.  Jeg  tager  saadan  paa  den 
Sag: 

Jeg  er  døbt  til  at  forsage  Djævelen  og  alle  har:^ 
Gærninger  og  alt  hans  Væsen.  Det  lød  til  mig  i  min 
Daab.  Jeg  maatte  sige  ja  til  dette  for  at  blive  ind- 
lemmet i  Guds  Rige.  Jesus  Kristus  kræver  af  mig, 
at  jeg  skal  forsage  Djævelen,  for  at  jeg  kan  være  hans 
Discipel.  Skulde  der  da  ingen  Djævel  være  til,  saa 
maatte  han,  der  er  Sandheden  selv  og  Konge  i  Sand- 
hedens Rige,  allerførst  forlange  af  mig,  at  jeg  skulde 
sige  ja  til  en  Løgn,  —  han,  i  hvis  Mund,  der  aldrig 
blev  funden  Svig,  skulde  kræve  af  mig,  at  jeg,  for  at 
blive  Medlem  af  hans  Rige,  skulde  forsage  en  Djævel, 
som  ikke  var  til,  —  det  er  ikke  blot  meningsløst;  det 
er  umuligt!  Nej,  naar  min  Herre  og  Frelser  forlan- 
ger af  mi^,  at  jeg  skal  forsage  Djævelen,  saa  tror  jeg, 
at  der  er  en  Djævel  til,  og  at  min  Velfærd  for  Tid  og 
Evighed  kræver,  at  jeg  holder  mig  borte  fra  ham. 

Min  Herres  Ord  er  mig  nok  i  denne  Sag! 

Det  er  Troen  derpaa,  der  frier  mig  fra  de  speku- 
lative Vanskeligheder,  som  saa  mange  falder  for.  Jeg 
har  at  vælge  mellem  min  Herres  Ord  og  den  spekula- 
tive Menneskeforstand.  For  mig  frembyder  dette 
Valg  aldeles  ingen  Vanskeligheder.  Jeg  vælger  min 
Herres  Ord,  —  selv   om  Haanlatteren  fra  den  anden 

Side  bliver  nok   saa   højrøstet.      Og  lad  mig  sige  det 
endnu  en  Gang:      Min  Herres  Ord  er  mig  nok. 

Naar  jeg  saa  møder  den  Slags  Folk,  som  siger,  at 
der  er  ingen  Djævel  til,  —  al  Tale  om  Djævelen  er  en 
Levning  af  gammel  Overtro,  saa  siger  jeg:  I  maa 
have  mig  undskyldt,  at  jeg  holder  mig  til  min  Herres 
Ord  i  den  Sag.  Jeg  har  slet  ingen  Lyst  til  at  gaa  bort 
fra  hans  Ord  og  over  til  eders,  og  jeg  har  heller  slet 
ingen  Grund  til  at  gøre  det,  for  han  har  aldrig  skuffet 
mig,  og  jeg  har  endnu  aldrig  mærket,  at  hans  Ord 
Ikke  var  til  at  lide  paa. 

Og  ser  jeg  saa  paa  Verdenslivet,  som  det  leves, 
saa  fristes  jeg  heller  ikke  til  at  forlade  min  Daabs 
Pagt.  Djævelens  Gærninger  er  aabenbare:  Mord, 
Hor,  Tyveri,  Røveri,  Svig,  Bedrag,  Drukkenskab  o. 
s.  v.  1  Mange  vil  sige,  at  det  er  de  onde  Menneskers 
Gærninger;  men  ser  man  lidt  dybere  paa  disse  onde 
Mennesker,  saa  vil  man  skimte  én  bag  ved,  hvis  Trælle 
disse  ulykkelige  Stakler  er. 

Naar  jeg  prover  paa  at  skue  ind  i  saadanne  Stak- 
lers Sjælekampe,  saa  fristes  jeg  ikke  til  at  tvivle  om, 
at  der  er  en  Djævel  til.  Jeg  ser  ham  ganske  vist  ikke 
i  legemlig  Skikkelse  for  mine  Ojne;  men  jeg  ser  hans 
Gærninger.  Det  forekommer  mig  at  være,  som  naar 
Jeg  ser  en  Bygning  under  Opførelse.  Jeg  spørger: 
fevem  bygger  her?  Og  der  svares  saa:  det  er  Hr.  Pe- 
tersen, der  opfører  denne  Bygning;  vi  er  hans  Svende! 
jeg  ser  ikke  Hr.  Petersen  selv;  men  jeg  ser,  at  hans 
Værk  fremmes,  og  jeg  tvivler  ikke  om,  at  han  er  til. 
Jeg  ser  hans  Svende  i  Arbejde,  nogle  under  lystig 
Sang  og    med  Humør,    andre   treven  og  nødtvungen, 

fordi  de  nu  en  Gang  er  kommen  i  Afhængighedsfor- 
hold til  Hr.  Petersen.  Kunde  disse  sidste  bare  blive 
fri,  saa  vilde  de  saa  usigelig  gærne  være  det. 

Saaledes  ser  jeg  Djævelens  Gærninger  blive  gjort 
i  Menneskelivet,  og  jeg  finder  derfor  ejheller  ved  at 
beskue  dette  nogen  Grund  til  at  tvivle  om,  at  han  er  til. 
De  onde  Mennesker  er  hans  Svende.  De  arbejder  paa 
at  fuldføre  hans  Værk,  —  nogle  under  lystig  Sang  og 
med  Humør,  andre  dreven  dertil.  Hos  disse  sidste 
især  bliver  det  klart,  at  de  er  Djævelens  Trælle.  Mit 
Blik  ind  i  disse  Staklers  Sjaleliv  stadfæster  min  Her- 
res Ord,  at  der  er  en  Djævel  til,  som  skal  forsages, 
hvis  det  skal  gaa  os  vel.  Det  er  fra  ham,  at  Slægten 
trænger  til  at  frigøres  og  ikke  fra  den  gamle  Tale  om 
ham. 

Jeg  sagde  før,  at  min  Herres  Ord  var  mig  nok  i 
den  Saes  og  det  er  sandt.  Det  stemmer  ikke  med  de 
vis^s  Spekulationer;  men  det  stemmer  med  selve  Li- 
vet. Fra  de  vantro  Lærde  raabes  der:  det  passer 
ikke!  Men  fra  Dybet  af  det  virkelige  Menneskeliv: 
Vi  plages  ilde  af  Djævelen! 


Kongelige  Dærbier. 


I  Salme  51  faar  vi  et  dybt  Indblik  i  Davids  sjæle- 
lige Tilstand.,  som  den  var  efter  hans  dybe  Fald.  Det 
er  ikke  blot  saaledes,  at  han  tilstaar  sin  Synd  for  sin 
Gud.  Nej,  han  synger  sin  Syndserkendelse  ud  for 
hele  Folket. 

Det  kræver  Ydmyghed  for  en  Konge  saaledes  at 
vedgaa  sin  Synd  for  alt  Folket.  Men  naar  han  gør 
dette,  saa  er  det  ikke  for  at  bekendtgøre  sin  Synd 
for  alle,  saaledes  som  Forbrydelser  nu  om  Dage  be- 
kendtgøres i  Aviser,  eller  som  det  nu  og  da  kan  høres 
herovre  i  Kirker.  Nej,  hvad  Israel  skal  lære  at  kende, 
er  ikke  det,  at  dets  Konge  har  syndet  grovelig  for 
Herren. 

Men  hvad  er  det  da? 

Det  er  først  den  dybe  Følelse  af  Syndens  Magt  i 
Menneskelivet,  saa  sand,  saa  dyb,  saa  inderlig,  som 
Kongen  for  Gudsfolket  følte  den  efter  sit  dybe  Fald. 
Synden  har  gennemtrængt  hele  Mennesket.  Der  er 
ikke  noget  i  Mennesket,  ej  heller  nogen  Tid  i  dets 
Levnedsløb,  da  det  ikke  er  undergivet  Syndens  Magt. 

Dens  dybe  Roel  gaar  tilbage  til  hans  Undfangelse  i 
Moders  Liv,  og  hvad  der  kommer  frem  i  de  enkelte 
Fald,  er  kun  Skud  af  denne  Rod.  ,,Se  i  Misgærning 
er  jeg  født,  i  Synd  undfangede  min  Moder  mig". 

Vi  er  mest  tilbøjelig  til  kun  at  beklage  og  be- 
kende de  enkelte  Synder,  der  bliver  aabenbare  for  Men- 
nesker, og  dette  igen  mest,  fordi  de  bliver  aabenbare, 
og  saaledes  var  det  ogsaa  i  Israel.  Men  dette  Syn 
paa  Synden  er  alt  for  overfladisk,  og  mod  denrie  Over- 
fladiskhed er  det,  at  Davii  udsynger  sin  dybe  Følelse 
af  Syndens  Magt.  Kongen  er  her  langt  forud  for  sit 
Folk;  men  han  vil  dele  med  dtt.  Han  synger  for,  og 
Folket  skal  synge  efter,  —  ikke  for  at  faa  at  vide,  at 
Kongen  har  syndet  grovelig,  men  for  at  hjælpes  til 
hans  dybe  Følelse  af  Syndens  Gru.  Det  er  denne,  der 
skal  synges  ind  i  Folket. 

Dernæst  er  det  den  klare  Erkendelse  af  Skyld  over- 
for Gud.  ,,Gud..  ..jeg  erkender  mine  Overtrædelser, 
og  min  Synd  staar  al  Tid  for  mig.  Mod  dig,  mod  dig 
alene  har  jeg  syndet  og  gjort,  hvad  ondt  er  i  dine 
Øjne,  for  at  du  kan  være  retfærdig,  naar  du  taler,  ren, 
naar  du  dømmer". 

Folk  var  den  Gang  saa  vel  som  nu  saa  tilbøjelig 
til  at  overse  den  Sandhed,  at  ai  Synd  er  Synd  mod 
Gud  og  gør  os  til  hans  Skyldnere.  Man  kunde  nok 
forstaa,  at  man  ved  at  synde  mod  et  Menneske  gjorde 
dette  Menneske  Uret,  og  man  havde  da  en  vis  Erken- 
delse af  Skyld  overfor  dette  Menneske;  man  maatte 
gøre  Bod,  give  Bøde.  Men  hvad  Folket  skal  hjælpes 
til,  ;det  er  den  klare  Erkendelse  af,  at  Synden  først  og 

fremmest  gør  os  til  Skyldnere  for  Gud.    Mod  dig,  mod 
dig  alene  har  jeg  syndet. 

Med  en  Klarhed  som  aldrig  før  erkendes  denne 
Sandhed  nu  af  David.  Men  atter  her  er  Kongen  langt 
forud  for  sit  Folk.  Det  trænger  saare  haardt  til  et 
kongeligt  Ord  i  denne  Retning.  Saa  synger  han  for 
—  ikke  for  at  prale  med  sin  Skyld,  men  for  ved  To- 
nernes Hjælp  at  synge  sin  klare  Erkendelse  af  Skyld 
overfor  Gud  ind  i  sit  Folk,  saa  at  det  maatte  beredes 
til  sammen  med  sin  Konge  at  anraabe  Gud  om  Mi- 
skundhed. 

Endelig  synger  David  ud  af  et  levende  Haab  om 
Tilgivelse  og  Oprejsning  formedelst  Guds  Miskundhed. 
Den  dybe  Følelse  af  Synd  og  den  klare  Erkendelse  af 
Skyld  maatte,  hvis  de  stod  alene,  slukke  den  rygende 
Tande  og  bryde  det  knækkede  Rør.  Synderhjærtet 
maatte  sukke  i  evig  Vaande  og  Forstanden  bringes 
til  Fortvivlelse  ved  disse  Sandheder  alene.  Man 
maatte  sige  med  Kain:  ,  ,Min  Synd  er  større,  end  den 
kan  forlades",  og  som  han  fly  bort  fra  Herren.  Men 
David  har  sammen  med  den  dybe  Følelse  af  Synd  og 
den  klare  Erkendelse  af  Skyld  et  levende  Haab  om 
Tilgivelse  og  Oprejsning;  —  som  aldrig  før  staar  Til- 
givelsens Værd  og  Oprejsningens  Herlighed  i  Straale- 
glans  for  hans  Sjæls  Øje.  ,,Rens  mig  fra  Synd  med 
Isop,  saa  bliver  jeg  ren;  to  mig,  saa  bliver  jeg  hvidere 
end  Sne,  udslet  mine  Misgærninger".  Og  han  syn- 
ger ikke  som  paa  det  uvisse.  Svaret  er  allerede  givet. 
,,Ofre  for  Gud  er  en  sønderknust  Aand,  et  sønder- 
knust, et  sønderbrudt  Hjærte  vil  du,  o  Gud,  ikke  for- 
agte".     Gud   vil   i    Miskundhed    modtage  et  saadant 

som  et  dyrebart  Offer,  tusindfold  dyrebarere  end  de 
fedeste  Brændofre.  Af  denne  dybe  Forstaaelse  af, 
hvad  der  især  finder  Velbehag  for  Gud,  er  det  da,  at 
det  levende  Haab  om  Tilgivelse  og  Oprejsning  ud- 
springer. Ogsaa  her  er  Kongen  langt  forud  for  sit 
Folk;  thi  dette  mente,  at  de  fede  Ofre  især  maatte 
være  velbehagelige  for  Herren. 

Med  denne  Forstaaelse  af  Guds  Sindelag  kan  dem 
dybe  Følelse  af  Synd,  den  klare  Erkendelse  af  Skyld 
og  det  levende  Haab  om  Oprejsning  føde  Lovsang, 
Tak  og  Bøn. 

David  synger  altsaa  ikke  for  at  bekendtgøre  sin 
Synd  paa  Vers,  men  for  at  hjælpe  sit  Folk  til  sin  egen 
dybe  Følelse  af  Syndens  Gru,  sin  klare  Erkendelse  af 
Skyld  og  sit  levende  Haab  om  Tilgivelse  og  Oprejsning 
formedelst  Guds  Miskundhed.  Det  er  disse  kongelige 
Værdier,  —  født  til  Verden  gennem  megen  Smærte^ 
ikke  for  at  hengemmes  i  Kongens  aandelige  Skatkam- 
mer, men  for  at  berige  Gudsfolket, —  det  er  disse  kon- 
gelige Værdier,  der  skal  synges  ind  i  Israel. 

Aartusinder  er  henrundne  siden.  Den  gamle 
Konge  er  forlængst  gaaet  al  Støvets  Gang.  Guldet 
og  de  ædle  Stene  i  hans  Krone  er  ikke  mere,  ej  heller 
han§  herlige  Kongeborg;  men  disse  kongelige  Vær- 
dier staar,  trods  Tidens  fortærende  Magt,  lige  friske^ 
lige  herlige,  og  vi  ønsker  end  den  Dag  i  Dag:  gid  vi 
kunde  synge  dem  ind  i  vort  Folk! 


Men  hvorfor  skulde  det  synges  ind  i  Folket? 
Jo,  fordi  det,  som  synges  ind  i  et  Folk,  griber  dy- 
best  og  lever  længst. 

Vi  behøver  blot  at  mindes  Middelalderens  Kæm- 
peviser for  at  faa  et  Bevis  herfor.  Eller  vi  kan  tænke 
paa  Tyskernes  rasende  Kamp  mod  den  danske  Sang  i 
Sønderjylland.  Skal  Danskheden  udryddes,  saa  skal 
den  danske  Sang  bort. 

Deri  har  Tyskerne  sét  ret. 

Men  hvis  min  Hilsen  kunde  naa  eder  der  nede 
sønden  for  Kongeaaen,  saa  vilde  jeg  sige:  syng  de 
danske  Sange  ind  i  de  smaa  lige  fra  Vuggen  af!  Hver 
Gang  en  dansk  Sang  lægges  paa  Barnets  Læber,  da 
lægges  der  noget  af  dansk  Nationalitet  ind  i  Barnets 
Hjærte. 

Og  saa  for  Resten:  godt  Mod!  I  Tro  paa  Gud 
og  i  Kamp  for  en  retfærdig  Sag  kan  der  taales  meget, 
lides  længe  og  dog  sejres.  I  har  haarde  Kaar  der  nede 
i  Kamp  for  dansk  Nationalitet  og  Kristendom.  I 
maa  kæmpe  ,,fuldhaard  en  Kamp"  mod  den  brutale 
Uretfærdighed.  Vi  har  blide  Kaar  herovre  i  saa  Hen- 
seende. Vi  har  frit  Lov  til  at  beholde  vor  Kristendom 
og  vort  Modersmaal,  og  dog  —  jeg  tror,  at  I  har  de 
bedste  Kaar.  Kampen  er  vel  hos  eder  som  hos  os  en 
Kamp  med  Haab  mod  Haab. 

Gud  raader,  naar  vi  fanger  Sejr! 


Ctt  se  som  (Englene. 

(Nytaarstanker). 


Særkendet  for  Englenes  Maade  at  se  paa  bestaar 
ikke  deri,  at  de  ser  alt  baade  ondt  og  godt  her  i  Ver- 
den i  et  rosenrødt  Skær,  i  en  himmelsk  Glorie,  saa  at 
de  egentlig  ikke  ser  det  onde  som  noget  ondt,  men 
deri,  at  de  særlig  ser  paa  det  gode,  søger  det  med 
Forkærlighed,  lader  Øjet  dvæle  ved  det,  hvile  paa  det 
med  Glæde.      Derfor  kan  vi  synge: 

,,Os  han  ogsaa  favne  vil, 

Englen  i  det  høje; 

Os  han  ogsaa  smiler  til, 

Englen  med  Guds  Himmelglans  i  øje." 

Særkendet  for  det  af  Naturen  fordærvede  Menne- 
skes Maade  at  se  paa  er  det  modsatte.  Øjet  søger 
med  en  vis  Forkærlighed  Fejlene  hos  andre  Menne- 
sker, dvæler  ved  dem  med  en  vis  skadefro  Glæde. 
Det  er  en  medfødt  Skade,  som  gør  det  vanskeligt  for 
os  Mennesker  paa  Englevis  at  favne  hinanden  og  smile 
til  hinanden. 

Sæt  nu,  at  vi  i  det  nye  Aar  gjorde  et  alvorligt 
Forsøg  paa  at  se  paa  hinanden,  som  Englene  ser  paa 
os,  —  søgte  det  gode  hos  vore  Medmennesker.  Med 
en  alvorlig  Vilje  kan  man  naa  langt,  især  naar  man 
tager  Bønnen  til  Hjælp. 

Lad  os  saa  begynde  i  Hjemmet! 

Det  er  maaske  længe  siden,  at  du,  Mand  i  Huset, 
har  favnet  din  Hustru  og  rigtig  smilet  til  hende.  Da 
hun  var  din  Ungdoms  Brud,  var  det  din  største  Glæ- 
de; men  i  Aarenes  Løb  har  du  faaet  Øje  baade  paa 
den  og  den  Fejl  hos  hende,  og  saa  —  ja  saa  holdt  du 
op  med  baade  at  favne  hende  og  at  smile  til  hende. 
Det  blev  ikke  saa  lyst  mere  i  Hjemmet.  Hun  blev 
mere  og  mere  indesluttet.  Hendes  barnligglade, 
friske  Latter  forsvandt  fra  Hjemmet.  Hendes  muntre 
Sang  ligesaa.  Hun  blev  lidt  sur  og  tvær.  En  Kvinde 
kan  ikke  trives,  hvor  der  ikke  er  Smil  og  Kærlighed  i 
Hjemmet.  Du  fandt  dig  i  det  som  en  Mand  med  An- 
stand, —  Livet  lærer  10  én  adskilligt,  bl.  a.  ogsaa,  at 
man  maa  slaa  af  paa  Idealerne,  opgive  sin  Ungdoms 
lyse  Forventninger. 

Hvad  om  det  nu  ikke  var  Livet,  men  dig,  der  var 
Skyld  i  Forandringen?  Hvad  om  det  laa  deri,  at  du 
havde  forset  dig  paa  din  Hustru.  Dit  Øje  var  kom- 
men til  at  dvæle  ved  hendes  Fejl  og  Mangler  i  Stedet 
for  ved  hendes  gode  Sider.  Prøv  i  det  nye  Aar  at  se 
paa  hende,  som  Englene  ser  paa  os.  Lad  dit  Øje  med 
Flid  og  Forkærlighed  søge  det  gode  hos  hende,  dvæle 
ved  det,  vaage  over  det,  give  hende  al  fortjent  Aner- 
kendelse for,  hvad  hun  har  gjort  kønt  og  hyggeligt  i 
Hjemmet.      Prøv   det   med  en  alvorlig  Vilje  og  en  in- 

derlig  Bøn,  saa  vil  du  atter  komme  til  at  favne  hende 
og  smile  til  hende,  som  da  hun  var  din  Ungdoms 
Brud.  Det  kunde  hænde,  at  du,  inden  Aaret  var  om- 
me, høstede  de  hundrede  Fold.  Det  blev  baade  lysere 
og  varmere  i  Hjemmet.  Det  blev  saa  rart  at  være 
hjemme. 

Eller  dig,  du  Hustru  og  Moder,  som  begynder  at 
blive  bøjet  og  gammel,  skønt  du  lige  er  fyldt  de  30. 
Du  siger  maaske  ved  dig  selv:  ja,  havde  jeg  tænkt  det" 
den  Gang,  at  han  var  saadan;  men  det  vidste  jeg  ikke. 
—  Og  Børnene  —  ja,  Gud  véd  de  ligner  ham,  saa  uar- 
tige de  er.  I  Stedet  for  at  blive  hjemme  og  hjælpe 
mig  lidt  med  Børnene  om  Aftenen,  saa  stikker  han 
a  i .  •  .  • 

Hys  —  stille  lidt! 

Hvordan  sagde  du  det  til  ham,  da  du  sidste  Gang 
bad  ham  om  at  blive  hjemme?  Favnede  du  ham,  og 
smilte  du  til  ham,  sigende:  kære,  bliv  hjemme  hos  os 
i  Aften ! 

Det  hjælper  ikke,  siger  du;  men  det  Ord  hjælper 
ikke  hører  absolut  til  de  Ord,  der  ikke  findes  i  de 
Kristnes  Ordbog,  eller  i  de  Kristnes  Liv,  heller  ikke  i 
dit,  hvis  du  er  en  kristen  Kvinde.  Det  hjælper  abso- 
lut at  gøre  det  gode  under  Bøn, — maaske  ikke  til  din 
Tid  eller  paa  din  Maade,  ikke  som  du  netop  ønsker  det. 
Men  det  skal  nok  hjælpe,  hvis  du  i  det  nye  Aar  vil 
opsøge  det  hos  din  Mand,  som  du  i  dine  unge  Dage 
elskede,  lade  dit  Øje  dvæle  ved  det,  rigtig  fastholde 
det  i  din  Tanke,  optage  det  i  din  Bøn,  favne  ham  som 
i  de  unge  Dage  og  smile  til  ham. 

Høsten  efter  Kærlighedens  Udsæd  er  lige  saa  sik- 

ker  som  efter  Hveden  paa  Marken,  —  kun  i  enkelte 
Tilfælde  slaar  den  ganske  fejl.  Og  selv  om  dit  skulde 
være  et  saadant  Tilfælde,  hvor  din  Kærlighed  ikke 
hjalp  ham,  saa  vil  den  udsaaede  Kærlighed  hjælpe  dig 
og  dine  smaa,  og  Hjemmet  vil  i  Aarets  Løb  høste 
mindst  de  tredive  Fold. 

Vi  vinder  al  Tid  ved  at  udsaa  Kærlighed,  —  og- 
saa  i  de  Tilfælde,  hvor  vi  maa  sige,  at  den  som  Sæ- 
den, der  faldt  paa  Vejen,  ikke  bærer  Frugt  hos  dem, 
paa-  hvem  den  faldt.  Men  i  de  allerfleste  Hjem  vil 
Kærlighedens  Sæd  falde  i  god  Jord  og  bære  Frugt, 
noget  tredive  Fold,  noget  tredsindstyve  og  noget  hun- 
drede. 

Har  vi  først  lært  at  favne  de  kære  i  Hjemmet  og 
smile  til  dem  paa  Englevis,  saa  vil  vi  ogsaa  kunne 
smile  til  andre  Mennesker,  men  Hjemmet  først. 

Og  et  Aar,  hvori  vi  har  anvendt  alvorlig  Flid  paa 
at  lære  den  Kunst,  at  fæste  vort  Øje  paa  det  gode  i 
Livet,  lade  det  hvile  derpaa,  dvæle  derved,  og  saa  at 
smile  til  vore  Medmennesker  —  alt  paa  Englevis! 
det  bliver  et  godt  Aar,  rig  paa  Naade  og  Velsignelse 
fra  det  høje. 


Kræfternes  fornyelse. 

(Jes.  40,  31.) 


„Men  de,  som  stoler  paa  Herren,  fornyer  deres 
Kraft". 

Saa  taler  Profeten  Jesajas.  Det  er  Sammen  af 
hans  egen  Livserfaring  og  af  Aandens  Klarsyn  over 
Israels  Folk:  ,, Herren  giver  den  trætte  Styrke,  og 
stor  gør  han  den  svages  Kraft.  Ungersvende  trættes 
og  mattes,  brat  snubler  Ynglinge;  men  de,  som  sto- 
ler paa  Herren,  fornyer  deres  Kraft  De  hæver  Vinge 
som  Ørne;  de  løber  og  trættes  ej;  de  gaar  og  mat- 
tes ej". 

Hvo  har  ikke  prøvet  at  trættes  og  mattes.  Hvo 
har  ikke  følt,  at  det  er  en  opslidende  Verden,  vi  lever 
i.  Hvo  har  ikke  følt  Trangen  til  Kræfternes  For- 
nyelse. 

Det  skulde  da  være  saadanne,  som  har  særlig  god 
Raad  til  at  tage  deres  Magelighed  i  Agt,  —  ligegyl- 
dige og  uvirksomme  Tilskuere,  der  ikke  bryder  sig 
om  Livets  Kampe,  dets  Sejre  og  Nederlag.  Men  saa- 
ledes  stod  Profeten  ikke  i  de  gamle  Dage,  og  saaledes 

€kal  vi  ej  heller  staa.  Det  tog  paa  ham,  ja,  det  sled 
i  ham.  naar  han  saa  sit  Folk  lide  Nederlag,  blive  op- 
slidt. Og  det  vil  alle  Dage  blive  saadan  for  dem,  der 
har  Kærlighed  til  deres  Folk.  Det  er  ikke  blot  det 
opslidende  i  éns  eget  Liv,  der  tager  paa  én;  men  det 
opslidende  i  Folket  øger  Trangen  til  Kræfternes  For- 
nyelse for  sig  selv  og  sit  Folk,  og  Spørgsmaalet  rejser 
sig  da  med  større  Vælde:  Hvor  skal  Kraftfornyelsen 
komme  fra? 

Ilerpaa  svarer  Profeten:  fra  Herren!  I  Tillid  til 
ham  er  der  Styrke;  stor  gør  han  den  svages  Kraft. 

Og  vi  har  end  ikke  i  Dag  noget  andet  Svar  at  give 
vort  Folk  her  i  Vesterled.  Vil  du  hæve  Vinge  som 
dansk  Folk,  vil  du  bevare  dig  selv  og  dit  bedste  Eje, 
og  paa  samme  Tid  vove  Vekselvirkningen  med  de 
mange  Folk  herovre,  —  vil  du  vove  dette  opslidende 
Arbejde  uden  selv  at  opslides  derved,  da  maa  du  blive 
stor  i  Tillid  til  Herren.  Fra  ham  maa  Kraften  kom- 
me; stor  maa  han  gøre  den  svages  Kraft. 

Med  Israel  var  det  saadan,  at  det  formaaede  at 
bevare  sig  selv  i  Vekselvirkningen  med  de  andre  Folk, 
naar  det  stolede  fast  paa  Herren.  Men  var  dets  Til- 
lid til  Herren  ringe,  saa  tabte  det  sig  selv  i  Veksel- 
virkningen med  de  fremmede  Folk  og  faldt  i  deres  Af- 
gudsdyrkelse. 

Vel  tør  vi  ikke  sammenligne  os  med  Israel;  men 
m  tør  sige  det  klart  og  bestemt,  at  i  Tillid  til  Herren 
maa  vort  Folk  søge  sin  Styrke. 

Men  vender  vi  os  fra  dette  i  al  Almindelighed 
givne  Svar  paa,  hvor  Kræfternes  Kildevæld  er,  og 
:sporger   om,    hvad   der   dog   maa  ligge  os  dybest  paa 

Sinde,  hvordan  det  evige  Livs  Kræfter  fornyes  i  os, 
da  nøjes  vi  ikke  med  Svaret  fra  de  gamle  Dage,  men 
søger  det  hos  Herren  i  hans  Menighed.  Herom  siger 
Jesus:  ,, Sandelig,  sandelig  siger  jeg  eder:  dersom  I 
ikke  æder  Menneskens  Søns  Kød  og  drikker  hans 
Blod,  har  I  ikke  Livet  i  eder.  Hvo,  som  æder  mit 
Kød  og  drikker  mit  Blod,  har  et  evigt  Liv,  og  jeg  skal 
oprejse  ham  paa  den  yderste  Dag;  ti  mit  Kød  er 
sandelig     Mad,    og   mit    Blod   er   sandelig    Drikke". 

(Joh.    6,   53-55)- 

Vi  tør  nok  sige,  at  den  danske  Kirke  har  stor 
Klarhed  over,  hvordan  det  evige  Liv  begynder  i  Men- 
nesket. Herren  har  ladet  sit  Lvs  skinne  klart  over 
Begyndelsefis  Sakrament  i  den  danske  Menighed  (Daa- 
ben).  Men  anderledes  er  det  med  Fortsættelsens 
Sakrament,  Kræfternes  Fornyelses  Sakrament  (Nad- 
veren). 

Og  hvor  man  spejder  ud  over  Kristenheden,  saa 
synes  der  endnu  at  hvile  et  Dække  over  Nadverbor- 
det,—  en  Sky  skjuler  det  allerhelligste  for  vore  Øjne, 
saa  vi  ikke  ret  kan  beskue  dets  Herlighed.  Otj  dets 
Værd  som  Kraftfornyelsens  Sakrament  er  fuldstændig 
skjult  for  de  mange  i  Kristenheden. 

Derfor  skal  det  siges:  vil  du  lille  danske  Kirke 
hæve  Vinge  som  dansk  Kirke  herovre  mellem  de  man- 
ge store  Kirkesamfund,  trofast  mod  dig  selv  og  din 
Arv  derhjemme  fra,  saa  maa  du  søge  Kraftfornyelsens 
Kildevæld  ved  Herrens  Nadverbord  i  langt  storre  Ud- 
strækning end  hidtil;  ti  —  sørgeligt  er  det  at  sige, 
men  desuagtet  sandt,  at  Vekselvirkningen  mellem 
Kirkesamfundene  er  bleven  opslidende.      Den   skulde 

have  været  til  Vederkvægelse,  til  Tankernes  Berigelse. 
Den  skulde  have  hjulpet  Menigheden  til  et  videre 
Syn,  til  en  mere  alsidig  Udvikling  og  til  større  Er- 
kendelse af  Mangfoldigheden,  saa  at  vi  ikke  paa  Kri- 
stenlivets Omraader  skulde  forstenes  i  vort  eget  spe- 
cielle Syn,  vore  egne  smaa  Stykker  af  det  Stykkevise, 
som  om  vi  deri  havde  udtømt  Evangeliets  hele  Fylde 
og  Rigdom.  Men  i  Vekselvirkningen  mellen  Kirke- 
samfundene mærkes  saa  lidt  af  dette  berigende  og  saa 
meget  af  det  opslidende. 

Skal  du  lille  danske  Kirke  staa  i  alt  dette  opsli- 
dende uden  at  blive  opslidt,  bringe  dit  eget  Pund 
frem  til  Guds  Ære  og  til  det  fælles  bedste  her  i  det 
store  Land,  da  maa  du  søge  Kræfternes  Fornyelse 
ved  Herrens  Nadverbord  langt  mere  end  hidtil.  Fra 
Herren  maa  Kraften  komme;  stor  maa  han  gøre  den 
svages  Kraft. 

Men  hvad  der  gælder  for  vor  Kirke  som  Helhed, 
det  gælder  ogsaa  for  hver  enkelt  iblandt  os.  Kræf- 
terne maa  fornyes.  Vi  er  døbt  i  den  hellige  Treenig- 
heds Navn;  vi  er  bleven  delagtig  i  det  evige  Liv; 
men  uden  Tilførsel  af  ny  Kraft  slides  Livet  op.  Det 
bliver  borte;  vi  har  ikke  Livet  i  os.  Vekselvirkningen 
i  daglig  Handel  og  Vandel  er  aandelig  opslidende  og 
kræver  Tilførsel  af  ny  Kraft.  Men  mange  Kristne  har 
ikke  fattet  denne  Livslov  om  Kræfternes  Fornyelse. 
Vilde  man  spørge  dem,  om  de  kunde  vedligeholde  de- 
res timelige  Kræfter  uden  at  søge  dem  fornyede  ved 
Mad  og  Drikke,  saa  vilde  de  rask  svare  Nej.  Men  at 
noget  lignende  skulde  gælde  for  det  evige  Livs  Kræf- 
ter, det  aner  man  næppe,  og  dog  er  det  saaledes. 

Derfor  har  Jesus  dækket  sit  Nadveibord  for  os. 
Der  byder  han  os  den  Mad  og  Drikke,  hvorved  det 
evige  Livs  Kræfter  fornyes  i  os.  Og  skal  vi  som  en- 
kelte Kristne  faa  Kræfttr  til  at  hæve  Vinge  til  Himmel- 
flugt, saa  maa  vi  samles  tættere  om  Htrrens  Nadver- 
bord. Derfor  føler  jeg  det  ofte  som  en  stor  Sorg,  at 
saa  mange  af  vore  egne  mener  at  kunne  undvære 
Herrens  Nadverbord.  Man  ved  ikke,  hvad  Gavn 
man  har  haft  af  at  gaa  til  Alters.  Fejlen  er,  at  man 
vil  fole  Kræfternes  Fornyelse  sanselig.  Man  vil  føle 
noget  i  Lighed  med,  hvad  man  foler,  naar  man  har 
spist  sig  rigtig  mat,  — ellers  mener  man  ikke,  at  man 
har  havt  noget  rigtigt  Udbytte  af  sin  Altergang.  Men 
til  saadanne  vil  jeg  sige: 

„Ved  du  om,  h\ad  han  beskæred 
Dig  i  Form  af  Vin  og  Brød, 
Ej  dig  ubevidst  har  været 
Mangtn  Gang  din  Hjælp  i  Nød." 

Da  en  Menighed  i  Armenien  for  nogle  Aar  siden 
under  Tyrkernes  Forfølgelser  sogte  Tilflugt  i  Kirken 
og  der  blev  omringet  af  Fjenden  og  bevogtet  om 
Natten  for  den  følgende  Dag  at  lide  Martyrdøden,  — - 
da  søgte  Menigheden  Kræfter  dertil  ved  at  samles  om 
Nadverbordet.  Men  sørgeligt  er  det  dog,  om  Fjen- 
dens Sværd  skal  lære  os  at  søge  Kræfternes  Fornyelse 
ved  Herrens  Nadverbord. 


Ingen   Klostermur   omkring    os    selv,    vor  Kirke 
eller   vort   Folk    her   i    Folkestævnets    Land!     Livets 

frie  Vekselvirkning  skal  ikke  tindgaas,  men  udnyttes, 
og  Styrken  dertil  skal  søges  i  fast  Tillid  til  Herren 
og  i  Kræfternes  Fornyelse  ved  hans  Nadverbord. 


Pærer  stabtge  i  *3ønnzn. 


I.     En  Vinding  og  et  Værn. 

Aa,  bed  for  mig! 

Det  er  et  af  de  Raab,  som  jævnlig  lyder  til  os  fra 
syge  og  døende,  —  undertiden  fordi  de  ikke  selv  ret 
har  faaet  lært  at  bede  i  deres  henrundne  Dage;  men 
al  Tid  med  en  Følelse  af,  at  der  trænges  til  Bøn. 

Beder!  siger  vor  Herre  Jesus  Kristus;  ti  det  hjæl- 
per at  bede.  Og  hans  Menighed  svarer  med  næsten 
to  tusind  Aars  Erfaring:  ja,  ja,  det  hjælper  at  bede! 

,, Beder,  saa  skal  eder  gives.  ... ;  thi  hver  den, 
som  beder,  han  faar....  Eller  hvilket  Menneske  er 
iblandt  eder,  dersom  hans  Søn  beder  ham  om  Brød, 
mon  han  give  ham  en  Sten?  Og  dersom  han  beder 
ham  om  en  Fisk,  mon  han  give  ham  en  Slange? 
Dersom  da  I,  som  er  onde,  ved  at  give  eders  Børn 
gode  Gaver,  hvor  meget  mere  skal  eders  Fader,  som 
er  i  Himlene,  give  dem  gode  Gaver,  som  ham  beder. 
(Mt.  7,  7  åg.). 

Bønnen  er  en   Vinding  for  os,  da  vi  har  saadan  en 

god  Fader,  der  ikke  vil  nægte  os  noget  godt,  og  som 
formaar  at  give  os  alt. 

Men  Bønnen  er  ogsaa  et  Værn.  ,,Vaager  og  be- 
der, at  I  ikke  falde  i  Fristelse".  Mt.  26,  41.  Det  at 
kunne  hengive  sig  i  Bøn  er  et  Værn  mod  Fristelserne, 
og  i  Bønnen  hentes  Kraft  og  Styrke  til  at  modstaa 
Fristelserne  med. 

I  fuld  Forstaaelse  heraf  formaner  Apostlene  os 
stadig  til  Bøn. 

Giv  Bønnen  en  fast  og  stadig  Plads  i  dit  daglige 
Liv.  Lad  det  ikke  være  tilfældig,  om  du  faar  bedet 
eller  ikke.  Lad  ikke  enhver  ubetydelig  Hindring  af- 
holde dig  fra  at  holde  din  Bøn.  Flere  af  de  gamle 
Stormænd  i  Herrens  Menighed  kunde  ofre  flere  Timer 
om  Dagen  af  den  bedste  Arbejdstid  til  Bøn,  og  de  an- 
saa  det  for  en  Vinding.  Luther  brugte  saaledes  ofte 
tre  a  fire  Timer  om  Dagen  til  vedholdende  Bøn.  Du 
naar  vel  ikke  saa  vidt;  men  du  kan  naa  dertil,  at  Bøn- 
nen faar  en  fast  og  stadig  Plads  i  dit  daglige  Liv,  og 
saa  vil  ogsaa  du  erfare,  at  den  er  en  Vinding  og  et 
Værn;  ti 

,,. . .  .Bønnen  henter  ned 
Fra  Himmelen  Guds  Fred, 
Den  henter  Kraft  og  Styrke 
Til  Herren  ret  at  dyrke; 
Den  henter  Hjælp  i  Nøden, 
Den  henter  Trøst  i  Døden/' 

II.    Hvad  Moder  lærte  mig. 

En  Præst  ved  én  af  vore  Sindssygeanstalter  for- 
tæller følgende  Træk: 

En  Dag,  efter  at  han  havde  prædiket  for  disse 
sindssyge  Stakler,  hvoraf  de  færreste  var  i  Stand  til  at 
faa  noget  ud  af  hans  Ord,  kom  én  af  dem  hen  til  ham 
og  sagde:  „Jeg  kan  ogsaa  bede!"  Præsten  standsede 
overrasket,  fordi  denne  Mand  var  fuldstændig  Idiot. 
Han  havde  glemt  alt:  sit  Navn,  sit  Hjem,  sin  Alder, 
—  om  ingen  af  disse  Ting  kunde  han  give  den  aller- 
mindste Besked.  Præsten  sagde  derfor  tvivlende: 
,,Hvad  kan  du  bede?" 

Staklen  rettede  sig  lidt  og  svarede:  ,,Hvad  Mo- 
der lærte  mig",  foldede  saa  sine  Hænder  og  bad  føl- 
gende lille  Vers  fuldstændig  korrekt: 

„Lord  Jesus,  who  dost  love  me, 
O,  spread  thy  Wings  above  me, 
And  shield  me  from  alarm".*) 


Alt  var  glemt.  Ikke  en  eneste  Begivenhed  i  sit 
Liv  kunde  han  genkalde  i  sin  Erindring.  Alt  var  ude 
af  hans  Sjæl,  af  hans  Hukommelse,  —  kun  ikke  den 
B^n,  hans  Moder  havde  lært  ham. 

Jeg  har  selv  lidt  Erfaring  i  samme  Retning.  Det 
var  en  dansk  Mand,  som  ikke  var  fuldstændig  Idiot. 
Man  kunde  vel  kalde  ham  saadan  halvtosset  og  lidt 
til.  Han  gjorde  aldrig  nogen  Fortræd,  og  derfor 
havde   man  sendt  ham  paa  Fattiggaarden  i  Stedet  for 


*)    Herre  Jesus,   du  som   elsker  mig,  —  o,  spred  dine  Vinger 
over  mig  —  og  bevar  mig  fra  al  Fare! 

til  Sindssygeanstalten.  Han  løb  imidlertid  bort  her 
fra,  naar  han  kunde  se  Lejlighed  dertil,  og  han  kom 
da  enkelte  Gange  til  vort  —  én  (Sang  ved  Aftenstid, 
og  da  fik  han  Lov  til  at  blive  om  Natten.  Om  Afte- 
nen sad  han  og  pillede  ved  sit  Tøj  en  Tid  ligesom  et 
Barn  og  sagde  saa:  ,,A  æ  da  rén  nok".  Lidt  senere 
sagde  han:  ,,A  ka'  be'  —  ve'  du  hør'  'et?"  Saa  fol- 
dede han  sine  Hænder  og  fremsagde  to  smaa  Vers  af 
den  Slags,  som  en  Moder  lærer  sit  ganske  lille  Barn. 
Dem  kunde  han  huske.  Det  var  atter  det  samme:  hvad 
Moder  lærte  mig! 

Husk  det,  I  kristne  Mødre! 


III.    Aftenbønnen  —  et  Værn. 

Først  og  fremmest  gælder  det  da  om,  at  Aften- 
bønnen faar  en  fast  og  og  stadig  Plads  i  vort  daglige 
Liv.  Naar  vi  tænker  paa  at  bede  om  noget,  da*kan 
den  ene  Tid  være  lige  saa  god  som  den  anden;  men 
tænker  vi  paa  Bønnen  som  et  Værn  mod  Fristelserne, 
da  maa  Aftenbønnen  have  første  Plads. 

Og  hvorfor  det? 

Fordi  den  fordrer  Aftenens  stille  Timer  for  sig,  og 
det  gør  alskens  Sjov  og  Ondskab  ogsaa.  Her  støder 
Aftenbønnen  i  Tiden  sammen  med  Ondskabens  kal- 
dende Røster,  der  lyder  med  stærkest  fristende  Magt  i 
Mørket.     Der  kommer  da  til  at  staa  et  afgørende  Slag 

mellem  Aftenbønnen  og  Ondskabens  kaldende  Røster 
om  Tiden  —  et  enten-eller;  ti  at  dele  Tiden  mellem 
de  tvende  lader  sig  ikke  gøre.  Man  kan  ikke  bruge 
den  ene  Aftentime  til  Synd  og  den  anden  til  Bøn. 
Har  Aftenbønnen  da  først  faaet  en  fast  Plads  i  éns 
daglige  Liv,  saa  er  den  et  Værn  mod  Fristelserne. 

Derfor  bør  Aftenbønnen  have  en  fast  Plads  i  Bar- 
nets Liv  lige  fra  Vuggen  af.  Og  derfor  priser  vi  det, 
ikke  som  et  lykkeligt  Tilfælde,  men  som  en  Guds 
Naade  mod  kristne  Mødre,  at  Aftenbønnen  er  den 
Bøn,  som  det  falder  Moderen  lettest  at  give  en  fast 
Plads  i  Barnets  daglige  Liv.  Tak  Gud  derfor,  du 
kristne  Moder,  og  gør  Brug  deraf.  Du  har  Førsteret 
til  Barnehjærtet.  Brug  denne  Førsteret  til  at  give 
Aftenbønnen  en  fast  Plads  i  Barnets  daglige  Liv. 
Bed  en  Aftenbøn  for  det  og  med  det  hver  Aften,  naar 
du  lægger  det  i  sin  lille  Sen^,  endnu  for  Barnet  med 
sin  lallende  Stemme  formaar  at  sige  Ordene  efter,  og 
lad  aldrig  en  Aften  gaa  forbi. 

Den  Aftenbøn,  der  saaledes  er  indplantet  i  Bar- 
nehjærtet med  Moderhjærtets  Førsteret  og  varme 
Kærlighed  og  værnet  af  den  samme  Kærlighed  gen- 
nem en  Række  af  Aar,  skal  nok  blive  et  Værn  for 
Barnet  gennem  Ungdommens  Vaar,  —  den  Tid,  da 
det  allermest  trænger  til  at  værnes,  fordi  Ondskabens 
kaldende  Røster  da  giver  stærkest  Genklang  i  dets 
eget  Bryst.  Derfor  er  Ungdomstiden  ogsaa  den  Tid 
i  vort  Liv,  da  vi  allermest  trænger  til  Aftenbønnen. 

Kærlige  Forældre  taler  ofte  med  lidt  Bekymring 
om  den  Tid,  da  Børnene  skal  ud  i  Verden.  Nu  og  da 
ser  man  en  Taare  i  Moderens  Øje  ved  Tanken  om,    at 

hendes  halvvoksne  Dreng  eller  Pige  snart  skal  forlade 
Hjemmet.  Det  er  ikke  Bekymrir.g  for  deres  økono- 
miske Fremtid,  ej  heller  al  Tid  Tanken  om  at  skulle 
skilles  fra  dem,  der  presser  Taaren  frem;  men  det  er 
Spørgsmaalet:  hvordan  skal  det  gaa  dem?  Skal  de 
lytte  til  de  onde  Røster,  komme  i  slet  Selskab,  glem- 
me baade  deres  Gud  og  deres  Forældre,  saa  at  de  hel- 
lere søger  Bulerne  end  Barndomshjemmet.  Man  kan 
sige:  saa  galt  gaar  det  vel  ikke.  Og  Gud  ske  Lov! 
i  mangt  et  Tilfælde  gør  det  ikke;  men  Faren  og  Fri- 
stelserne er  der  dog,  og  mangen  én,  der  i  Barndom- 
men var  Faders  Stolthed  og  Moders  Glæde,  falder  for 
dem  og  lider  i  Ungdomstiden  et  saadant  Nederlag,  at 
det  sent  eller  aldrig  forvindes: 

,,Det  bødes  der  fur  i  mange  Aar, 
Som  kun  var  en  stakket  Glæde." 

Men  til  Trøst  for  saadanne  vil  jeg  sige:  sørg  for, 
at  Aftenbønnen  faar  en  fast  og  stadig  Plads  i  Barnets 
Liv  lige  fra  Vuggen  af,  da  har  I  bygget  et  Værn,  som 
vil  følge  dem,  fordi  det  er  indplantet  i  dem.  Mode- 
rens Aftenbøn  er  det  sidste,  Barnet  glemmer,  det  svæ- 
reste at  komme  bort  fra.  Den  lader  sig  ikke  skubbe 
til  Side  af  det  første  eller  det  andet  Stød;  men  med 
Kraft  gør  den  sin  Ret  gældende  til  Førsteplads  i 
Hjærtet  og  til  at  bruge  Aftenens  stille  Timer  for  sig. 
Og  selv  om  Barnet  vil  kaste  Moderens  Aftenbøn  over 
Bord  for  at  følge  Ondskabens  kaldende  Roster,  da  vil 
det  føle  en  Uro  og  Ufred  i  Hjærtet,  indtil  det  bøjer 
sig  for  det  Krav,   Aftenbønnen  stiller.      Ja,    selv  om 

Barnet  ved  Gang  efter  Gang  at  lade  haant  om  Aften- 
bønnen synes  at  komme  saa  vidt,  at  det  med  Løm- 
melalderei  s  kaade  Frækhed  kan  skubbe  den  til  Side 
og  tilsyneladende  overvinde  den,  saa  skal  den  Tid 
sikkert  nok  komme,  da  Mindet  om  den  og  om  Mode- 
ren vaagner  i  Barnehjæitet  og  lever  op  i  kærlig  Erin- 
dring, og  Aftenbønnen  vil  da  atter  faa  sin  faste  Plads 
i  Barnets  Liv.  Moderens  Minde  vil  blive  dyrebart 
for  Barnet,  der  nu  forst  forstaar,  at  Aftenbønnen  har 
været  et  Værn  mod  Fristelsernes  Mangfoldighed. 
Hun  vil  blive  takket  med  barnlig  Ærefrygt,  fordi  hun 
indplantede  Aftenbønnen  i  Barnehjærtet.  Det  var 
den  af  alle  Moderer  s  Kærlighedsgærninger,  der  blev 
til  størst  Velsignelse  gennem  Ungdomstiden.  Naar 
alt  andet  er  glemt,  hu  kes  endnu:  hvad  Moder  lærte 
mig! 


IV.    Morgenbønnen  —  en  Vinding. 

Morgenbønnen  er  lidt  sværere  at  faa  givet  en 
fast  Plads  i  vort  daglige  Liv  end  Aftenbønnen,  fordi 
vi  om  Morgenen  foler  os  styrkede  af  Søvnen  og  skal 
ile  med  at  tage  fat  paa  vort  Dagværk.  Men  naar  vi 
saadan  synes,  at  vi  ikke  kan  faa  Tid  til  at  bede  en 
Morgenbøn,  lad  os  saa  mindes  det  gamle  Ord:  ,,Det 
sinker  ikke  at  bede".  Og  er  der  andre  Grunde  — 
saadanne  Smaating,  hvorfor  vi  har  ladet  det  slide,  lad 
os  saa  tage  Viljen  til  Hjælp    og   sige:    nu  vil  vi!     Nu 

skal  Morgenbønnen  ogsaa  have  en  fast  Plads  i  vort 
daglige  Liv  og  i  vort  Hjem,  saa  tror  jeg,  at  det  vil 
gaa,  —  det  sinker  ikke  at  bede. 

Ligesom  Aftenbønnen  i  Følge  sin  Tid  er  særlig 
skikket  til  at  være  et  Værn  for  os  mod  Fristelserne, 
saaledes  er  Morgenbønnen  i  Følge  sin  Tid  særlig  skik- 
ket til  at  væse  en  Vi?tding  for  os. 

Naar  vi  staar  op  om  Morgenen,  saa  ligger  Dagen 
for  os,  og  det  gælder  da  særlig  om  at  faa  Lyst  og 
Lykke  til  Dagværket,  hvad  enten  det  ligger  for  os  i 
Aandens  eller  Haandens  Verden.  Men  hvor  ofte  er 
det  ikke,  at  vi  gaar  treven  og  tvær  til  vor  Dagsgær- 
ning,  og  Følgen  bliver  da,  at  den  bliver  tung  og  be- 
sværlig for  os.  Vi  finder  ikke  den  Hvile  og  Glæde  i 
Arbejdet,  som  af  den  levende  Gud  er  lagt  ind  i  det. 
Arbejdet  bliver  til  det  bare  Slid  og  Slæb,  og  Dagen 
bliver  møjsommelig  og  lang  for  os. 

Som  et  Middel  mod  dette  ved  jeg  intet  bedre  end 
at  begynde  Dagen  med  en  lille  Morgenbøn.  Det  gi- 
ver Lyst  og  Lykke  til  Dagsgærningen  at  begynde  Da- 
gen med  at  takke  Gud  for  Natten,  der  er  gaaet,  og 
bede  om  Velsignelse  til  Dagens  Arbejde.  Det  giver 
Livslyst.  Det  hjælper  til  at  finde  Hvile  og  Glæde  i 
Arbejdet,  selv  om  det  er  nok  saa  anstrængende. 

Hvor  ofte  er  det  ikke  Tilfældet,  at  Manden,  der 
skal  paa  Arbejde,  staar  op  tvær  og  tavs,  vasker  sig 
og  sætter  sig  til  Bords.  Frokosten  er  ikke  færdig, 
og  der  vanker  derfor  nogle  ukærlige  Ord  til  Konen. 
Endelig  kommer  Maden.  Tavs  nyder  Manden  sin 
Frokost,  tager  sin  Hat  og  Madkurv,  og  med  et  gna- 
vent:   nu   gaar  jeg!   forlader  han  Hjemmet.      En  saa- 

dan  Begyndelse  paa  Daagen  spaar  om  en  tung  Dag 
baade  for  Mand  og  Hustru.  Han  gaar  til  Arbejds- 
pladsen med  bøjet  Hoved  og  et.  tungt  Sind,  medens 
Konen  med  et  lille  Suk  tager  fat  paa  sin  huslige 
Syssel. 

Hvor  ganske  anderledes  lys  og  let  vilde  Dagen  og 
Arbejdet  ikke  ligge  for  dem,  om  de  i  Forening  kunde 
begynde  den  med  en  lille  Morgenbøn  og  saa  skilles 
med  Skjaldens  Ord: 

Saa  gaar  vi  „frit 

Enhver  til  sit 

Og  stoler  paa  Guds  Naade! 

Da  faar  vi  Lyst  og  Lykke  til 

At  gere  Gavn,  som  Gud  det  vil, 

Paa  allerbedste  Maade." 

Og  dette  gælder  os  alle! 

Vi  trænger  alle  til  at  kunne  gaa  mere  fiit  til  vort 
Arbejde,  stole  mere  paa  Guds  Naade,  faa  mere  Lyst 
og  Lykke  til  vor  Gærning.  Hertil  er  Morgenbønnen 
en  Hjælp,  og  derfor  kalder  jeg  den  en  Vinding  for  os. 

Ligesom  vi  trænger  haardest  til  Aftenbønnen  i 
Ungdommen,  fordi  Fristelserne  da  lyder  stærkest<til 
os  og  giver  stærkest  Genklang  i  vort  eget  Bryst,  saa- 
ledes  trænger  vi  mest  til  Morgenbønnen  i  Manddoms- 
tiden,  fordi  det  da  særlig  gælder  om,  at  vi  kan 

,,....  faa  Lyst  og  Lykke  til 

At  gøre  Gavn,  som  Gud  det  vil, 

Paa  allerbedste  Maade." 

Hermed  skal  ingenlunde  være  sagt,  at  der  er  no- 
gen Tid  i  vort  Liv,  da  vi  ikke  trænger  baade  til  Aften- 

bønnen  og  Morgenbønnen.  Jo,  vi  trænger  til  dem 
begge  gennem  hele  Livet,  fordi  vi  al  Tid  trænger  til 
at  værnes  mod  Fristelserne  og  vinde  mere  og  mere 
Livslyst  og  Lykke.  Derfor  —  lad  os  give  dem  begge 
en  fast  og  stadig  Plads  i  vort  daglige  Liv  og  saaledes 
prove  paa  at  blive  ,, stadige  i  Bønnen'4. 

Og  i  denne  vor  stadige  Bøn  maa  Troen  og  Fader- 
vor have  en  fast  Plads. 


§xa  Borgerkrigens  Eib. 


I.    At  plyndre  de  slagne. 

Slaget  var  endt.  Mørket  ruilede  sit  Taageslør 
ud  over  Slagmarken.  Der  var  ikke  Sejr  paa  nogen 
af  Siderne,  men  derimod  en  Mangfoldighed  af  dode 
og  saarede. 

Ambulancerne  sendtes  ud  for  at  hjælpe  de  slagne. 
Hvor  de  hørte  en  stønnende  Lyd,  der  søgte  de  hen, 
løftede  lidt  paa  det  saarede  Lem,  talte  deltagende  til 
den  lidende,  forbandt  Saaret,  saaledes  som  det  i  Skyn- 
dingen kunde  lade  sig  gore,  og  førte  den  slagne  til 
Lasarettet. 

Men  saa  man  nøjere  til,  saa  opdagede  man  andre 
Skikkelser,  der  halvt  skjulte  af  Mørket  sneg  sig  om- 
kring mellem  de  saarede  og  faldne. 

Hvad  var  det  for  Skikkelser? 

De  syntes  ikke  at  rette  sig  efter  de  slagnes  Suk, 
løftede  heller  ikke  de  slagne  op  for  at  føre  dem  bort 
fra  Slagmarken.      Men  hvad  gjorde  de  da? 

De  plyndrede  de  s/agne,   berøvede  dem  deres  Vær- 


66 

digenstande,  —  en  skændig  Daad,  ret  en  Mørkets 
Gærning!  Hvem  havde  dog  Hjærte  til  at  plyndre  de 
slagne? 

Sligt  gør  du  og  jeg  ikke.  Vi  oprøres  i  vort  inder- 
ste over  en  saadan  Hjærteløshed.  ,,Vi  takker  dig 
Gud,    at   vi  ikke   er  som  andre  Mennesker:     Røvere 

Nej,  paa  den  Slagmark,  hvor  de  slagne  ligger 
ramt  af  Kugler  og  Sabelhug,  der  gaar  vi  ikke  ud  som 
Røvere  for  at  plyndre  de  slagne.      Det  er  sandt. 

Men  —  ja,  der  er  desværre  et  stort  Men! 

Verden  er  en  sior  Slagmark.  Til  højre  og  venstre 
ligger  der  slagne  Mennesker,  der  stønner  under  Saa- 
rene,  sukker  efter  en  venlig  Haandsrækning,  et  kær- 
ligt Ord,  et  mildt  Blik.  De  trænger  til  Lægedom,  til 
at  blive  ført  til  Lasarettet.  De  har  endnu  en  Rest 
af  Ære  i  Livet.  Der  er  Mulighed  for,  at  de  kunde 
rejses  op,  blive  kampdygtige  iger:  og  i  næste  Træfning 
maaske  sejre  der,  hvor  de  denne  Gang  blev  slagen. 
Men  i  Stedet  for  et  mildt  Blik,  en  venlig  Haandsræk- 
ning, et  kærligt  Ord,  saa  klædte  vi  dem  af  og  lod  dem 
ligge.  Vi  berøvede  dem  den  sidste  Rest  af  Ære,  til- 
intetgjorde det  sidste  Spor  af  Haab.  Det  knækkede 
Rør  blev  brudt.      Den  rygende  Tande  blev  udslukt. 

Paa  Livets  store  Slagmark  har  nok  baade  du  og 
jeg  været  med  til  at  plyndre  de  slagne;  eller  vi  er 
gaaet  dem  forbi  som  Præsten  og  Leviten.  Vi  har  i 
al  Fald  ikke  al  Tid  gjort  som  Samaritanen:  gydt 
Olje  og  Vin  i  Saaret  og  ført  dem  til  Herberget! 

Den  gamle  Dr.  Bengel  siger-  „Jeg  sysler  stadig 
med  at  læse  Korrektur  paa  mig  selv". 

Lad  os  gøre  ligesaa.  Da  vil  vi  mere  og  mere 
dygtiggøres  til  at  høre  de  slagnes  Suk  paa  Livets  store 
Slagmark  og  til  at  føre  dem  til  Herberget,  til  Herrens 
Menighed,  hvor  der  er  Lægedom  for  alle  Saar.  Dette 
er  vor  Opgave  overfor  de  slagne,  og  det  var  derom 
Jesus  talte,  da  han  sagde: 

„Gak  du  bort  og  gør  ligesaa!" 


II.    Fjærnet  paa  Grund  af  Misligheder. 

Under  Borgerkrigen  blev  det  nødvendigt  at  af- 
skedige én  af  Officererne  under  General  Sherman,  — 
,, fjærnet  paa  Grund  af  Misligheder"  blev  der  skrevet 
i  Protokollen. 

O.  O.  Howard  overtog  hans  Kommando  og  blev 
ved  at  foire  hans  Afdeling  af  Hæren  til  Krigens  Slut- 
ning. 

Saa  kom  Hæren  til  Washington,  hvor  den  skulde 
holde  Parade  og  afmønstres. 

Dagen  før  Paraden  kom  General  Sherman  til 
Howard  og  sagde  til  ham:  ,,De  politiske  Ledere  for- 
langer af  mig,  at  den  Officer,  hvis  Stilling  De  overtog, 
skal  indtage  sin  gamle  Stilling  i  Morgen  og  ride  foran 
sin  gamle  Hærafdeling,  og  jeg  ønsker,  at  De  skal  hjæl- 
pe mig  ud  af  dem  Forlegenhed". 

,,Men   nu  er  det  min  Afdeling",    sagde  Howard, 

,,og  det   er   min  Ret   at  ride  i  Spidsen  for  den  i  Mor- 
gen". 

,,Ja,  naturligvis",  svarede  Sherman;  ,,men  De  er 
en  Kristen,  Howard". 

,,Hvad  mener  De  med  det",  spurgte  Howard  for- 
bavset. 

„Jeg  mener,  at  De  kan  taale  den  Skuffe]se  og  give 
ham  den  Ære;  De  er  en  Kristen,"  sagde  Sherman.  — 
,,Naa,  hvad  siger  De?" 

Som  en  ærekær  og  tapper  Oificer  havde  Howard 
glædet  sig  til  denne  Dag;  men  efter  lidt  Betænkning 
svarede  han:  ,,Ja,  sét  fra  dtn  Side  er  der  kun  et  S\ar 
at  give:  lad  ham  ride  i  Spidsen  for  sin  gamle  Afdeling 
i  Morgen!" 

,,Ja,  lad  ham  det",  sagde  Sherman;  „men  De  vil 
rapportere  i  Hovedkvarteret  i  Morgen  Klokken  9, 
Howard". 

Næste  Morgen  Kl.  g  meldte  Howard,  at  alt  var  i 
Orden.  Den  Officer,  der  i  sin  Tid  var  fjærnet  paa 
Grund  af  Misligheder,  havde  indtaget  sin  gamle 
Stilling. 

.,Godt",  svarede  Sherman,  ,,saa  rider  De  ved  min 
Side  i  Dag". 

„Nej,    dertil  har  jeg  ingen  Ret",    sagde  Howard. 

,,De  er  under  min  Kommando*',  svart  de  Sherman 
med  et  Smil. 

Saa  red  O.  O.  Howard  \  ed  General  Shermans 
Side  foran  den  hele  Hær  ved  Paraden  i  Washington, 
—  han,  der  havde  givet  sin  Rtt  og  Ære  bort  til  én, 
der  havde  tabt  baade  Ret  og  Ære,  blev  hædret. 

,, Fjærnet  paa  Grund  af  Misligheder".      Det  kun- 

de  man  have  skrevet  paa  Adams  Pande,  da  Paradisets 
Porte  lukkede  sig  efter  ham.  Fjærnet  fra  den  levende 
Gud  paa  Grund  af  Misligheder,  det  blev  Overskriften 
over   hele  Slægtens    Levnedsløb   indtil  Tidens  Fylde. 

Fjærnet  paa  Giund  af  Misligheder  fra  hinanden 
og  hverandre,  fra  Medmenneskers  Agtelse,  fra  Ære 
og  gode  Stillinger  iblandt  Mennesker,  det  blev  Over- 
skriften over  saa  mangt  et  Menneskes  Liv,  én,  fordi 
han  havde  taget  af  Kassen,  en  anden  paa  Grund  af  et 
sædeligt  Fald  o.  s.  v.,  o.  s.  v. 

Men  ind  i  det  Menneskeliv,  der  var  fjærnet  fra 
Gud  paa  Grund  af  Misligheder,  kom  der  én  og  sagde 
til  de  mange  enkelte:  Jeg  vil,  at  du  og  du  og  du  skal 
have  din  gamle  Plads  igen  som  Barn  ved  Faderens 
Bryst.  Jeg  vil,  at  du  skal  være  med  i  den  Skare,  der 
skal  holde  Indtog  i  det  ny  Jerusalem.  Jeg  vil  dele 
min  Ret  med  dig  og  give  dig  min  Ære,  — ja,  saaledes 
taler  Kongesønnen  fra  Himmerige  i  sin  Menighed  paa 
Jord.  . 

Det  har  jeg  gjort  for  di<r,  siger  Jesus  Kristus. 
Men  naar  du  saa  gaar  blandt  de  Mennesker,  der  er 
bleven  fjærnet  paa  Grund  af  Misligheder  fra  gode 
Stillinger  eller  Medmenneskers  Agtelse,  hvor  meget 
af  din  Ære  og  Ret  kan  du  saa  give  dem? 

Du  er  en  Kristen! 

Vi  spørger  halvvejs  med  Forbavselse  som  O.  O. 
Howard:  hvad  mener  du  med  det,  Herre?  Selv  me- 
ner vi  ofte  alt  for  lidt  dermed.  Men  Jesus  siger: 
kom  i  Hu,  al  du  er  en  Kristen,  naar  du  gaar  blandt 
de  Mennesker,   der  er  fjærnet  fra  Medmenneskers  Ag- 

telse.  Du  maa  som  Kristen  kunne  ofre  lidt  af  din 
Ære  og  Ret  til  dem. 

Det  at  være  Kristen  er  ikke  blot  at  være  Barn  og 
hvile  ved  Faderens  Bryst.  Det  er  at  virkeliggøre  Fa- 
derens Kærlighed  i  Jesu  Kristi  Fodspor  blandt  faldne 
Mennesker. 

Du  er  en  Kristen!     Er  du? 

Og  saa  endnu  ét.  Howard  tabte  ikke  noget  ved 
at  give  sin  Ære  og  Ret  bort  som  Kristen.  Tværtimod! 
Han  vandt  derved.  Han  kom  til  at  ride  foran  den 
hele  Hær  ved  Shermans  Side.  Saaledes  ogsaa  med 
os.  Naar  Jesus  Kristus  kræver  af  os,  at  vi  skal  give 
noget  bort  som  Kristne,  saa  er  det  ikke  for  at  føre  os 
ind  i  et  Tab  eller  faa  os  til  at  gøre  et  Udlæg,  der  ikke 
bliver  erstattet,  men  for  derigennem  at  gøre  os  skikket 
til  at  modtage  mere  af  ham.  Saadanne  Udlæg  for 
vandler  han  til  Indtægt  for  os.  Vi  faar  de  hundrede 
Fold.  Vi  bliver  skikket  til  at  gaa  foran;  vi  nærmer 
os  til  Sædet  ved  hans  Side. 


^reb  t>cerc  meb  (Sftcr. 

(Joh    20,  21.) 


I.    Verdens  Ufred. 

Den  opstandne  Herre  og  Frelser  tiltaler  Discip- 
lene gentagne  Gange  med  Ordet:  „Fred  være  med 
eder". 

Var  det  nødvendigt  at  gentage  Fredsordet? 
Maatte  Disciplene  ikke  med  Begær  modtage  et  saa- 
dant  Ord  efter  den  fredløse  Tid?  Jo,  ganske  vist. 
Men  Verdens  Ufred  havde  hærget  deres  Hjærter  fra 
Langfredag  til  Paaskedags  Aften,  da  Jesus  atter  stod 
midt  ibiandt  dem.  Derfor  var  det  saa  svært  for  Her- 
ren at  tale  sin  himmelske  Fred  ind  i  deres  Hjærter. 

Men  nu  os? 

Der  er  jo  ingen  af  os,  der  saaledes  som  de  første 
Disciple  har  været  Genstand  for  Verdens  Ufred.  Vi 
har  ingen  Langfredag  havt  paa  Golgatha,  hvor  vi  har 
set  vor  Herre  blive  naglet  til  Korsets  Træ;  men  alli- 
gevel er  det  svært  at  tale  den  himmelske  Fred  ind  i 
Hjærterne.  Sagen  er  den,  at  Verdens  Ufred  rasede 
ikke  blot  i  Jerusalem  paa  Langfredag.      Den  har  hær- 

get  og  hærger  hele  Menneskelivet  i  en  saadan  Grad, 
at  vi  vilde  blive  forbavset  derover,  hvis  vi  kunde  se 
til  Bunds  i  Ufreden  i  Menneskelivet.  Derfor  er  det 
fremdeles  svært  at  tale  Freden  ind  i  Menneskehjær- 
terne,  og  derfor  maa  Fredsbudskabet  gentages  atter 
og  atter,  før  vi  ret  kan  modtage  det  med  Glæde. 

I  Begyndelsen  var  det  ikke  saaledes.  Mennesket 
var  skabt  med  Fred.  Der  var  Harmoni  og  Hvile 
over  Menneskets  hele  Tilværelse.  Det  kendte  ikke 
til  Frygt  og  Uro.  Der  var  ingen  indre  Usikkerhed. 
Men  saa  kom  Ufreden,  og  Menneskelivet  tabte  sin  in- 
dre Ligevægt.  Djævelen  kunde  ikke  taale  at  se  Men- 
neskelivet udfolde  sig  i  den  Fred,  som  han  selv  havde 
tabt,  da  han  ophøjede  sig  mod  sin  Gud  og  Skaber,  og 
det  lykkedes  ham  at  tale  sin  Ufred  ind  i  Menneske- 
livet, saa  at  Broder  rejste  sig  mod  Broder. 

Abels  Blod  var  det  første,  der  raabte  til  Himlen 
om  Ufredens  Magt  i  Menneskelivet,  medens  Kain  stod 
som  et  levende  Billede  paa  Ufreden  selv.  Inde  i  hans 
Bryst  gærede  Ufredens  Tanker  og  gjorde  ham  bange 
for  sig  selv,  for  Gud  og  for  sin  Modens  kærlige  Blik. 
Angest  flygtede  han  fra  Barndomshjemmet  med  de 
Ord:  ,, Enhver,  som  træffer  mig,  vil  slaa  mig  ihjel". 
Freden  med  Gud  og  Mennesker  var  tabt.  Hele  hans 
Tilværelse  manglede  den  rolige  Ligevægt,  manglede 
Fred. 

Et  andet  Eksempel  er  Judas.  Han  sad  til  Bords 
med  Jesus  ved  Paaskemaaltidet;  men  hvor  har  det 
ikke  gæret  i  hans  Hjærte,  da  Jesus  siger:  ,,En  af 
eder  vil  forraade  mig".  Slaaet  af  sin  Samvittighed 
siger  Judas:     „Det    er    dog.  ikke    mig?"     Og   Jesus 

svarer:  ,,Du  traf  det'f.  (Mt.  26,  21 — 26).  Ufreden 
raser  der  inde,  og  Samvittigheden  taler  for  at  falde 
Herren  til  Fode  i  Anger  og  Bekendelse.  Men  da  fo'r 
Satan  i  Judas  (Joh.  13,  27).  Han  trængte  til  at  sti- 
ves af.  Han  skulde  holdes  oppe,  indtil  han  havde 
udført  sin  Forræderdaad.  Senere  paa  Aftenen  mødte 
han  Jesus  og  gav  ham  Forræderkysset. 

Hvor  har  det  ikke  rusket  i  ham,  da  Jesus  taler  de 
milde  fredfyldte  Ord  til  ham:  „Ven,  hvorfor  er  du 
kommen?  Judas,  forraader  du  Menneskens  Søn  med 
et  Kys?"  Men  Judas  var  Mand  for  at  dæmpe  de  uro- 
lige Følelser  der  inde,  —  Djævelen  styrkede  ham  jo. 
Men  da  Jesus  var  korsfæstet,  bristede  det  for  Judas. 
Djævelen  overlod  ham  til  sin  egen  Kraft,  og  Ufreden 
blev  ham  for  mægtig.  Det  lød  der  inde  fra:  ,,Jeg 
har  forraadt  uskyldigt  Blod".  Men  Farisæerne  sva- 
rede: ,,Hvad  kommer  det  os  ved".  Ingen  brød  sig 
om  ham  mere.  Han  var  overladt  til  sin  egen  Kvide. 
Det  er  al  Tid  Ondskabens  Vej. 

Saa  længe  de  har  Brug  for  nogen  til  at  udføre 
deres  onde  Bedrifter,  da  kan  de  være  med  til  at  styrke 
dem,  holde  dem  i  Ligevægt.  Men  naar  de  ikke  læn- 
ger har  Brug  for  dem,  saa  overlader  de  de  besværede 
Samvittigheder  til  deres  egen  Kvide:  Hvad  kommer 
det  os  ved;  det  maa  blive  din  egen  Sag!  Da  fortviv- 
lede Judas  og  gik  hen  og  hængte  sig. 

Saaledes  har  Ufreden  faaet  Plads  i  Menneskelivet 
—  ganske  vist  og  Gud  ske  Lov!  ikke  med  en  saa  vold- 
som Magt  over  alle,  som  over  Kain  og  Judas.  Men  der 
er  dog  ikke  den  Plet,  hvor  den  ikke  har  sat  sit  Spor. 
Selv  bag  smilende  og  rolige  Blikke  kan  Ufreden  rase. 

Jeg  mindes  saaledes  et  Træk  fra  min  Skoletid  i  Dan- 
mark. Det  var  en  ung  Mand  paa  23  Aar,  rolig  og 
sikker  optraadte  han,  og  der  syntes  ikke  at  være  Plads 
for  Uro  og  Ufred  hos  ham.  Han  var  Kristendommens 
Modstander. 

Men  hvad  sker? 

En  sildig  Aftentime  finder  vi  ham  gaaende  urolig 
frem  og  tilbage  i  sit  Værelse,  syngende  en  af  Brorsons 
Salmer!  Ufreden  var  der  inde  bag  det  rolige  Ydre, 
og  i  en  sildig  Aftentime  søgte  han  Lindring  i  —  Sal- 
mesang! 

Ind  i  det  af  Ufreden  hærgede  Menneskeliv  taler 
Herren  sit:     „Fred  være  med  eder!" 


II.    Herrens  Fred. 

Dog  —  ét  Menneske  har  der  levet,  i  hvem  Ufre- 
den ikke  fik  Plads.  Der  er  Jesus  Kristus.  Freds- 
forstyrreren forsøgte  ogsaa  overfor  ham  sine  mørke 
Kunster;  men  han  fik  til  Svar:  ,,Vig  bag  mig,  Sa- 
tan". 

Denne  Jesus  er  det  nu,  der  taler  sin  himmelske 
Fred  ind  i  det  fredløse  Menneskeliv,  —  den  Fred, 
som  overgaar  al  vor  Forstand,  men  bevarer  Hjærter 
og  Tanker  i  Jesus  Kristus  vor  Herre.  Den  Fred 
skænker  Hjærtet  Hvile  og  frier  fra  Angest  og  Fortviv- 
lelse.     Det  er  om  den  Fred,  vi  synger: 

„Guds  Fred  er  mer  end  Englevagt, 
Den  regner  aldrig  Fjendens  Magt, 
Er  lige  dyb  og  lige  blid 
Ved  højlys  Dag  og  Midnatstid.*' 

Ved  højlys  Dag!  Det  skal  vel  sige,  naar  vor  Lyk- 
kes Sol  staar  højest  paa  vor  Livshimmel  som  Solen 
ved  Middagstide,  da  er  Guds  Fred  lige  dyb  og  lige 
blid.  Ved  sin  dybe  og  blide  Magt  bevarer  den  os  da 
fra  at  hovmode  os  af  vor  Lykke  og  tilskynder  os  til  at 
give  Gud  Æren  derfor. 

Og  ved  Midnatstid!  Naar  alt  er  mørkt  omkring 
os,  og  vi  ikke  øjner  et  eneste  Lysglimt,  da  bevarer 
Guds  Fred  os  fra  Fortvivlelse.  Lykke  og  gode  Dage 
kan  ikke  gøre  Guds  Fred  overflødig  for  os,  og  Mod- 
gang og  Sorg  kan  ikke  tage  Jen  fra  os.  Vi  trænger 
al  Tid  til  den  med  dens  dybe,  blide,  bevarende  Magt. 

Der  var  en  Gang  en  Diakonisse,  som  plejede  Ko- 
lerapatienter. Den  ene  af  dem  døde  efter  den  anden, 
og  hun  havde  meget  at  gøre;  thi  det  var  svært  at  faa 
Hjælp  til  den  Gærning.  Men  rolig  og  støt  gik  hun 
og  gjorde  sin  Gærning,  indtil  hun  en  Dag  mærkede, 
at  Sygdommen  havde  Tag  i  hende.  Den  tog  vold- 
somt til,  og  det  varede  ikke  længe,  før  hun  ingen  Ting 
formaaede.  Da  gik  hun  ind  paa  sit  Værelse,  lagde 
sig  over  paa  sin  Seng  og  sagde: 

\  Ja,  ja,  Heri-e!  Alen  mellem,  os  bliver  det  ved  det 
ga?uleil. 

Hun  havde  en  Følelse  af,  at  Sygdommen  vilde 
tage  hende  bort  fra  hendes  Livsgærning,  og  meget 
vilde  Døden  jo  forandre  for  hende;  men  hun  fortviv- 
lede  ikke.      Den    kunde   ikke   rokke   det  allermindste 

ved  hendes  inderste  og  dybeste  Livsforhold.  Hun 
og  Herren  hørte  sammen,  og  ingen  Magt  formaaede 
at  skille  dem  ad.  Hendes  inderste  Liv  var  i  Ligevægt, 
i  Hvile.      Hun  ejede  Herrens  Fred. 

Hvilken  Modsætning  til  den  fortvivlede  Judas, 
der  maatte  sige:  Mellem  os  Herre  er  det  bleven  an- 
derledes! Ja,  det  var  hans  Livs  store  Ulykke.  Det 
var  Grunden  til,    at  han  hængte  sig. 

Da  Johan  Huss  i  Aaret  1415  blev  dømt  til  Baalet 
for  sin  Prædikens  Skyld,  vilde  Bøddelen  tænde  Baa- 
let bagfra;  men  han  sagde:  ,,Nej,  tænd  det  kun  for- 
ved mig!  Havde  jeg  været  bange  for  Døden,  da  var 
jeg  ikke  kommen  her".  Det  indre  Liv  er  i  Fred  og 
Hvile  ogsaa  i  denne  Stund,  —  hvilken  Modsætning 
til  den  flygtende  Kain! 

Ejer  du  denne  Fred? 

Eller  hører  du  til  de  flygtende,  fredløse  Sjæle, 
der  maa  sige:  Mellem  os  Herre  er  det  bleven  ander- 
ledes, end  det  en  Gang  var? 

Meget  kan  forandres,  og  af  alle  de  forandrende 
Magter  er  vel  Døden  den  stærkeste.  Men  et  Forhold 
er  der  dog,  som  Døden  slet  intet  kan  forandre  ved 
for  os,  der  ejer  Herrens  Fred.  Vort  inderste,  dybeste 
Livsforhold  rokkes  ej.  Mellem  Herren  og  03  bliver 
det  ved  det  gamle  —  det  vil  sige:  som  det  blev  i  Daa- 
bens  hellige  Stund!     Vi  ejer  Herrens  Fred. 

Som  Jesus  fordum  talte  sin  Fred  ind  i  de  af 
Ufreden  omtumlede  Disciples  Hjærter,  saaledes  taler 
han  den  ind  i  den  fredløse  Verden  gennem  sin  Menig- 
hed med  den  samme  dybe,  blide  og  bevarende  Magt. 
Derfor  synger  vi: 

,,Fred  er  Kirkens  Velkomstord, 
Dens  Farvel  paa  denne  Jord, 
I  vor  Daab  det  til  os  lød, 
Skal  genlyde  i  vor  Død: 
Fred  med  eder,  Herrens  Fred, 
Med  Guds  Folk  og  "Menighed, 
Nu  og  i  al  Evighed." 


Ctfsftes  i  Bøn, 

(Mt.  14,  23.) 


,,Og  da  han  havde  ladet  Folket  fare,  gik  han  af- 
sides op  paa  et  Bjærg  for  at  bede". 

Saaledes  hedder  det  om  vor  Herre  Jesus  Kristus, 
efter  at  han  i  Ørkenen  har  bespist  de  5000.  Han 
havde  talt  sit  guddommelige  Ord  til  dem  og  sørget  for 
deres  timelige  Behov,  men  var  bleven  misforstaaet. 
(Joh.  6,  15.  26.) 

Under  saadanne  Omstændigheder  havde  det  lig- 
get nær  at  sige:  ja  vil  eller  kan  Folket  ikke  for- 
staa  mig,  lad  det  saa  sejle  sin  egen  Sø!  Men  saaledes 
siger  Jesus  ikke.  Der  var  endnu  én  Ting  at  gøre. 
Han  gaar  afsides  for  at  bede.  Han  tilbringer  en  Nat 
i  Bøn  for  det  Folk,  der  havde  misforstaaet  ham. 

Kristne  Forældre!  I  som  sørgede  for  eders  Børn, 
baade  aandelig  og  timelig,  saa  længe  de  var  smaa,  — 
hænder  det  ikke  ofte,  at  I  maa  lade  dem  fare  i  Ung- 
domstiden og  sige:  de  forstaar  os  ikke!  De  forstaar 
hverken  vore  Ord  eller  vore  Gærninger.  De  forstaar 
ikke,    at   vi  taler  og  handler  ud  af  en  inderlig  Kærlig 

hed  til  dem  —  taler  med  Livserfaring  og  med  deres 
eget  Vel  for  Øje.  Vi  bliver  misforstaaet.  Der  er 
intet  andet  at  gøre  end  at  lade  dem  fare,  lade  dem 
sejle  deres  egen  Sø,  løbe  Linen  ud.  Vore  gode  Raad 
og  kærlige  Formaninger  bliver  betragtet  som  Hin- 
dringer og  slaaet  hen  i  Vejret.  Der  er  intet  at  gøre! 
Jo,  der  er  endnu  ét:  gaa  afsides  i  Bøn  for  dem,  der 
har  misforstaaet  eder! 

Ja,  en  Nat  i  Bøn! 

Da  Jakob  skulde  møde  sin  Broder  Esav, — og  der 
var  svære  Misforstaaelser  imellem  dem,  der  var  Bro- 
derhad, —  da  veg  han  afsides  og  tilbragte  en  Nat  i 
Bøn.  Dagen  efter  kunde  han  mødes  med  sin  Broder 
i  Forstaaelse  og  Kærlighed. 

Og  hvad  skal  I  da  bede  om?  Ja,  hver  bede  paa 
sin  egen  Maade,  med  sine  egne  Ord;  men  ellers  bæ- 
res det  mig  for,  at  Jesu  Bøn  for  Disciplene  passer 
særdeles  godt:  ,,  Hellige  Fader!  bevar  dem,  som  du 
har  givet  mig,  i  dit  Navn ....  Da  jeg  var  hos  dem  i 
Verden,  bevarede  jeg  dem  i  dit  Navn;  dem,  som  du 
har  givet  mig,  har  jeg  vogtet". 

Hellige  Fader!  bevar  de  Børn,  som  du  har  givet 
os.  Da  de  var  smaa,  bevarede  vi  dem  i  dit  Navn; 
men  nu  kan  vi  ikke  længere.  De  forstaar  os  ikke. 
Nu  er  de  borte,  —  bevar  du  dem. 

De  Børn,  der  saaledes  gaar  bort  fra  Hjemmet 
paa  Grund  af  stærke  Misforstaaelser  eller  dybe  Fald, 
havner  tidt  herovre.  Den  ny  Verden  byder  nye  Til- 
lokkelser —  maaske  ogsaa  Haab  om  at  komme  bedre 
efter  det.      Kort   sagt,    de  vil   bort  fra  Hjemmet;    den 

ny  Verden  vinker,  og  saa  havner  de  her.  Nogle  med 
Lyst  til  zX  prøve,  andre  blot  som  drivende  Vrag. 

Det  hænder  ofte,  at  Forældre  eller  nære  Slægt- 
ninge beder  os  Præster  herovre  om  at  tage  os  af  dem. 
Og  vi  vil  jo  gærne  hjælpe  saadanne  til  Rette,  saa  godt 
som  vi  kan.  Men  naar  I  har  ladet  dem  fare  —  eller 
maaske  sendt  dem  herover,  fordi  I  ikke  kunde  med 
dem  længere,  mener  I  saa,  at  I  er  færdig  med  dem, 
saa  at  I  derhjemme  ikke  har  noget  mere  at  gøre  for 
dem? 

Nej,  I  er  ikke  og  maa  ikke  blive  færdig  med 
dem  paa  den  Maade.  I,  som  har  tilbragt  saa  mangen 
en  Nat  vaagen  for  deres  Skyld,  medens  de  var  smaa, 
—  hvad  om  I  nu  tilbragte  en  Nat  i  Bøn  en  Gang  imel- 
lem? 

Ja,  en  Nat  i  Bøn! 

Er  det  ikke  paa  den  Maade,  at  I  skal  vinde  Sejr, 
saa  at  I  en  Gang  kan  modes  med  eders  Børn  i  For- 
staaelse  og  Kærlighed,  om  ikke  her  saa  hisset? 

Pietismens  Fader  Filip  Jakob  Spener,  den  from- 
me og  nidkære  Præst  i  en  ond  Tid,  havde  en  vanartet 
Søn.  Al  Tugt  og  Formaning  var  forgæves  paa  ham. 
Faderen  maatte  lade  ham  gaa  sine  egne  Veje.  Men 
han  blev  ikke  træt  af  at  bede  for  ham,  og  dobbelt 
inderlig  bad  han  til  Gud,  da  Sønnen  blev  gre- 
ben af  en  svær  Sygdom.  Pludselig  rejser  den  syge 
sig  op  fra  Lejet  og  raaber  endnu  halvt  i  Febervildelse: 
„Faders.  Bønner  omringer  ??ii g  som  Bjærge".  Derpaa 
sank  han  tilbage  paa  Puden.  Men  Sygdommens  Magt 
var    brudt    og    Syndens    Magt    tillige.        Ikke    længe 

derefter  kunde  Faderen  opsende  en  Tak  til  Gud  for, 
at  han  havde  sin  Søn  sund  igen  baade  paa  Sjæl  og 
Legeme. 

Det  hjælper  at  bede! 


€Isk  mig  og  sig  mig  bet 


En  engesk  Biskop  var  paa  Rejse  i  Indien  for  at 
tilse  Missionen,  og  da  han  var  færdig  med  sin  Rejse 
holdt  man  en  Afskedsfest  for  ham.  Ved  denne  Lejlig- 
hed talte  Biskoppen  over  Ordene:  „Elsk  mig  og  sig 
mig  det". 

Han  havde  tidt  spurgt  sig  selv,  om  hans  Menig- 
hed derhjemme  virkelig  elskede  ham.  Det  troede 
han  dog.  Men  undertiden  havde  han  tænkt:  Bare 
den  dog  vilde  sige  det!  Nu  vilde  han  sige  til  Slutning 
til  de  Kristne:  Elsk  eders  Sjælesørgere  og  sig  dem 
det!  De  trænger  til  eders  Kærlighed,  og  de  trænger 
til  at  hore  det  af  eder,  at  I  virkelig  elsker  dem. 

Denne  lille  Tale  naaede  hjem  til  England  før  Bi- 
skoppen. Da  han  kom  hjem,  blev  han  modtaget  af 
sin  Menighed,  der  havde  foranstaltet  en  Fest  for  ham. 
Paa  Festsalens  Væg  lige  overfor  Indgangsdøren  stod 
der  med  store  Bogstaver,  omslynget  med  grønt:  ,,Vi 
elsker  dig,  og  vi  siger  dig  det!"  Det  var  det  første, 
Biskoppens  Ojne  saa,  og  han  blev  glad. 

Elsk   mig   og  sig  mig  detl     Det  er  Raabet  fra  tu- 

sinde  Sjæle,  der  higer  efter  Kærlighed,  og  hvor  dette 
Raab  bliver  besvaret,  der  bliver  Hjærtet  glad.  Hvor 
det  ikke  bliver  besvaret,  der  bliver  et  Helvede. 

En  rig  Kvinde  mødte  en  Gang  en  fattig  forældre- 
løs Dreng,  der  saa'  saa  bønlig  op  til  hende.  „Hvad 
vil  du,  at  jeg  skal  give  dig?"  sagde  hun.  ,,Aa,  hold 
lidt  af  mig",  svarede  den  forældreløse. 

Aa,  holdt  lidt  af  mig! 

Jeg  har  set  den  Bøn,  hvor  man  mindst  skulde 
have  ventet  at  se  den,  — jeg  har  læst  den  i  en  Moders 
Øje,  der  hvilede  paa  hendes  voksne  Datter.  Hun  var 
bleven  stor,  var  vokset  Moderen  over  Hovedet.  Hun 
havde  faaet  -Uddannelse  —  ja,  Moderen  kunde  være 
stolt  af  en  saadan  sior  og  fin  Datter,  der  havde  lært 
baade  det  og  det!  Men  Moderhjærtet  kunde  ikke 
nøjes  med  det  at  være  stolt  af  sin  Datter.  Det  trængte 
til  at  være  glad  ved  Datteren,  og  Glæde  er  der  kun  i 
Kærlighed.  Men  Datteren  gik  der  saa  fin  og  stor  og 
kold,  mens  Moderen  bad  som  den  fattige  Dreng:  Aa, 
holdt  lidt  af  mig! 

Alle  I  store  og  pæne  Børn!  kom  det  i  Hu,  at  Fa- 
der og  Moder  trænger  til  Kærlighed.  Elsk  dem  og 
sig  dem  det!  Det  kan  I  gøre  paa  saa  mange  Maader, 
og  det  lønner  sig;  ti  i  Kærlighed  er  der  megen  Glæde. 

Elsk  mig  og  sig  mig  det!    Aa,  hold  lidt  af  mig! 

Jeg  har  læst  den  Bøn  i  en  Hustrus  Øje . 

Havde  hun  da  ikke  en  Mand,  som  hun  kunde  være 
glad  ved!  Han  var  dygtig.  Alle  holdt  af  ham,  især 
Kvinderne,  og  han  syntes  at  holde  af  alle.  Jo,  hun 
kunde  være  stolt  af  en  saadan  Mand!  Mangfoldige 
Kvinder    misundte    hende    og    ønskede   sig   i   hendes 


Sted.  Og  hvor  kunde  han  ikke  tale  kønt  om  Kærlig- 
hed i  Hjemmet!  Kvinderne  blev  rørt  til  Taarer.  Gid 
de  havde  saadan  en  Mand;  men  —  en  saadan  var  nu 
ikke  falden  i  deres  Lod! 

Han  havde  Smil  og  venlige  Ord  og  Kærlighed  til 
overs  for  alle  andre  —  kun  ikke  for  hende  derhjemme. 
Haard  og  kold  og  stiv  gik  han  hende  forbi,  mens  hun 
sad  med  den  lille  paa  Skødet,  med  Fortvivlelsen  ma- 
let i  alle  Træk  og  Bønnen  skrevet  i  Øjet:  Aa  hold 
lidt  af  mig —  aa,  bare  lidt! 

Elsk  mig  og  sig  m'g  det,  aa  hold  lidt  af  mig!  Det 
stod  skreven  i  saa  mangt  et  fattigt  og  forkomment 
Menneskes  Øje,  —  især  i  deres,  der  syntes  at  være 
bleven  til  overs  her  i  Menneskenes  travle  Verden. 
Nu  og  da  har  jeg  hørt  det  fra  saadanne  med  en  under- 
lig Blanding  af  Vemod  og  Glæde  i  Stemmen:  nej,  at 
Præsten  vilde  besøge  mig!  Der  kommer  ellers- ingen 
her.      Der  er  ingen,  der  bryder  sig  om  mig  mere! 

Mangen  en  forkommen  Stakkel  kom  til  at  staa 
ene  i  Livet.  Der  er  ingen,  der  bryder  sig  om  mig; 
der  er  ingen,  der  holder  af  mi^.  Elsk  mig  og  sig  mig 
det,  —  aa  hold  lidt  af  mig!  Det  er  ogsaa  Raabet  fra 
deres  Hjærters  Dyb;  men  det  lyder  som  ind  i  den  en- 
deløse Ørken  —  ikke  en  eneste  Lyd  til  Svar  —  ikke 
et  eneste  Tegn  paa,  at  der  er  nogen,  der  holder  af 
dem.      Det  er  fortvivlet. 

Ja,  det  er  san^t.  Men  hvis  disse  mine  Linjer 
skulde  naa  ud  til  en  saadan  Stakkel,  saa  vilde  jeg  sige: 
saa  fortvivlet  er  det  faldne  Menneskeliv  da  hellerikke. 
Lad  dit  Raab  efter  Kærlighed  gaa  opad  mod  den  Gud, 
der  hører,  naar  Stovhjærtet  sukker,    saa  faar  du  Svar: 

Jeg  elsker  dig,  og  jeg  siger  dig  det.  Ja,  jeg  har 
sagt  dig  det  ved  min  enbaarne  Søn:  ,,Saaledes  elske- 
de Gud  Verden,  at  han  gav  sin  Son  den  enbaarne, 
at  hver  den,  som  tror  paa  rum,  ikke  skal  fortabes^ 
men  have  evigt  Liv". 

Det  er  talt  tydeligt  til  Slægten.  Og  denne  tyde- 
lige Tale  er  ikke  blot  nedskreven  paa  Bladene  i  Bø- 
gernes Bog.  Den  er  indskreven  i  Slægtens  Liv  med 
den  enbaarnes  Blod. 

Denne  Tale  gælder  ikke  blot  den  lykkelige  Ver- 
den uden  om  dig.  Den  gælder  dig,  ja  netop  dig,  som 
sukker  efter  Kærlighed  —  til  dig  er  dette  talt. 

Men  vi,  som  er  bedre  stillet  —  vi,  som  elskes 
baade  af  Gud  og  Mennesker  og  elsker  igen  i  Hjem,  i 
Vennekreds  og  i  Menigheden  —  lad  os  sige  hverandre 
det  paa  en  god  og  køn  Maade.  Der  gaar  saa  uendelig 
megen  Kærlighedsglæde  tabt,  fordi  det  ikke  bliver 
sagt.  Mangen  én  kommer  derved  til  at  tvivle  paa, 
om  han  virkelig  er  elsket. 

Menigheden  skrev  det  med  store  Bogstaver,  om- 
slynget af  grønt,  paa  Festsalens  Væg.  Den  gjorde  sig 
Flid  for  at  sige  det  paa  en  saadan  Maade,  at  dens 
gamle  Biskop  kunde  blive  glad  derved. 

Lidt  Flid,  anvendt  her,  det  betaler  sig. 

Lad  det  blive  skrevet  med  store  Bogstaver  mel- 
lem Præst  og  Menighed,  mellem  Mand  og  Hustru, 
Forældre  og  Børn,  —  ja,  lad  det  blive  skrevet  med 
store  Bogstaver  og  omslynget  med  grønt  paa  begge 
Sider  af  Atlanterhavet:  Vi  elsker  eder,  og  vi  siger 
eder  det!     Saa  bliver  vi  rige  paa  Kærligheds  glæde. 


Den  lille  Stunb  — ' 

dens  Betydning  for  det  kristne  Menneskeliv. 

(Aabningsprædiken  ved  Aarsmødet  i  Marinette  i  Juni  1897). 

(Joh.  16,  16—22.) 


Det  var  i  Paaskeugen,  at  Jesus  talte  disse  Ord 
om  den  lille  Stund,  hvori  Disciplene  ikke  skulde  se 
ham  og  saa  at  sige  bringes  til  Fortvivlelsens  Rand, 
medens  Verden  skulde  fryde  sig  i  en  stakket  Sejrsrus. 
Den  lille  Stund  med  dens  dybe,  ja  haabløse  Sorg  var 
for  Disciplene  fra  Langfredag  til  Paaskedag.  Og  i 
Sandhed,  mine  Venner,  hjærteskærende  var  deres 
Graad  og  gribende  deres  Klage.  Jesus  var  taget  fra 
dem,  og  de  forstod  ikke,  at  det  burde  ham  at  lide 
dette  og  derefter  at  indgaa  til  Herlighed.  Og  ej  hel- 
ler, at  de  selv  gennem  den  lille  Stund  skulde  modnes 
til  at  erobre  den  Verden  for  Herren,  som  nu  havde 
hængt  ham  paa  Korset. 

Mørket  lagde  sig  over  det  ganske  Land  i  trende 
Timer,  saa  Solens  Straaler  ikke  formaaede  at  gennem- 
trænge det;  men  fastere  endnu  havde  Sjælemørket  lej- 

ret  sig  om  Disciplene,  —  intet  Lysglimt,  intet  Haab! 
Ti  han,  om  hvem  de  havde  haabet,  at  han  skulde  for- 
løse Israel,  havde  nu  udaandet  paa  Korset.  Herrens 
Ord  gik  bogstavelig  i  Opfyldelse  paa  dem;  de  hylede 
og  græd.  De  formaaede  slet  ikke  i  denne  Stund  at 
fastholde  Herrens  Forjættelse:  „Jeg  vil  se  eder  igen, 
og  eders  Hjærter  skal  glædes,  og  ingen  skal  tage  eders 
Glæde  fra  eder". 

Men  kunde  vi  i  denne  Stund  mane  Apostlene 
frem  for  os  og  spørge  dem:  Hvad  synes  I  om  de 
smaa  tunge  Stunder  i  eders  Liv  og  især  om  denne  den 
tungeste  af  dem  alle?  saa  er  jeg  sikker  paa,  at  de  vil- 
de svare:  Det  var  en  saare  betydningsfuld  Stund,  ja 
alle  de  smaa  tunge  Stunder  i  vort  Liv  har  været  vær- 
difulde Stunder,  som  vi  ikke  vilde  have  været  vel  tjent 
med  at  være  foruden.  Men  var  det  saaledes  for  dem, 
saa  maa  det  ogsaa  være  saaledes  for  os,  og  vi  vil  da 
med  dette  for  Øje  spørge: 

Hvad  er  da  disse  smaa  tunge  Stunders  Betydning 
for  det  kristne  Menneskeliv?  De  tunge  og  mørke  Ti- 
der, da  Taaren  væder  voit  Øje,  og  Mørket  lejrer  sig 
om  vore  Sjæle;  de  Tider,  som  vi  helst  vilde  være  for- 
uden; men  som  vi  saa  daarlig  kan  undvære.  Jeg 
kunde  svare  ganske  kort  saaledes:  Det  er  i  de  Stun- 
der, at  vi  dannes  under  Faderens  Haand  til  at  være 
Lysets  Børn/  Jeg  ved  det  for  vist,  mine  Venner,  at 
det  var  i  saadanne  Stunder,  at  jeg  dannedes  til  en 
Herrens  Tjener,  der  ønskede  mig  bort  fra  Løgnens  og 
Mørkets  onde  Væsen  hjem  til  Lysets  de  evige  Boli- 
ger. Derfor  takker  jeg  Herren  ogsaa  for  de  mørke 
Stunder  i  mit  Liv,  og  derfor  priser  jeg  ingenlunde  det 

Menneske  lykkeligt,  der  aldrig  har  kendt  saadanne 
Stunder,  men  det  Menneske,  der  har  gennemkæmpet 
dem  til  Fred  og  Glæde. 

Men  for  ret  at  faa  Klarhed  over  de  tunge  Tiders 
Betydning  i  Menneskelivet,  saa  vil  vi  fæste  Blikket 
paa  enkelte  af  Guds  Stormænd. 

David  er  kaldt  Manden  efter  Guds  Hjærte,  og 
visselig  var  han  det.  Men  dannedes  han  dertil,  da 
han  stod  paa  sin  Magts  og  Æres  højeste  Tinde  og  med 
kongelig  Myndighed  kunde  byde  over  de  undertvungne 
Nabofolk? 

Jeg  tror  det  næppe! 

Det  var  nok  i  saadanne  tunge  Stunder,  som  da 
han  grædende  og  barfodet  maatte  flygte  for  sin  egen 
Søn,  eller  da  han  med  sønderknust  Hjærte  bad: 
,,Skab  i  mig  et  rent  Hjærte,  o  Gud,  og  forny  en  sta- 
dig Aand  i  mit  inderste".  Det  var  i  saadanne  Stun- 
der, han  bøjedes  ned  i  Ydmyghed,  fik  Lede  til  Falsk- 
hed og  Svig,  til  Mørkets  Væsen  og  Kødets  onde  Lyst. 
Det  var  i  saadanne  Stunder,  at  han  lærte  af  hele  sit 
Hjærte  at  længes  efter  Livet:  ,,Hver  Tanke  ren,  hver 
Gærning  uden  Brøst". 

Da  Peter  havde  fornægtet  sin  Herre  og  Frelser 
trende  Gange  i  Ypperstepræstens  Gaard  og  stod  der 
udenfor,  da  trillede  tunge,  bitre  Taarer  ned  ad  hans 
Kinder;  og  aldrig  i  sit  Liv  har  Peter  vist  følt  en  saa- 
dan  Lede  ved  Fornægtelsen,  som  netop  i  denne 
Stund.  Hvor  afskyeligt  stod  det  ikke  for  ham  at  for- 
nægte Jesus,  og  han  har  nok  tænkt  ved  sig  selv:  Aa, 
gid  jeg  dog  kunde  faa  Lov  og  Lejlighed  til  at  bekende 

ham  igen,  saa  skal  jeg  gøre  det  med  hele  min  Sjæls 
fulde  Kraft  og  Inderlighed. 

Eller  Thomas!  Vi  ved,  at  han  sagde,  da  han 
hørte  Vidnesbyrdet  om  Jesu  Opstandelse:  ,,Uden 
jeg  ser  Naglegabene  i  hans  Hænder  og  Spydstikket  i 
hans  Side,  vil  jeg  ingenlunde  tro".  Da  han  saa  ser 
Jesus  igen  og  hører  det  mildt  bebrejdende:  ,,  Salig  er 
den,  som  ikke  ser  og  dog  tror",  —  hvor  har  Thomas  da 
ikke  følt  Væmmelse  ved  sin  Vantro,  og  hvor  har  han 
ikke  bebrejdet  sig  selv,  at  han  havde  givet  Vantroen 
og  Tvivlens  onde  Væssn  Raaderum  i  sin  Sjæl.  Det 
skulde  aldrig,  aldrig  ske  mere! 

Disse  tunge  Tider  blev  vendt  til  Glæde  for  dem. 
O4  det  er  alle  Guds  særlig  benaadede  Mænds  og 
Kvinders  Vidnesbyrd,  at  disse  smaa  Stunder  har  havt 
stor  Berydning  for  deres  Livsudvikling  ved  at  give 
den  Retning,  Dybde  og  Inderlighed. 

Men  har  I  nu  erfaret  noget  af  dette? 

Mange  af  eder  vil  maaske  sige:  Vi  kender  nok 
til  de  tunge  Tider.  Vi  ved  ogsaa,  hvor  trykkende 
disse  kan  være.  Selv  om  vi  ikke  just  har  hylet  og 
grædt  som  de  første  Disciple  under  Verdens  Haan  og 
Latter,  saa  har  vi  dog  ofte  fældet  en  Taare,  d-r  vid- 
nede om,  at  Hjærtet  var  forstemt.  Men  videre  er  vi 
ikke  kommen  i  Forstaaelsen  af  de  tunge  Tider.  Vi 
har  mærket  deres  Tryk;  men  vi  har  ikke  faaet  fat  paa 
Velsignelsen  i  dem,  —  Vindingen  for  vort  Menneske- 
liv har  vi  ikke  kunnet  øjne. 

Se  til  Bunds  i  din  egen  Sjæl  og  sig  mig  saa: 
Mærkede  du  ikke  den  løndomsfulde  Forbindelse  mel- 
lem Synden,  som  den  havde  faaet  Magt  i  din  Sjæl,  og 

saa  de  smaa  tunge  Stunders  Tryk?  Følte  du  ikke  i 
disse  Stunder  en  mere  sand,  inderlig  og  dybtgaaende 
Lede  ved  Syndens  onde  Væsen  end  ellers?  Opsteg 
der  ikke  fra  Bunden  af  din  Sjæl  det  Ønske:  Aa,  gid 
jeg  dog  var  fri  fra  alt  det  onde,  saa  at  jeg  kunde  leve 
,,hver  Tanke  ren,  hver  Gærning  uden  Brøst"? 

Men  har  du  følt  dette,  da  har  du  allerede  uiærket 
noget  til  de  tunge  Tiders  Velsignelse;  ti  det  er  noget 
af  det  første,  der  forlanges  af  os.  Uden  Lede  til 
Syndens  onde  Væsen  kan  vi  nemlig  ikke  forsage 
Djævelen   og  alle  hans  Gærninger  og  alt  hans  Væsen. 

Men  er  det  saa  alt,  hvad  de  smaa  tunge  Stunder 
kan  hjælpe  os  til?  Nej,  —  Disciplenes  Tro  blev  styr- 
ket igennem  den  lille  Stund.  Ganske  vist  vaklede 
Troen  i  den  lille  Stund,  og  det  saa  ud,  som  den  skulde 
lide  Skibbrud;  men  det  var  ikke  Dødens  Krampetræk- 
ninger, —  det  var  Fødselsveer. 

Hidtil  havde  de  været  vant  til  at  se  Jesus  og  saa 
tro  paa  ham  Nu  skulde  den  Tro  fødes,  der  kunde 
fastholde  ham  i  Ordet  uden  at  se  ham.  Alt  saa  ud  til 
i  den  lille  Stund,  at  Jesus  havde  tabt  og  Verden  sej- 
ret. Men  efter  Opstandelsen  saa  Disciplene,  hvordan 
det  hang  sammen:  Jesus  havde  hengivet  sig  i  Døden, 
ikke  fordi  han  var  overvunden;  men  fordi  Faderen  i 
sin  uransagelige  Visdom  og  evige  Kærlighed  havde 
bestemt  det  saaledes  os  til  Frelse. 

De  vidste  nu,  at  hvor  galt  det  end  saa  ud,  og 
hvor  højrøstet  end  Verden  frydede  sig  i  sin  Sejrsrus, 
saa  var  Jesus  dog  den  stærkeste,  —  hans  Ord  var  til 
at  stole  paa.  Og  med  denne  faste  Tro  gik  de  ud  for 
at  erobre  Verden  for  Jesus  Kristus,    efter  at  de  havde 

modtaget  Aanden  fra  det  høje.  Ofte  saa  det  ud  for 
Menneskeøjne  som  paa  Langfredag;  men  i  Stedet  for 
at  græde  og  hyle,  saa  sang  de  Lovsange  til  Herren  i 
fuld  Forvisning  om,  at  han  var  den  stærkeste:  Troen 
var  bleven  styrket  til  at  taale  Verdens  Modstand,  og 
Glæden  havde  taget  fast  Bo  i  deres  Hjærter,  —  den 
lille  Stund  havde  været  en  Fødselsstund  for  den  ver- 
densbesejrende  Tro  og  den  evige  Salighedsglæde. 

De  smaa  tunge  Stunder  har  altsaa  ogsaa  en  anden 
Betydning  for  det  kristne  Menneskeliv  foruden  den, 
at  give  os  Lede  til  Syndens  onde  Væsen.  De  skal 
være  Fødselsstunder,  hvorigennem  vor  Tro  skal  frem- 
træde fornyet  og  styrket,  indtil  den  staar  som  den  fa- 
ste Tro,  Sejrvindersken  over  Verden. 

Og  er  der  noget,  som  vi  trænger  til,  baade  som 
Enkeltmennesker  og  som  Kirkesamfund,  ved  Siden  af 
det  at  faa  Lede  til  Løgnens  Blændværk  og  Mørkets 
onde  Væsen,  saa  er  det  nok  den  faste  Tro  og  den 
evige  Salighedsglæde,  der  giver  os  Kræfter  til  mere 
og  mere  at  vandre  som  Guds  elskelige  Børn,  ulaste- 
lige for  hans  Aasyn,  og  hvorved  vi  bliver  kendelige 
i  én  af  Synden  formørket  Verden  som  Lysets  Børn. 

Verden  fryder  sig  endnu  og  haaber  paa  efter  næ- 
sten to  tusind  Aars  Kamp,  at  den  skal  sejre  over  Her- 
rens Menighed.  Man  kan  nu  og  da  høre  udtalt,  at 
om  hundrede  Aar  vil  Kristendommen  være  en  hel  an- 
den, omdannet  efter  Tidens  Tankegang,  eller  ogsaa 
vil  den  være  magtesløs.  Naar  vi  staar  overfor  den 
hoverende  Verdens  Spot,  da  trænger  vi  til  den  faste 
Tro  paa,  at  om  end  Verden  mener  sig  sejrsikker,  den 
skal  dog  falde;  ti  Herren  er  den  almægtige.    Den  mæg- 

tige  Verden   faar   aldrig  Lov   til  at  staa  længere  eller 
gaa  videre,  end  han  vil  tillade. 

Og  saa  var  der  Glæden,  som  ingen  kan  tage  fra 
os.  Det  er  Salighedsglæden,  hvori  al  Livets  Bedrø- 
velse forsvinder,  ligesom  Fødselssmærterne  helt  taber 
sig  i  Glæden  over,  at  et  Menneske  er  fodt  til  Verden. 
Med  denne  har  det  sig  som  med  Moderglæden:  den 
bliver  til  gennem  Smærte,  og  ingen  kan  tage  den 
fra  os! 

Hvor  harmede  dtt  ikke  Joder  og  Hedninger,  at 
de  ikke  kunde  fratage  de  fornte  Kristne  denne  Glæde 
selv  i  Dødsstunden.  Da  Stefan  stod  for  Raadet,  og 
hans  Ansigt  lyste  som  en  Engels  Ansigt,  fordi  Him- 
melglæden boede  i  hans  Sjæl,  da  skar  det  dem  dybt  i 
deres  Hjærter,  og  de  skar  Tænder,  førte  ham  uden 
for  Staden  og  stenede  ham.  Men  Glæden  kunde  de 
ikke  tage  fra  ham,  — gid  den  maatte  bo  hos  os  i  større 
Fylde;  thi  det  er  den,  der  giver  os  det  lyse,  milde,  el- 
skelige Præg. 

Det  kristne  Menneske  kan  sige  om  de  smaa  tnnge 
Stunder,  hvad  Josef  sagde  til  sine  Brødre:  ,,Gud 
vendte  det  til  det  gode  for  at  gøre,  hvad  nu  er  sket, 
og  holde  meget  Folk  i  Live".  De  smaa  Stunder  kan 
være  tunge;  men  det  staar  urokkelig  fist  i  Herrens 
Menighed,  at  Gud  vender  dem  til  det  gode  for  at  hol- 
de os  i  Live. 

Svært  var  det  for  Disciplene  at  forstaa  Herrens 
Tale  om  de::  lille  Stund,  og  svært  er  det  for  os  midt  i 
Modgangen  at  leve  paa  det,  at  Gud  vil  vende  vor  Be- 
drøvelse til  Glæde,  —  ja,  at  Bedrøvelsen  er  svanger 
med  Glæde,    skal  vorde    til  Glæde,    og   at  disse  smaa 


93 

Stunder  er  nødvendige  for  Udviklingen  og  Modnin- 
gen af  vort  kristne  Menneskeliv.  Det  var  forst,  da 
Disciplene  havde  gennemlevet  den  lille  Stund  og  set 
Herren  igen,  at  de  ret  forstod  hans  Tale.  Og  ligesaa 
med  os.  De  smaa  mørke  Stunder  i  vort  Liv  skal  — 
ligesom  hebraiske  Boger  —  læses  bag  fra.  Forst  naar 
vi  har  gennemlevet  de  tunge  Stunder,  og  Glæden  atter 
har  taget  Bo  i  vore  Hjærter,  kan  vi  begynde  at  forstaa 
deres  Betydning. 

Det  var  Frigørelsesstunder  og  Fødselsstunder.  Vi 
fik  i  dem  en  saadan  Lede  til  Syndens  onde  Lyst,  at 
det  blev  muligt  for  Menneskens  Søn  at  gore  os  virke- 
lig fri-  Og  det  var  Fødselsstunder  for  den  verdens- 
besejrende  Tro  og  den  evige  Salighedsglæde. 

Men  som  det  er  i  det  enkelte  Menneskes  Liv,  sva- 
ledes er  det  ogsaa  med  et  Kirkesamfund.  Yi  har  kendt 
til  tunge  Tider;  men  jeg  tror,  at  Gud  vil  vende  dem 
til  det  gode  for  at  holde  os  i  Live;  ja,  Bedrøvelsen  er 
allerede  for  en  Del  vendt  til  Glæde.  Og  dersom  vort 
Kirkesamfund  i  disse  tunge  Tider  ret  har  faaet  Lede 
til  Løgnens  Blændværk  og  Morkuts  afskyelige  Væsen 
og  Lyst  til  som  Samfund  at  leve  „hver  Tanke  ren, 
hverGærning  uden  Brøst",  saa  kan  og  vil  Menneskens 
Søn  gøre  os  virkelig  fri  fra  det  onde,  og  saa  skal  det 
nok  vise  sig,  at  disse  tunge  Tider  har  været  Frigørel- 
sesstunder, baade  nødvendige  og  velsignelsesrige 
for  os. 

Og  er  vor  Tro  paa  den  usynlige  Herres  Nærvæ- 
relse hos  os  i  sit  Ord  og  i  sine  Indftiftelser  bleven 
styrket,  saa  at  vi  er  fuldt  forvisset  om,  at  han  er  med 
os,  trods  Modstandernes  overmodige  Tale  om,   at  han 

er  vegen  fra  os,  saa  har  de  tunge  Tider  for  vort  Sam- 
fund været  Fødselsstunder  for  den  verdensbesejrende 
Tro  og  den  evige  Salighedsglæde.  Vi  trænger  til  at 
naa  videre  frem;  men  vi  tør  dog  sige  det  uden  Pral: 
Vi  har  set  Herren  igen  efter  de  tunge  Tider;  vi  har  følt 
hans  Nærværelse  iblandt  os! 

Derfor  tror  jeg  for  vist,  at  den  danske  ev. -luth. 
Kirke  i  Amerika  efter  de  tunge  Tider  skal  fremtræde 
som  den  rensede  og  styrkede  Kirke,  mere  modnet  og 
dygtiggjort  til  at  virke  til  Herrens  Ære  og  til  Velsig- 
nelse for  vort  danske  Folk  her  i  det  fremmede  Land, 
—  Gud  lad  det  times  os  for  Jesu  Kristi  Skyld!    Amen! 


Det  kostelige  CiDStnbboIb. 

(Prædiken  holdt  ved  Aarsmødet  paa  Skolen  i  Des  Moines 

i  Juni  1900). 

(Mark.  14,  3—9.) 


Jesus  holder  Hvil  i  Bethania,  for  han  gaar  til  den 
store  Kamp,  der  naar  sit  Højdepunkt  i  Korsets  Ord: 
„Min  Gud,  min  Gud,   hvi  har  du  forladt  mig!" 

Medens  han  saaledes  holder  Hvil,  da  er  det,  at 
Maria  kommer  med  den  kostelige  Salve  og  spreder 
Vellugt  om  Herren.  Det  var  den  samme  Maria,  der 
tidligere  havde  valgt  den  gode  Del,  som  ingen  kunde 
tage  fra  hende.  Hun  havde  tilsidesat  al  Travlhed  for 
at  sidde  stille  ved  Herrens  Fødder  og  lytte  til  hans 
Tale.  Hun  havde  i  saadanne  stille  Stunder  ladet  Her- 
rens Ord  sænke  sig  ned  i  Sjælens  Dyb  og  udfolde  sig 
der,  og  naar  hun  denne  Dag  bragte  ham  den  kostelige 
Salve,  saa  var  det  som  en  Frugt  af  hans  eget  Ord  i 
hendes  Sjæl,  et  Vidnesbyrd  om,  at  i  hendes  Liv  var 
der  et  kosteligt  Indhold. 

Ja,  Alabasterkrukken  med  den  kosteiige  Salve  er 

et  Billede  paa  Maria  selv.  Et  kosteligt  Indhold  i  et 
skrøbeligt  Glas.  Et  kosteligt  Livsindhold  i  et  skrø- 
beligt Legeme.  Herrens  Ord,  modtaget  af  Hjærtets 
Tro  og  udfoldet  i  Kærlighed,  det  var  Marias  Livsind- 
hold, dyrebar  i  Herrens  Øjne. 

Hvordan  er  det  med  os? 

Har  vi  i  stille  Stunder  lyttet  til  Herrens  Ord  som 
hun  og  ladet  dem  sænke  sig  ned  i  Sjælens  Dyb?  Har 
vi  modtaget  dem  med  Hjertets  inderlige  Tro  og  ladet 
dem  udfolde  sig  i  Kærlighed?  Det  er  det  store 
Spørgsmaal;  ti  uden  dette  ejer  vi  ikke  det  kostelige 
Livsindhold,  som  Maria  ejede  i  saa  stort  Maal,  og  alt 
det  herlige  og  kostelige  i  denne  Verden  er  for  intet  at 
regne  i  Herrens  Øjne  mod  dette  Livsindhold  baaret  i 
skrøbelige  Lerkar  af  Syndere  paa  Jord. 

Men  da  Maria  sonderbrød  Krukken  og  lod  den 
kostelige  Salve  strømme  ud  over  Jesus,  knurrede 
nogle  af  de  tilstedeværende.  Det  var  en  rædsom 
Spilde  af  den  kostelige  Salve.  Den  kunde  have  væ- 
ret bedre  anvendt.  De  fattige,  t.  Eks.,  kunde  have 
faaet  godt  af  den.  Det  lyder  saa  smukt;  men  af  Her- 
rens Ord  ser  vi,  at  de  talte  saaleces,  ikke  af  Kærlighed 
til  de  fattige,  men  fordi  de  var  gerrige  (Joh.  12,  4-6). 
Judas  talte  i  Spidsen  for  denne  Flok  ud  af  et  andet 
Livsindhold  end  Marias.  Det  var  ikke  Kærlighed  til 
Jesus  og  Gavmildhed  mod  de  fattige,  men  Egenkær- 
lighed og  Gerrighed,  der  var  deres  Livsindhold,  et  vær- 
diløst, haardt  og  uhyggeligt  Livsindhold,  saare  Lungt 
at  bære  paa. 

Ud  fra  dette  Livsindhold  dømmer  de  den  el- 
skende Marias  Gærning,    og  Dommen   lyder:     Sikken 

rædsom  ufornuftig  Spilde!  Men  Jesu  Dom:  Det  var 
en  god  Gærning! 

Men  se,  mine  Venner,  er  det  ikke  saaledes  end- 
nu? Naar  vi  bringer  vore  Ofre  til  Missionen,  for  at 
Herrens  Ord  kan  blive  bragt  ud  til  de  fattige,  for- 
komne Hedninger;  naar  vi  bygger  Kirker  til  Menig- 
hedens Brug  og  Skoler  for  vor  Ungdom,  altsammen 
med  det  for  Øje  at  sprede  Vellugt  om  Herren  og  for- 
herlige hans  Navn,  saa  er  der  ogsaa  i  vore  Dage  Folk, 
som  siger:  et  ufornuftigt  Spild  af  Penge!  Giv  dem 
til  de  fattige,  saa  gjorde  I  dog  Gavn  med  dem.  Men 
Herrens  Dom  vil  en  Gang  lyde  anderledes  over  dem, 
der  elsker  og  ofrer  ogsaa  iblandt  os.  Lad  os  derfor 
ikke  lytte  til  disse,  der  taler  ud  af  det  egenkærlige  og 
gerrige  Livsindhold,  men  søge  at  ligne  den  elskende 
og  ofrende  Maria.  En  Gang  skal  det  ses  og  s  mdes, 
at  det  er  dem^  der  elsker  og  ofrer,  der  bærer  vort  Folk 
og  vor  Kirke. 

Jesus  siger  om  Maria:  ,,  Lader  hende  med  Fred!" 
Det  er  Herrens  Fredsord  over  hende  overfor  de  Men- 
nesker, der  overfusede  hende,  og  jeg  tænker,  at  disse 
har  faaet  Munden  lukket.  Men  dette  Herrens  Freds- 
ord  var  ikke  blot  et  Ord  til  hende;  det  var  et  Ord, 
udtalt  over  det  kostelige  Livsindhold.  Derfor  gælder 
det  ogsaa  os,  saa  sandt  vi  har  noget  af  det  samme 
Livsindhold. 

Hvor  trøsteligt  er  ikke  dette;  thi  vi,  som  har 
naaet  den  modne  Alder,  vil  vide,  at  hvor  som  helst 
dette  Livsindhold  findes  i  den  faldne  Verden,  der  er 
det  udsat  for  at  blive  overfuset  af  Djævelen,  Verden 
og  vort  eget  Kød.      Kommer  vi  saa  ihu,    at  vi  bærer 

det  i  skrøbelige  Lerkar,  da  føler  vi,  at  det  vilde  være 
udsat  for  at  gaa  til  Grunde,  dersom  Herren  ikke  talte 
sit  mægtige  Fredsord  over  det.  Vi  ved  det  jo  alle,  at 
en  Gang  skal  det  skrøbelige  Lerkar  sønderbrydes  i 
Dødens  Stund,  og  da  ser  det  ud  for  menneskelige 
Øjne,  som  om  alt  gik  til  Grunde.  Men  ogsaa  i  denne 
Stund  skal  Herrens  Fredsord  lyde  over  dette  Livsind- 
hold, saa  at  det  ingen  Skade  tager.  Derfor  kan  vi  i 
Herrens  Menighed  se  fremad  uden  Gru  og  sige:  lad 
kun  Død  og  Djævel  og  Verden  knurre  imod  os  og 
overfuse  os.  Alt,  hvad  de  skal  naa,  er  dog  kun  at 
sønderbryde  det  skrøbelige  Lerkar.  Det  indre  Liv 
skal  lades  urørt;  ti  over  dette  har  Herren  talt  sit  mæg- 
tige Fredsord. 

Dernæst  siger  Jesus:  „Hun  gjorde  en  god  Gær- 
ning  imod  migil. 

Vi  er  i  den  lutherske  Kirke  noget  bange  for  at 
tale  om  gode  Gærninger  af  Frygt  for,  at  vi  skal  kom- 
me ind  paa  den  katolske  Kirkes  Vildfarelse,  at  vi  ved 
vore  gode  Gærninger  saa  halvt  om  halvt  skal  fortjene 
Saligheden,  og  derover  glemmer  vi  ofte,  at  gode 
Gærninger  bliver  ihukommet  af  Gud  og  finder  Vel- 
behag hos  ham.  Da  Engelen  kommer  ind  til  Cor- 
nelius, hedder  det,  at  hans  Bønner  og  Almisser  er 
stegen  op  for  Gud  og  ihukommes  af  ham  (Aps.  10, 
4).  Og  Jesus  siger  udtrykkelig,  at  et  Glas  koldt  Vand, 
givet  i  hans  Navn,  skal  -ingenlunde  savne  sin  Løn 
(Mt.   10,  42). 

Vi  kan  sige  i  al  Almindelighed,  at  enhver  god 
Gærning  har  Værdi;  men  for  at  den  kan  faa  en  evig 
Ihukommelse,    maa  den   være   gjort  i  Jesu  Navn  eller 

imod  ham.  Lad  os  tage  et  Eksempel:  en  Mand  eller 
Kvinde  gaar  hen  og  plejer  en  syg.  Det  er  en  god 
Gærning.  Men  dersom  denne  Gærning  er  gjort  blot 
mod  den  syge,  ikke  imod  Jesus  eller  i  hans  Navn,  da 
faar  den  ingen  Ihukommelse  her  oventil.  Det  er  en 
af  de  gode  Gærninger,  der  hører  Timeligheden  til  og 
forgaar  med  denne.  —  Eller  en  Millionær  giver  10,000 
Dollars  til  en  Kirke  eller  Skole,  da  har  denne  Gær- 
ning Værdi,  naar  Kirken  eller  Skolen  skal  bygges; 
men  er  den  gjort  uden  Forhold  til  Jesus,  da  faar  den 
ingen  Løn  fra  oven.  Vi  staar  overfor  dette  timelig 
talt  ufattelige,  at  den  fattiges  Glas  Vand,  givet  i  Jesu 
Navn,  faar  en  evig  Ihukommelse,  medens  Millionæ- 
rens store  Gave,  givet  uden  Forhold  til  Jesus,  forsvin- 
der i  Livets  Strømgang. 

Sagen  er  nemlig   den,    at   det  gælder   om,    ud   af 
hvilket  Livsindhold  vi  gør  vore  Gærninger. 

Dersom  vi  gør  vore  gode  Gærninger  ud  af  det  egen- 
kærlige og  gærrige  Livsindhold,  da  gør  vi  dem  ikke 
for  at  sprede  Duft  om  Herren,  men  for  at  forherlige 
os  selv.  Verden  priser  den  Slags  Gærninger  i  Bla- 
dene, og  for  denne  Pris  og  Ære  kan  den  gærrige  og 
egenkærlige  godt  give  store  Summer;  men  den  Slags 
Gærninger  gaar  i  Graven  med  vedkommende.  De 
skal  ikke  som  Marias  ihukommes  i  Herrens  Menighed 
til  Dagenes  Ende;  ej  heller  stiger  de  som  Cornelius' 
op  til  Gud  i  det  høje.  Nej,  de  Gærninger,  der  skal 
naa  saa  højt,  maa  være  en  Frugt  af  det  Livsindhold, 
der  bestaar  i  Tro  og  Kærlighed,  og  de  maa  være  gjorte 
imod  ham,  vor  Herre  Jesus  Kristus.  Denne  Kirke  el- 
ler denne  Skole  er  den  synlige  foranliggende  Gen- 
L.ofC. 

stand  for  din  Gave;  men  bag  ved  maa  du  kunne 
skimte  Jesus  som  den  egentlige  Genstand.  Det  er 
hans  Forherligelse  i  Kirke,  Skole  og  Folk,  som  du 
søger  at  fremme  ved  din  Gave.  Det  er  denne  dybe 
Sammenhæng  mellem  Jesus  og  vore  gode  Gerninger, 
som  han  taler  om,  naar  han  siger:  ,,  Lader  eders  Lys 
skinne  for  Menneskene,  at  de  se  eders  gode  Gærnin- 
ger og  ære  eders  Fader,  som  er  i  Himmelen".  Ved 
Bekendelsens  Lys  skal  det  gøres  klart  for  Verden,  at 
vore  gode  Gærninger  er  en  Frugt  af  vort  Gudsforhold 
og  ikke  af  vor  egen  Dygtighed  eller  Godhed.  Ved  det 
første  æres  Gud,  ved  det  sidste  Mennesket. 

Hvad  opnaar  jeg  da  derved? 

Jo,  ligesom  mit  indre  Liv  i  Tro  og  Kærlighed  er 
inde  under  Herrens  Fredlysning,  saa  at  Verden  kunde 
slaa  mig  ihjel,  om  saa  skulde  være,  uden  dog  i  mind- 
ste Maade  at  skade  mit  indre  Liv,  saaledes  kommer 
mine  Gærninger  (min  Livsgærning)  ind  under  Her- 
rens Fredlysning.  Verden  kan  lige  saa  lidt  berøve 
mig  mine  Gærningers  egentlige  Værd  og  evige  Løn, 
som  den  kan  berøve  mig  mit  indre  Liv.  Mine  Gær- 
ninger er  derved  unddraget  Syndens  og  Dødens  og 
Verdens  Vilkaarlighed.  De  skal  følge  mig,  og  de  kan 
ikke  tilintetgøres.  Mine  Gærninger  kan  lige  saa  lidt 
slaaes  ihjel,  som  det  himmelske  Liv  i  mit  Indre.  Mit 
Liv  og  mit  Virke  er  fredlyst  af  Herren,  og  derfor  har 
jeg  kronede  Dage. 

Endelig  siger  Jesus  om  Maria:  ,,Hun  gjorde, 
hvad  hun  kunde".  Det  vil  sige:  hun  har  anstrængi 
sig!      Det   har   kostet  Anstrængelse   at  faa  Plads   til 

Troens  og  Kærlighedens  Liv  i  hendes  egen  Sjæl, 
og  det  har  kostet  Anstrængelse  at  skaffe  Salven  til 
Veje. 

Ak,  om  det  samme  kunde  siges  om  os! 

Vi  har  faaet  vor  Kristendom  som  en  kostelig  Arv 
fra  vore  Fædre,  udformet  gennem  deres  Kampe,  de- 
res Liv,  deres  Tankesæt;  men  vi  maa  ikke  leve  paa 
den  blot  som  Arv.  Den  maa  blive  selverhvervet 
Ejendom  derved,  at  vi  anstrænger  os  for  at  gøre  Brug 
af  den  til  Herrens  Ære  og  Folkets  Vel.  Vi  ser  saa 
mange  rige  Arvinger  herovre  leve  blot  paa  Arv,  og 
det  ender  da  gærne  med,  at  de  gaar  til  Grunde,  bli- 
ver unyttige  Lediggængere.  De  vil  uden  om  den  An- 
strængelse, som  en  god  Brug  af  en  Arv  al  Tid  kræver 
af  Arvingen. 

Vil  vi  gøre  god  Brug  af  vor  Kristendom,  vor  Arv 
derhjemme  fra,  da  maa  vi  ikke  sky  Anstrængelsen, 
hverken  med  at  uddybe  vort  eget  Sjæleliv,  saa  at  der 
kan  blive  mere  og  mere  Plads  for  Troen  og  Kærlig- 
heden der  inde,  eller  med  at  bringe  Ofre  til  Herrens 
Ære.  Jo  mere  vi  anstrænger  os  derfor,  des  mere 
dyrebar  vil  Arven  blive  os.  Vi  vil  ikke  fristes  til  at 
opgive  vor  Kristendom,  fordi  vi  hører  én  eller  anden 
moderne  Aand  banbe  paa,  at  den  Kristendom  kunde 
være  god  nok  til  vore  Fædre,  men  for  os  i  vor  oplyste 
Tid  htr  i  det  frie  Amerika  er  den  unyttig  eller  over- 
flødig; thi  vi  har  igennem  Anstrængelsen  erfaret,  at 
hvad  vi  trænger  til  er  Livet  i  Tro  og  Kærlighed,  og 
det  er  ogsaa  Tidens  dybeste  Trang. 

Det  er  dette  Livsindhold,  der  skal  bære  vort 
Samfund.      Det   er  ud   af  dette,    at   vore   Samfunds- 

opgaver  skal^virkeliggøres  til  Herrens  Ære.  Ladj  os 
da  leve  vort  Liv  og  bringe  vore  Ofre  i  Jesu  Navn, 
saa  vil  han  lyse  sin  Fred  over  os  og  over^vor  Gærning 
i  Kirke,  Skole  og  Folk.      Amen! 


Disbommens  og  Kundskabens  Skatte. 

(Kol.  2,  3). 

(Foredrag  ved  Indvielsen  af  den  iste  Fløj  ved  Skolen  i  Des 

Moines  d.  27.  Sept.  1896;. 


Et  af  de  brændende  Spørgsmaal,  som  sætter  Sin- 
dene i  Bevægelse  i  vore  Dage,  er  Spørgsmaalet  om, 
hvor  vidt  det  er  muligt  at  forene  enfoldig  Kristentro 
med  videnskabelig  Granskning. 

Eller  er  Tro  og  Videnskab  ikke  hinanden  mod- 
satte, saa  at  de,  der  vil  ofre  sig  for  den  ene,  maa  løs- 
rive sig  fra  den  anden. 

Man  kan  tidt  høre  udtalt  i  vore  Dage,  at  Kristen- 
dommen kun  er  for  de  dumme,  Fordummelsens  Reli- 
gion, en  Hæmsko  for  al  videnskabelig  Granskning,  en 
Hindring  for  Udviklingen  i  vor  oplyste  Tid.  Som 
oftest  spiller  Videnskabsmandens  Ulyst  eller  Uvilje 
til  at  modtage  Troen  dog  en  væsentlig  Rolle  i  saa- 
danne  Udtalelser,  saa  Herrens  Ord  til  de  Skriftkloge 
ofte  kan  finde  Anvendelse:  ,.Ve  eder,  I  Boglærde; 
....  I  lukker  Himmerig  for  Menneskene;    ti  selv  gaar 

I  ikke  deiind,  og  I  tillader  ikke  dem  at  komme  ind, 
som  vilde  gaa  ind",  (Mt.  23,  14).  Og  hvor  Viden- 
skaben træder  os  i  Møde  i  en  Personlighed,  hvor  der 
er  Uvilje  til  at  modtage  Troen,  der  er  det  en  Selv- 
følge, at  der  ingen  Forstaaelse  kan  blive  mellem  Troen 
og  Videnskaben.  Men  vi  spørger  da:  er  det  Troens 
Skyld?  eller  er  det  Videnskabens  eller  Videnskabs- 
mandens? Og  hertil  maa  ganske  bestemt  svares:  det 
er  Videnskabsmandens! 

Dette  bevidnes  da  ogsaa  tilfulde  derved,  at  der 
er  mange  Videnskabsmænd  i  vore  Dage,  for  hvem  det 
lykkes  ganske  godt  at  forene  Kristentro  med  viden- 
skabelig Grundighed  og  Granskning.  De  har  taget 
Kundskabens  Nøgler  (Lk.  11,  52)  med  Vilje  til  at  gaa 
ind  i  Kristentroen  og  føre  andre  der  ind,  og  det  lykkes 
dem.  Deres  videnskabelige  Grundighed  og  Gransk- 
ning har  ikke  været  til  Hinder  derfor. 

Gaar  vi  tilbage  til  Pavli  Dage,  da  møder  vi  i  ham 
en  filosofisk  anlagt  og  videnskabelig  uddannet  Mand. 
Spørger  vi  ham:  var  det  din  videnskabelige  Dannelse, 
dit  filosofiske  Anlæg,  der  til  en  Tid  af  dit  Liv  gjorde 
dig  til  Kristentroens  svorne  Fjende?  saa  vil  han  svare: 
nej,  aldeles  ikke!  Det  var  den  personlige  Uvilje  mod 
Kristentroen,  der  var  til  Hinder.  Læser  vi  Brevet  til 
Rom.,  Kap.  1 — 11,  saa  faar  vi  et  storslaaet  Indtryk 
af  Pavli  Oversigt  over  Jødernes  og  Hedningernes  ind- 
byrdes Forhold  og  Historiens  Gang.  Det  er  ikke  en 
Dumrian,  der  har  skrevet  dette,  men  en  Mand  med 
filosofisk  Anlæg  og  videnskabelig  Uddannelse.  Og 
efter  at  han  saaledes  har  skuet  ind  i  Historiens  dybe, 
dunkle  Gange,  saa  erkender  han,   at  det  dog  er  umaa- 

delig  lidt,  han  har  set  af  Guds  Visdom  —  ,,o  Rigdoms 
Dyb,  baade  paa  Guds  Visdom  og  Kundskab".  Ja,  i 
det  Rigdoms  Dyb  er  for  ham  al  Visdom  og  Kundskab 
samlet,  og  ud  af  dette  Dyb  henter  han  sin  Visdom  og 
Kundskab.  Derfor  km  han  sige  om  Jesus  Kristus: 
i  ham  er  alle  Visdommens  og  Kundskabens  Skatte 
skjulte! 

Altsaa  er  det  da  ikke  saadan,  at  Visdommens  og 
Kundskabens  Skatte  skjuler  sig  for  den  troende  Kri- 
sten, men  saaledes,  at  i  Troens  Genstand,  vor  Herre 
Jesus  Kristus,  er  alle  Visdommens  og  Kundskabens 
Skatte  skjulte. 

Og  med  den  ForstaaeLse  af  Spørgsmaalet  er  det 
da,  at  Herrens  troende  Menighed  ikke  blot  har  bygget 
Kirker,  hvor  Troens  Lærdomme  kunde  blive  forkvndt 
fjr  Folket;  men  Menigheden  har  ogsaa  bygget  Skoler, 
hvor  der  kunde  tilegnes  Kundskaber  paa  alle  Omraa- 
der.  Svaledes  er  denne  Skole  rejst  af  troende  danske 
Mænd  og  Kvinder,  der  folte  det  som  en  Nødvendig- 
hed for  os  som  Kirkesamfund  og  som  danske  Kristne 
at  faa  en  Skole,  hvor  vor  Ungdom  kunde  ledes  fremad 
i  Kundskab,  baaren  frem  af  den  kristne  Tro.  Og  i 
Sandhed,  det  er  nødvendigt  i  en  Tid  som  \  or,  da 
mange  Kundskabsskoler  formedelst  Ledernes  person- 
lige Uvilje  mod  Troen  er  ført  ind  i  et  Spor,  h\or  den 
kristne  Tro  spottes,  og  hvor  man  trækker  p  a  Skul- 
drene ad  en  Udtalelse  som  den  af  Pavlus  om  Jesus 
Kristus,  at  i  ham  er  alle  Visdommens  og  Kundska- 
bens Skatte  skjulte.  Dette  er  altsaa  det  første,  som 
vi   ønsker  for  vor  Skole,    at  den  maa  blive  et  saadant 

Lærdomssæde,    hvor   den   kristne  Tro   sidder  til  Høj- 
bords. 

Men  ligesom  der  er  mange  Skoler  i  Modstrid 
med  den  kristne  Tro,  saaledes  er  der  ogsaa  mange, 
der  lader  Aandslivet  helt  ude  af  Betragtning,  —  Sko- 
ler blot  for  at  lære  de  unge  at  tjene  Penge.  Vi  un- 
derkender ingenlunde  Pengenes  Værd.  Vi  underken- 
der heller  ikke  dette,  at  den  opvoksende  Ungdom 
bliver  dygtiggjort  til  at  tjene  dem,  —  nej  ingenlunde! 
Vi  vil  hjælpe  til,  at  de  kan  blive  dygtige  Mennesker 
paa  det  praktiske  Livs  Omraader;  men  vi  vil  ved  Si- 
den deraf  hævde,  at  dersom  denne  Dygtighed  til  at 
tjene  Penge  skal  vindes  derved,  at  Mennesket  aande- 
ligt  talt  gaar  til  Grunde,  da  er  Vindingen  for  dyrt 
købt,  alt  efter  Herrens  eget  Ord:  ,,Hvad  gavner  det 
et  Menneske,  om  han  vandt  den  ganske  Verden,  men 
tog  Skade  paa  sin  Sjæl".  Derfor  vilde  vi  gærne  her 
værne  om  Menneskets  Aandsliv  i  det  hele  taget,  og 
særlig  vil  vi  da  soge  at  bringe  vor  Ungdom  Forstaa- 
else  af  det  Aandsliv,  der  er  særegent  for  os  som  dan- 
ske Kristne. 

Ligesom  jeg  sagde  før,  at  Kundskaben  skulde 
gives  i  Overensstemmelse  med  den  kristne  Tro,  saa- 
ledes skal  det  være  vor  Opgave  at  gøre  denne  Skole 
til  et  Centrum  for  dansk  Aandsliv  i  Amerika,  saa  det 
Liv,  som  vi  ældre  har  faaet  Del  i  hjemme  fra,  maa 
blive  budt  den  dansk-amerikanske  Ungdom. 

Og  endelig  en  Ting  til.  Denne  Skole  skulde  til- 
lige værne  om  alt  det  sande,  gode,  ædle  og  skønne, 
det  i  det  faldne  Menneskeliv,  som  endnu  vidner  om, 
at  vi  er  af  Guds  Slægt,  (Aps.  17,  28).      Der  er  danske 

Skoler  herovre,  hvor  Kristendommen  .sidder  til  Høj- 
bords, og  hvor  man  vil  fremme  Aandsliv,  —  kunde 
disse  Skoler  da  ikke  være  nok  for  vor  danske  Ung- 
dom? Nej,  ti  disse  er  blevne  Fjender  at»det  menne 
skelige.  Et  mørkt  og  trangt  pietistisk  Livssyn  har 
trængt  sig  ind,  saa  det  menneskelige'mere  og  mere 
trænges  ud. 

Her  vilde  vi  altsaa  gærne  værne  om  og 'bringe  vor 
Ungdom  i  Forstaaelse  af  det  store  og  skønne,  det 
ædle  og  gode,  som  ved  Menneskeaandens  Skaberkraft 
er  frembragt  baade  paa^Kunstens  og  Poesiens  Omraa- 
der,  fordi  vi  føler  os  forvisset  om,  at  dette  ingenlunde 
er  Kristendommen  imod,  og  fordi  disse  herlige  Frem- 
bringelser af  Menneskeaanden  har  en  overordentlig 
stor  Betydning  med  Hensyn  til  Opdragelsen  og  Ud- 
viklingen af  den  opvoksende  Slægt. 

Altsaa  skal  det  da  være  vor  Opgave  her  paa  denne 
Skole  at  bibringe  den  opvoksende  Slægt  de  Kundska- 
ber, som  de  søger  og  trænger  til,  baaret  frem  af  det 
kristne  danske  Aandsliv,  med  Ærbødighed  for  Men- 
nesket i  de  unges  Bryst  og  i  Forstaaelse  af  det  sande, 
gode  og  skønne. 

Naar  denne  Skole  er  kaldt:  ,,Den  danske  evang.- 
luth.  Kirkes  Universitet",  saa  er  det  jo  et  stort  Navn 
til  en  saa  lille  Begyndelse.  Dog  er  Navnet  ikke  for 
stort;  ti  det  er  netop  Maalet,  som  vi  skal  stile  efter, — 
Gud  give,  at  det  maatte  naaes!  Det  eneste,  der  kunde 
for  nærværende  berettige  os  en  Smule  til  at  kalde  vor 
Skole  et  Universitet,  er  den  theologiske  Afdeling,  som 
dog  ikke  dette  Aar  vil  blive  endelig  ordnet. 

Denne  Afdeling    maa   ellers  faa  særlig  Betydning 

for  os  som  Kirkesamfund;  ti  derfra  skal  jo  de  vordende 
Præster  udgaa.  Vor  Opgave  maa  da  ogsaa  være  at 
faa  denne  Afdeling  ordnet  saa  snart  som  muligt;  ti  vi 
trænger  til  Præster  i  Samfundet.  Men  da  denne  ikke 
er  ordnet,  saa  skal  jeg  ikke  tale  videre  derom. 

Jeg  vil  saa  slutte  med  ^t  sige  Tak  til  Gud  for  det 
allerede  givne  og  til  vort  danske  Folk  for  de  Ofre,  der 
er  bragt  for  Skolen. 

Og  saa  indvier  jeg  da  i  den  treenige  Guds  Navn 
,,Den  danske  evang.-  luth.  Kirkes  Universitet"  til  et 
Lærdomssæde  for  det  danske  Folk  i  Amerika,  idet  jeg 
ønsker  Guds  Velsignelse  over  Livet  paa  Skolen  i  det 
hele  taget,  over  de  Mænd,  der  nu  skal  begynde  Arbej- 
det, og  over  dem,  der  senere  maatte  komme  til  at  tage 
Del  deri,  at  Gud  vil  give  dem  Lykke  og  gode  Raad  i 
deres  Gærning,  saa  at  den  maa  blive  til  hans  Ære  og 
til  Velsignelse  for  vor  Kirke  og  vort  Folk.  Og  jeg 
ønsker  Guds  Velsignelse  over  alle  de  unge  Menne- 
sker, som  her  maa  samles  for  at  søge  Uddannelse,  at 
de  maa  blive  dygtiggjort  til  at  fylde  deres  Plads  i  Li- 
vet og  til  at  leve  det  af  Guds  Naade  til  Guds  Ære. 

Fred  hvile  over  Skolen  og  over  de  mange,  der 
maatte  komme  til  at  færdes  her,  —  ja  Fred  med  os 
alle  i  vor  Herres  Jesu  Kristi  Navn,   Amen! 


Cro  pact  CiDet  og  bets  sejrenbe  ZHagt. 

(Foredrag  ved  Indvielsen  af  den  2den  Fløj  ved  Skolen  i  Des 

Moines  d.  15.  Febr.  1899). 


Saaledes  lyder  det  fra  en  vis  Side,  hvor  man  taler 
i  høje  Toner  om  Menneskelivets  Udvikling  og  søger 
at  bevise,  at  det  har  udviklet  sig  fra  Dyrelivet,  ja  fra 
meget  lavere  Tilværelsesformer  til  dets  nuværende 
høje  Tilstand,  hvor  det  er  højt  ophøjet  over  Dyrene, 
og  hvor  det  udvikler  sig  fremdeles  ved  Livets  egen 
sejrende  Magt. 

Hvor  højt  der  paa  den  Maade  kan  naaes,  er  ikke 
godt  at  sige;  men  det  gaar  stadig  fremad  derved,  at 
de  stærkere  Individer  sejrer  over  de  svagere.  Det  er 
Naturens  Gang  og  har  været  det  maaske  i  Millioner  af 
Aar.  Det  er  Livets  egen  sejrende  Magt.,  der  gør  sig 
gældende,  og  det  er  til  Tro  paa  dette  Liv  og  dets  sej- 
rende Magt,  at  man  kalder  især  paa  Ungdommen. 
Der  skal  være  noget  frigørende,  noget  ophøjet  i  dette 
Syn  paa  Livel  og  dets  Udvikling  fremfor  i  det  gamle 
kristelige  Syn,  hvori  det  fastholdes,  at  Mennesket  be- 

gyndte  højt  oppe,  men  ved  Fald  sank  saa  dybt  ned  og 
blev  saa  afmægtigt,  at  det  nu  er  ude  af  Stand  til  ved 
sin  egen  Kraft  at  naa  opad  mod  den  Højde,  hvorfra 
det  er  falden.  Det  har  tabt  sin  rejsende  Magt  og 
maa  nu  for  at  vinde  Sejr  i  Tro  se  hen  til  en  anden. 

At  denne  Tale  om  at  tro  paa  Livet  og  dets  egen 
sejrende  Magt,  denne  storartede  Udvikling,  har  noget 
lokkende  ved  sig  og  frister  mange  Mennesker,  især  af 
de  stærke  unge,  der  føler  de  naturlige  Livskræfter 
svulme  i  Brystet,  er  vel  desværre  sandt.  Men  prøv 
at  gaa  ud  med  denne  Tro  paa  Livet  og  dets  egen  sej- 
rende Magt,  hvor  Livets  Byrder  bæres  og  dets  Kampe 
kæmpes.  Gaa  til  den,  der  har  stavret  svag  og  afmæg- 
tig om  i  Aaringer,  søgt  Læge  efter  Læge,  men  uden 
Resultat.  Han  gaar  nedbøjet  og  med  tunge  Tanker, 
—  raab  ham  ind  i  Øret:  Tro  paa  Livet  og  dets  egen 
sejrende  Magt!  Det  vil  klinge  som  gal  Mands  Tale  i 
hans  Oren;  ti  Livet  er  ikke  sejrende,  men  tabende  i 
ham.      Det  bliver  afmægtigere  Dag  for  Dag. 

Eller  sig  det  til  en  doende,  der  sukker  efter  Trøst 
og  Kraft  i  den  sidste  Kamp,  og  det  vil  lyde  som  den 
kaadeste  Spot  midt  ind  i  Dødens  højtidelige  Alvor. 
Du  vil  blot  ved  saadan  ( t  Par  Tilfælde  have  faaet  en 
Følelse  af,  at  denne  Tro  paa  Livet  og  dets  egen  sej- 
rende Magt  er  værdiløs  paa  Livets  Kampplads.  Men 
er  den  værdiløs  der,  saa  er  den  i  dybeste  Forstand 
værdiløs  i  Menneskelivet. 

Men  naar  jeg  har  valgt  ved  denne  Lejlighed,  med 
Hensyn  til  denne  Flok  af  unge  Mennesker,  at  tale  om 
at  tro  paa  Livet  og  dets  sejrende  Magt,  saa  er  det 
ikke,    fordi  jeg  særlig  vil  bevise  det  værdiløse  i  denne 

Tro  paa  Livet  uden  Gud,  men  for  at  sige  saa  indtræn- 
gende som  muligt:  Tro  paa  Livet  og  dets  sejrende 
Magt!  —  ikke  efter  fritænkerske  Forskrifter,  men  efter 
den  Tro,  hvor  paa  der  døbes  i  Herrens  Menighed;  ti  i 
denne  Tro  vinder  Livet  sejrende  Magt.  Og  hvad  vi 
trænger  til  i  Kirke,  Skole  og  Folk  er  netop  en  Ung- 
dom, i  hvilken  de  friske,  svulmende  Kræfter  er  i  Pagt 
med  en  fast  Tro  paa  Livet  og  dets  sejrende  Magt  i 
Jesus  Kristus  vor  Herre,  En  saadan  Ungdom  er  en 
Velsignelse  og  Ære  for  et  Land,  en  sejrende  Kraft  i  et 
Folk. 

Det  er  de  bedste  Mænds  største  Opgave  i  et  Folk 
at  opdrage  en  saadan  Ungdom,  i  hvis  Ilænder  de, 
naar  deres  egen  Arbejdskraft  svinder  og  Haaret  graa- 
ner,  kan  lægge  Styret  i  Folket  i  Tro  til,  at  hvad  de 
har  gjort  godt,  vil  den  kommende  Slægt  være  i  Stand 
til  at  gøre  bedre,  fordi  den  ejer  Ungdomskraften  i 
Pagt  med  Tro  paa  Livet  og  dets  sejrende  Magt  i  Her- 
rens Menighed.  En  saadan  Ungdom  trænger  vi  til, 
og  derfor  slaar  jeg  til  Lyd  for  en  saadan,  hvor  jeg  ta- 
ler til  de  unge,  og  spørger:  vil  I  være  os  en  saadan 
Ungdom?  en  Ungdom,  hvortil  vi  kan  knytte  Frem- 
tidshaabet,  fordi  Ungdomskraften  er  i  Pagt  med  Tro 
paa  Livet  og  dets  sejrende  Magt  i  Herrens  Menighed. 

Nu  har  vi  bygget  igen,  kønt  og  godt.  Der  er 
bragt  store  Ofre,  og  naar  mange  af  os  har  ofret  saa 
glad  og  villigt,  saa  er  det  for  vor  Ungdom.  Vi  vilde 
gærne  være  med  til  at  opdrage  en  Ungdom,  hvortil 
Fremtidshaabet  kunde  knyttes.  Og  saa  gælder  det 
først  og  fremmest  om,  at  I  kan  gaa  ud  og  tage  en 
Gærning  op  i  vort  Folk  med  en  fast  Tro  paa  Livet  og 

dets  sejrende  Magt.  Det  gælder  ikke  blot  dem,  der 
skal  være  Præster  i  Menighederne,  Lærere  i  Skolerne, 
eller  hvis  Gærning  det  maatte  blive  i  Tale  og  Skrift 
at  virke  iblandt  vort  F*olk.  Det  gælder  alle,  hvad  saa 
end  den  da;;lke  Syssel  maa  blive.  Det  at  leve  i  Tro 
paa  Livet  o^  dets  sejrende  Magt  i  Herrens  Menighed 
har  stor  Betydning,  selv  om  Livet  leves  nok  saa  ube- 
mærket. Moderen,  der  lever  mellem  sin  Børneflok 
i  Tro  paa  Livet  og  dets  sejrende  Magt  og  opdrager 
sine  Børn  til  det  samme,  er  med  til  at  lægge  Grund- 
vold i  den  ny  Slægt.  Hun  er  med  til  at  bygge  sit 
Folk. 

Og  vil  I  være  os  en  saadan  Ungdom,  saa  kan  vi 
give  eder  det  Vidnesbyrd  med  ud  i  Livet,  at  det  giver 
fast  Grund  under  Fødderne.  Arkimedes  skal  en  Gang 
have  sagt:  ,,Giv  mig  et  fast  Punkt  at  staa  paa,  saa 
skal  jeg  løfte  Jorden  af  dens  Hængsler".  I  Troen 
paa  Livet  og  dets  sejrende  Magt  i  Herrens  Menighed 
er  der  givet  et  fast  Punkt,  hvorfra  Du  kan  lofte  — 
ikke  Jorden  af  sine  Hængsler,  men  din  Del  af  Livets 
Byrder  og  Arbejdets  Besvær,  —  ja  ikke  det  alene; 
men  paa  dette  Punkt  kan  du  være  med  til  at  løfte  det 
bedste  i  vort  Folk  og  bære  det  frem  til  Sejr  paa  Mo- 
ders Maal  og  i  Fædres  Tro.  Da  kan  du  ogsaa  være 
med  til  at  række  Haanden  ud  efter  disse,  der  er  ble- 
ven drivende  Vrag  i  vort  Folk,  fordi  de  ikke  havde 
noget  fast  Punkt  at  staa  paa  i  Livets  Storme,  og  sige 
til  dem:  tro  paa  Livt  t  og  dets  sejrende  Magt  i  Her- 
rens Menighed,  saa  vil  du  faa  Hold  paa  dig  selv  og 
Livets  sande  Glæde.  Og  staar  du  ved  en  syg  eller 
døende,    saa  kan  du  sige  til  ham:     Tro   paa  Livet   og 

dets  sejrende  Magt,  saaledes  som  det  er  aabenbaret  i 
Jesus  Kristus;  thi  saa  gælder  hans  usvigelige  Ord  og- 
saa  dig,  at  selv  om  du  dør,  saa  skal  du  dog  leve. 
Da  vil  den  døende  ikke  føle  din  Tale  som  Spot;  men 
den  vil  rejse  det  sunkne  Haab,  og  Troen  vil  vise  sin 
sejrende  Magt  i  den  sidste  Kamp. 

Det  var  med  denne  Tro  paa  Livet  og  dets  sej- 
rende Magt,  Apostlene  gik  til  de  dybt  sunkne  Hed- 
ningefolk, og  de  rejstes  op  af  deres  Fornedrelse.  Der 
kaldtes  paa  det  bedste  i  Folket,  og  ved  Troens  Kraft 
blev  det  hjulpet  frem  til  Sejr,  saa  at  Apostlen  Johan- 
nes kunde  skrive  som  Olding:  ,,Vor  Tro  er  den  Sejr, 
som  overvinder  Verden".  Aldrig  lar  der  vel  heller 
siden  staaet  en  Flok  af  unge  Mænd,  i  hvem  den  na- 
turlige Kraft  har  været  i  en  saa  inderlig  Pagt  med 
Troen  paa  Livet  og  dets  sejrende  Magt  som  i  Herrens 
Apostelskare. 

Men  overalt,  hvor  Ungdoms  kraft  en  gaar  i  Pagt 
med  Troen  paa  Livet  og  dets  sejmide  Magt  i  Herrens 
Menighed,  der  fører  det  til  Oprejsning,  til  sejrende 
JDaad.      Og  til  en  saadan  kalder  vi  ad  vore  itnge. 

Der  er  saa  me^et  i  \  ort  Folk,  der  trænger  til  at 
blive  løftet  op  til  Sejr.  Arven  derhjemme  fra  i  Mo- 
dersmaal  og  Fædres  Tro,  i  Kunst  og  Videnskab. 
Skal  denne  Arv  løftes  af  den  kommende  Slægt  for  af 
den  at  ejes,  udvikles  og  føres  \  idere?     Vil  I  lade: 


,,....  det  Aandens  Guld  og  Gods, 

Som  de  gamle  bragte  os, 

Gaa  i  Arv  til  mange  Slægter 

Ved  den  Gud,  som  al  Ting  mægter." 

Ja,  derom  spørger  vi,  og  dertil  kalder  vi  paa  vor 
Ungdom.  Men  skal  det  lykkes,  da  maa  Ungdoms- 
kraften  træde  i  Pagt  med  Troen  paa  Livet  og  dets 
sejrende  Magt  i  Herrens  Menighed. 

Gud  give,  at  denne  vor  Skole  maa  blive  en  Hjælp 
i  saa  Henseende,  saa  har  vi  ikke  bygget  forgæves. 

„Herre!  med  dig  tør  vi  haabe  stort 
Lovsang  skal  tone,  Daad  blive  gjort." 


En  Fritænker  holdt  Foredrag  i  en  Landsby  i 
England  og  sluttede  med  i  en  overlegen  Tone  at  op- 
fordre Forsamlingen  til  en  Diskussion. 

Da  rejste  en  gammel  krumbøjet  Kone  sig  op  og 
sagde  til  ham:  ,,Min  Herre!  jeg  har  en  Spørgsmaal 
at  gøre  Dem". 

„Nu  vel,  min  gode  Kone",  sagde  Fritænkeren, 
,,hvad  er  det?" 

,,For  ti  Aar  siden",  svarede  den  gamle  Kone, 
, ,blev  jeg  efterladt  som  Enke  med  otte  uforsørgede 
Børn.  Jeg  havde  kun  en  Bibel;  men  ved  at  følge 
dens  Anvisning  og  stole  paa  Gud,  er  jeg  bleven  i 
Stand  til  at  ernære  mig  selv  og  mine.  Jeg  gaar  nu 
mod  Graven;  men  jeg  er  fuldkommen  lykkelig;  ti  jeg 
ser  fremad  mod  et  evigt  saligt  Samfund  med  Jesus. 
Det  har  min  Tro  gjort  for  7?itgi  —  hvad  har  Deres 
Maade  at  tænke  paa  gjort  for  Dem?" 

,,Naa,  min  gode  Kone",  svarede  Fritænkeren, 
„forstaa  mig  ret;  jeg  ønsker  aldeles  ikke  at  forstyrre 
Deres  Lykke;  men  .  .  . .  " 

,,Aa,  det  er  slet  ikke  Spørgsmaalet",    afbrød  den 

gamle  Kone  ham,  —  „hold  Dem  til  Sagen:    hvad  har 
Deres  Fritænkeri  gjort  for  Dem  ? i ' 

Endnu  en  Gang  søgte  Fritænkeren  at  komme 
bort  fra  Spørgsmaalet;  men  Forsamlingen  faldt  ind 
med  stormende  Bifaldsraab  for  den  gamle  Kone,  og 
han  maatte  fjærne  sig,  slaaet  af  en  Kvinde,  der  igen- 
nem et  haardt  Liv  havde  erfaret  Kristentroens  Kraft 
og  Velsignelse. 


Afdøde  Dr.  Alhfeld  i  Leipzig  sagde  en  Gang  i  en 
Afskedstale  til  sine  Konfirmander: 

,, Vantro  Mennesker  vil  ryste  paa  Hovedet  ad 
eders  Tro.  De  vil  kalde  deres  Vantro  for  Fremskridt. 
De  vil  sige  til  eder:  der  er  gjort  Fremskridt  i  alle 
Ting!   Hvorfor  vil  I  da  holde  fast  ved  den  gamle  Tro? 

Saa  skal  I  svare  dem:  den  gamle  Sol  har  skinnet 
i  tusinder  af  Aar,  og  ingen  kan  give  os  en  bedre.  Vi 
gør  ikke  Fremskridt  ved  at  vrage  den,  men  kun  ved 
at  lære  at  bruge  dens  Straaler  bedre. 

Saaledes  er  det  med  Kristus.  Plan  skinner  gen- 
nem alle  Tider  som  Menneskelivets  Sol.  Han  er  den 
samme  i  Dag  og  i  Morgen  og  i  al  Evighed,  og  det  er 
ikke  Fremskridt  at  kaste  Vrag  paa  ham.  Vi  maa  lære 
at  bruge  hans  Naades  Straaler  bedre  og  bedre.  Det 
er  vort  Fremskridt!" 


Unfceret  i  ror  Cib. 

(Aps.  26,  8>. 

(Foredrag  ved  Indvielsesfesten  paa  Nysted  Højskole 

den  8.  Sept.  1899). 


Underet! 

Ja,  hvo  tror  vel  paa  noget  saadant  i  vore  Dage? 
Havde  det  været  for  fem  hundrede  Aar  siden,  saa 
havde  det  været  en  anden  Sag;  men  i  vor  oplyste  Tid, 
—  nej  da  er  man  bleven  klogere.  Videnskaben  har 
talt  med  Kendermine  og  sagt:  der  sker  intet  Under! 
Alle  Ting  følger  en  lovbunden  Orden;  det  er  vi  naaet 
til  Erkendelse  af  i  vore  Dage,  og  Underet  har  aldrig 
eksisteret  uden  i  uudviklede,  uvidende  Menneskers 
Hjærner. 

Ikke  des  mindre  hævder  vi  i  Herrens  Menighed, 
at  Underet  er  Fakta,  en  lige  saa  sikker  Virkelighed 
som  —  den  franske  Revolution.  Underet  staar  ikke 
ved  Videnskabens  Anerkendelse  og  falder  ikke  for 
dens  Skud.  Men  naar  vi  hævder  dette,  da  trækker 
man    medlidende    paa    Skuldrene,    eller    man    smiler 

overlegent  og  siger:      I  er  langt  tilbage!    I  følger  ikke 
med  i  Tidens  Udvikling  og  Oplysning. 

Lad  os  se,  om  denne  Tale  ikke  kan  vises  tilbage, 
saa  at  vi  som  Kristne  kan  beholde  vor  Tro  paa  Unde- 
ret og  dog  være  udviklede  og  oplyste  Mennesker. 


I.    Underet  og  Naturen. 

Sporger  vi  den  vantro  Videnskab,  hvordan  alt  er 
bleven  til,  saa  svarer  den:  igennem  Udvikling!  Igen- 
nem Millioner  af  Aar  har  denne  Verden  udfoldet  sig. 
Men  spørger  vi  saa  videre:  hvorfra  og  af  hvad?  I 
siger  jo  selv,  at  af  intet  kommer  intet,  og  i  Følge  denne 
eders  egen  Grundlov,  saa  kan  denne  Verden  ej  heller 
være  udviklet  af  intet. 

Hertil  svarer  man,  at  der  maaske  nok  har  været 
en  lille  Begyndelse,  et  Urkim,  hvoraf  alle  Ting  har 
udfoldet  sig.  Men  har  der  været  et  saadant  Urkim, 
da  er  dette  et  ene  staaende  Under.  Aldrig  siden  har 
man  set  et  saadant  Urkim,  hvoraf  en  hel  Verden  har 
udfoldet  sig,  og  hele  denne  Tilværelse  hviler  da  paa  et 
Under.  Man  har  bare  skubbet  dette  saa  langt  tilbage 
i  Tiden  som  muligt,  og  selv  om  man  saa  havde  en 
Følelse  af,  at  man  ikke  var  helt  færdig  med  Underet, 
saa  var  man  dog  fri  for  det  som  en  vedvarende  Mulig- 
hed i  Verdensløbet.  Ti  at  indrømme,  at  en  almægtig 
Gud  har  skabt  alt  fra  Begyndelsen  af,  det  er  at  ind- 
rømme Underet   som   en  vedvarende  Mulighed.      Det 

er  nemlig  umuligt  for  os  at  tænke,  at  den  almægtige 
Gud  ved  Skabelsen  skulde  have  udtømt  sin  Almagt 
saaledes,  at  han  nu'staar  som  den  afmægtige  overfor 
det  skabte.  Har  han  ved  sin  Almagt  gjort,  at  alle 
Ting  er  bleven  til,  da  maa  han  ved  den  samme  Al- 
magtskraft  være  i  Stand  til  at  gribe  ind,  ændre  og  føje 
til,  eftersom  han  i  sin  Visdom  ser,  at  det  tjener  til  at 
fremme  hans  evige  Plan. 

Ja,  men  Underet  er  naturstridigt,  siger  man. 

Lad  os  se!  Da  Jesus  gjorde  Vand  til  Vin  ved 
Brylluppet  i  Kana  i  Galilæa,  da  skete  der  et  Under, 
et  Tegn,  og  mange  troede  paa  ham. 

Vand  til  Vin!  Det  skulde  være  en  naturstridig 
Forvandling.  Men  er  det  da  ikke  det  samme,  der 
sker  hver  eneste  Sommer  ude  i  Naturen,  hvor  Vandet 
fra  Jorden  indsuges  af  Vintræets  fine  Rødder  og  gaar 
igennem  dets  Grene  for  at  ende  som  Vin  i  Druerne? 
Vand  til  Vin  er  ikke  en  naturstridig  Forvandling. 
Ude  i  Naturen  sker  dette  efter  den  planlagte  Orden, 
hvorefter  Naturens  Kræfter  virker  lovbundne.  I  Kana 
i  Galilæa  skete  dette  paa  en  anden  Maade,  ad  andre 
Veje;  men  det  samme  Maal  blev  naaet:  Vand  blev 
til  Vin!  Der  er  Enhed  i  Maalet.  Mon  der  ikke 
ogsaa  er  en  indre  Harmoni  mellem  Kræfterne,  der 
virker  planlagt,  lovbundet  i  Naturen,  og  dem,  der 
virker  frit  i  Underet?  Jeg  mener,  at  vi  her  staar  over- 
for en  Enhed  i  disse  Kræfter,  et  Slægtskab  saa  inder- 
ligt som  mellem  Faderen  og  den  Enbaarne,  der  hviler 
i  Faderens  Skød.  Og  naar  vi  staar  overfor  andre 
Undere,  hvor  vi  ikke  kan  se  denne  Enhed,  da  tror  jeg 
ingenlunde,  at  det  er,  fordi  den  fattes,  men  fordi  vi  er 

for  kortsynede  til  at  se  den.      Men  da  er  Underet  hel- 
ler ikke  i  sin  dybeste  Grund  naturstridigt. 

Men  Underet  strider  mod  Naturens  uforanderlige 
Love,  siger  man  videre. 

Saa  lad  os  tage  et  Eksempel.  Jeg  tager  en  Sølv- 
dollar og  kaster  den  op  i  Luften.  I  Følge  Tyngdelo- 
ven, som  er  én  af  de  uforanderlige  Naturlove,  falder 
den  nedad  mod  Jorden;  men  jeg  kan  ved  en  Viljebe- 
slutning og  Kraften  i  min  Arm  gribe  den  og  holde  den 
oppe. 

Hvad  sker  saa?  Brydes  Naturloven  eller  sættes 
den  ud  af  Kraft?  Nej,  aldeles  ikke!  Men  en  anden 
Kraft  træder  til,  som  i  dette  Tilfælde  er  mægtig  nok 
til  at  holde  Dollaren  oppe  til  Trods  for,  at  Naturloven 
virker  med  sin  sædvanlige  Kraft  paa  den  for  at  føre 
den  ned  til  Jorden.  Ved  min  Viljebeslutning  og  Kraf- 
ten i  min  Arm  sker  der  noget  andet,  end  der  vilde 
have  sket,  hvis  jeg  ikke  havde  grebet  ind. 

Ja,  siger  du,  men  en  saadan  Ubetydelighed  som 
en  Solvdollar  kan  enhver  jo  holde  oppe.  Noget  helt 
andet  er  det,  naar  der  er  Tale  om  det  hele  store  Ver- 
denssystem.  Men  ved  du  vel,  om  det  hele  Univers 
med  dets  utallige  Kloaer  vejer  mere  i  den  almægtiges 
Haand  end  en  Sølvdollar  i  min?  Jeg  tror  d«~t  ikke. 
Men  hvad  du  og  jeg  saaledes  kan  gøre  i  det  smaa,  det 
kan  den  almægtige  Gud  gøre  i  det  store,  uden  i  mind- 
ste Maade  at  tilintetgøre  Naturens  Love.  De  virker 
som  sædvanlig  hver  efter  sin  Orden;  men  den  almæg- 
tige Gud  kan  gribe  ind  og  gøre,  at  der  sker  noget  an- 
det end  det,  der  ellers  vilde  have  sket,  til  Trods  for  at 
Naturlovene  virker  med  deres  fulde  Kraft. 

Endelig  siger  man,  at  Underet  strider  mod  vor 
Erfaring. 

Lad  os  tænke  os  en  gammel  Sømand  for  to  hun- 
drede Aar  siden.  Gennem  mere  end  en  Menneske- 
alder havde  han  ført  sit  Skib,  snart  mod  Vind  og 
Strøm,  snart  med.  Hvis  man  da  fortalte  ham,  at  et 
Skib  kunde  føres  lige  mod  Vind  og  Strømgang  uden 
Sejl  og  Krydsning  og  Aaretag,  saa  vilde  han  sværge  en 
drøj  Sømandsed  paa,  at  det  var  Løgn  —  vilde  Fanta- 
sier! Nej,  han  havde  Er -far i 'ri g  for,  at  sligt  ikke  kunde 
lade  sig  gøre.  Han  kendte  af  Erfaring  Vindens  og 
Strømmens  Magt,  og  mangen  haard  Tørn  havde  han 
taget,  naar  Skuden  skulde  føres  op  mod  disse  Mag- 
ter, —  nej  fortæl  mig  ikke  Historier!  Uerfarne  Folk 
kan  I  maaske  faa  til  at  tro  sligt;  men  jeg  ved  bedre. 

Imidlertid  ved  vi  alle  i  vore  Dage,  at  de  stolte 
Snekker  gaar  deres  støtte  Gang  mod  Vind  og  Strøm 
uden  Sejl  og  Krydsning  og  Aaretag.  Hvad  er  da 
Grunden  hertil?  Gaar  Vind  og  Strøm  efter  andre 
Love  i  vore  Dage,  eller  er  deres  Virkning  bleven  en 
anden?  Nej,  aldeles  ikke!  Men  den  gamle  Sømand 
troede,  at  hans  Erfaringer  var  udtømmende  paa  det 
Omraade.  Det  hele  krævede  en  Kraft,  som  han  ikke 
kendte,  og  paa  hvis  Tilværelse  han  ikke  vilde  tro. 

Men  saaledes  staar  den  vantro  Videnskab  overfor 
Underet  i  vore  Dage.  Den  har  svoret  mangen  en 
drøj  Sømandsed  paa,  at  Underet  strider  mod  dens  Er- 
faring, og  med  samme  Ret  som  den  gamle  Sømand. 
Vi  trænger  alle  til  at  mindes,  at  den  menneskelige 
Erfaring  er  saare  indskrænket.  Den  omfatter  saa 
saare  lidt  af  Verdensaltet,    og   den   vil   saa   nødig  er- 

kende  sin  egen  Indskrænkethed.  Ulykken  for  Viden- 
skaben er  den  samme  som  for  den  gamle  Sømand. 
For  at  føre  Skibet  op  mod  Vind  og  Strøm  krævedes 
en  Kraft,  som  han  ikke  kendte  og  paa  hvis  Tilværelse 
han  ikke  vilde  tro.  For  at  Underet  kan  ske,  kræves 
en  Krafr,  som  Videnskaben  som  Videnskab  ikke  ken- 
der, og  paa  hvis  Tilværelse  den  ikke  vil  tro. 

Hvor  mangen  en  vantro  Læge  har  ikke  svoret  en 
drøj  Sømandsed  mod  de  Kristnes  Tro  paa  Opstandel- 
sen. Han  siger  som  Sømanden:  jeg  ved  bedre,  — 
fortæl  mig  ikke  Krøniker.  Hvor  ofte  har  jeg  ikke  set, 
at  det  underlige  Pumpeværk  i  Mennesket,  som  man 
kalder  Hjærtet,  er  gaaet  i  Staa,  og  naar  Hjærtet  staar 
stille,  saa  brister  Ojel,  og  Legemet  begynder  at  gaa 
sin  Opløsning  i  Møde.  Kom  ikke  med  den  Tale  om 
de  dødes  Opstandelse  til  mig.  Den  strider  mod  min 
Erfaring.  Og  dog  er  alt,  hvad  der  kræves  for  at  dette 
kan  ske,  en  Kraft,  som  han  ikke  kender,  og  paa  hvis 
Tilværelse  han  ikke  vil  tro. 

Den,  der  var  mægtig  til  at  danne  Mennesket  af 
Støv  fra  først  af,  maa  ogsaa  være  mægtig  til  at  oprejse 
Støvet  igen. 

Denne  Krafts  Tilværelse  erkendes  og  erfares  i 
Herrens  Menighed.  Men  her  standser  vi  med  at  sige: 
at  Underet  i  Naturen  er  Gud  i  Arbejde  ad  a?idre  Veje 
og  paa  andre  Maader  end  de  i  Naturen  planlagte  og  til 
det  ordnede  Verde?isløb  lovbundne.  Det  er  den  samme 
Guds  Kraft,  der  virker  i  Underet  som  i  den  lovbundne 
Natur. 

II.    Underet  og  Herrens  Menighed. 

Gaar  vi  saa  fra  Naturens  Omraade  over  til  Me- 
nighedens og  søger  et  Udtryk  for  den  Kraft,  der  her 
er  virksom,  da  finder  vi  et  saadant  hos  Apostlen  Pav- 
lus,  nemlig:     Jesu  Kristi  Opstandelses  Kraft. 

Men  ligesom  Guds  Kraft  i  Naturen  virker  hoved- 
sagelig ad  lovbunden,  planlagt  Vej  og  kun  nu  og  da 
frit,  saaledes  er  det  ogsaa  med  hans  Søns  Kraft  i  Me- 
nigheden. Den  virker  regelmæssig,  bunden  til  en 
planlagt  Orden,  og  kun  nu  og  da  virker  den  frit.  Og 
deri  er  der  paa  begge  Omraader  en  overordentlig  stor 
Velsignelse.  Vi  Mennesker  er  skabt  for  planlagte, 
lovordnede  Forhold,  og  vi  vilde  befinde  os  saare  ilde 
ved  at  være  Genstand  blot  for  vilkaarlige,  fritvirkende 
Kræfter. 

Da  Jesus  skabte  Brød  til  de  mange  Munde  i  Ør- 
kenen, da  skete  det  ved  Kræfternes  fri  Indgriben,  ikke 
ad  planlagt,  lovbunden  Vej.  Men  sæt  nu,  at  Land- 
mændene skulde  vente  Brød  paa  den  Maade,  saa  vilde 
det  føre  ind  i  en  pinlig  Usikkerhed.  Man  havde  ikke 
saaet  sin  Sæd  om  Foraaret,  for  Høsten  skulde  staa 
der  ved  et  Under.  Sommeren  gled,  og  man  spejdede 
ængstelig  efter  det  Under,  der  skulde  bringe  Høsten. 
Den  ene  Dag  gik  efter  den  anden.  Det  varede  efter 
menneskelig  Tankegang  for  længe,  før  Underet  kom. 
Hvilken  pinlig  Uro  og  Usikkerhed!  Nej,  da  er  der 
anderledes  Fasthed  og  Tryghed  i  den  lovbundne  Or- 
den, at  Sæd  og  Høst  aldrig  aflader,  og  at  hvad  et 
Menneske  saar,  det  skal  han  og  høste. 

Men   ligesom  Gud   saaledes  har  nedlagt  sin  Kraft 

i  Naturen  til  at  virke  efter  lovbunden  Orden,  saa  at 
Memreskeis  timelige  Eksistens  hviler  derpaa,  saaledes 
har  Jesus  Kristus  nedlagt  sin  Opstandelses-Kraft  i 
sin  Menighed,  hvor  den  virker  igennem  hans  Indstif- 
telser efter  lovbunden  Orden,  og  paa  denne  Kræfternes 
planlagte,  lovbundne  Virken  hviler  Kristenmenneskets 
Eksistens.  Dog  har  han  ikke  derved  udtømt  sig  selv 
eller  bunden  sig  selv  saaledes  dertil,  at  han  ikke  kan 
virke  ad  andre  Veje  eller  paa  andre  Maader;  men  vi 
er  bundne  til  disse  som  de  Midler,  hvorigennem  hans 
Opstandelses  Kraft  møder  os. 

Lige  saa  urigtig  som  det  vilde  være  af  Landman- 
den at  forlange  Brød  paa  anden  Maade  end  den, 
hvorpaa  Gud  frembringer  Brød  af  Jorden,  saaledes  er 
det  urigtigt  af  os  som  Kristne  at  forlange  Undere. 
Vi  maa  holde  os  til  Menigheden,  hvor  Jesu  Kristi  Op- 
standelses Kraft  virker  planlagt,  lovbunden  ved  Døbe- 
font og  Nadverbord  paa  alle  dem,  der  vil  stille  sig  i  det 
rette  Forhold  til  den. 

Men  er  Underet,  denne  Kræfternes  frie  Virken, 
ikke  forsvunden  af  Menigheden?  Der  sker  jo  ikke 
Undere  nu  saaledes  som  i  Apostlenes  Dage. 

Saaledes  hører  man  tidt  Folk  tale,  og  her  maa  vi 
først  gøre  opmærksom  paa,  at  én  Tid  i  Menigheden 
kan  være  rig  paa  Undere,  en  anden  fattig.  Det  ret- 
ter sig  ikke  efter  vore  Ønsker  og  vore  Tanker;  men 
eftersom  Herren  i  sin  Visdom  ser,  at  det  kan  tjene  til 
Fremme  af  hans  evige  Tanker.  Desuden  er  vor  Tid 
næppe  meget  modtagelig  for  ,, Underet",  —  den  vilde 
stille  sig  maabende  overfor  dette  underlige  i  Stedet  for 
troende  at  modtage  ,, Underet"  som  ,, Under"  og  give 

Gud  Æren  derfor.  Dog  er  jeg  overbevist  om,  at 
denne  Kræfternes  fri  Indgriben  aldeles  ikke  er  ophørt 
i  vor  Tid;  men  den  sker  kun  efter  Herrens  Raad,  og 
hvor  der  er  Modtagelighed  derfor.  Og  dette  bliver  i 
vorTH  særlig  paa  Hedningemarken  og  saa  i  det  stille, 
hvor  den  troende  beder  og  modtager  uset  af  Verdens 
Øjne. 

Men  ellers  vilde  jeg  gøre  opmærksom  paa,  at  det 
største  Under  er  aldeles  ikke,  at  denne  eller  hin  syge 
bliver  helbredet  for  denne  eller  hin  Legemssvaghed, 
men  at  jeg,  Synder  som  jeg  er,  kan  blive  genoprettet 
med  Aand,  Sjæl  og  Legeme  efter  Guds  evige  Herligheds- 
tanke. Dette  er  et  tusindfold  større  Under  end  det, 
der  skete  ved  Templets  Dør,  da  Peter  sagde  til  den 
halte:  ,,Staa  op  og  gaa!"  Ti  dette  gælder  ikke  en 
enkelt  Legemsdel  eller  en  enkelt  Svaghed,  men  det 
hele  Menneske  med  alle  dets  Sygdomme.  Dette  er  det 
største  Under,  og  det  sker  alle  Dage  indtil  Verdens 
Ende  i  Herrens  Menighed. 

Her  har  vi  i  Sandhed  Grund  til  at  sige:  Gud  ske 
Lov  og  Tak!  at  vi  ikke  for  vort  hele  Menneskes  Gen- 
oprettelse skal  spejde  efter  Kræfternes  fri  Indgriben, 
men  kan  holde  os  til  det  planlagte,  til  Kræfternes  lov- 
bundne Virken,  fuldt  forvissede  om,  at  det  gode 
Værk,  som  ad  den  Vej  er  begyndt,  ogsaa  ad  den  Vej 
skal  fuldkommes,  Død  og  Djævel  til  Trods. 

Jesu  Kristi  Opstandelses  Kraft  virker  ikke  her 
paa  samme  Maade,  som  da  han  opvakte  Lazarus  fra 
de  døde;  ti  da  virkede  den  frit  og  synlig  selv  for  det 
vantro  Jødefolk.  Her  virker  den  usynlig,  men  ikke 
mindre  virkelig,    og   et   langt  større  Maal  skal  naaes. 

Jeg  skal  ikke  opvækkes  som  Lazarus  for  atter  at  leve 
under  de  faldne  Kaar  og  møde  Døden  igen.  Jeg  skal 
opstaa  frigjort  fra  Døden  og  de  faldne  Kaar,  fuldt 
skikket  til  at  være  hjemme  i  Himlens  Sale.  Og  for 
at  naa  dette  Maal  skal  jeg  ikke  ængstelig  spejde  efter 
Følelser  eller  Rørelser  i  det  taagede  blaa,  men  troende 
holde  mig  til  Kræfternes  planlagte,  lovbundne  Virken 
i  Herrens  Menighed. 

Det  er  i  Troen  paa  denne  Kræfternes  Virken,  at 
vi  med  Apostlen  Pavlus  ser  fremad  mod  ,,alle  Tings 
Genoprettelse".  Ikke  mener  jeg,  at  alle  Ting  skal 
ved  Jesu  Kristi  Opstandelses  Kraft  blive  genoprettet 
saaledes,  som  nogle  har  ment,  at  endog  Djævelen  selv 
skulde  indgaa  i  Guds  Rige  og  blive  en  Høvding  blandt 
Engle,  som  han  før  har  været.  Ej  heller  at  de  ugu- 
delige og  vantro  skulde  uden  Omvendelse  og  Tro  faa 
Plads  mellem  de  gudfrygtige  og  troende  i  Himmtri^es 
Rige.  Men  jeg  tror  det  for  vist,  at  alle  Ting  skal 
blive  genoprettede  efter  Guds  evige  Tanke,  hvor 
Jesu  Kristi  Opstandelses  Kraft  faar  Lov  til  at  virke. 
Og  derefter  sukker  vi  i  Menigheden- 
Men  ogsaa  Naturen  sukker;  ti  ogsaa  den  er  un- 
derlagt Forkrænkelighed.  Ogsaa  den  skal  frigøres 
fra  Forkrænkelighedens  Trældom  til  Guds  Børns  her- 
lige Frihed.  Naar  Jesu  Kristi  Opstandelses  Kraft 
faar  gennemtrængt  Naturen,  saa  skal  denne  fremtræde 
som  ,,den  ny  Jord,  hvor  Retfærdighed  bor".  Men 
ligesom  Mennesket  maa  gaa  gennem  Døden,  der  men- 
neskelig talt  kan  betragtes  som  en  Undergang,  saaledes 
maa  den  gamle  Jord    gaa  gennem  en  Død,    en  Under- 

gang,  hvorfor  ogsaa  Skriften  vidner  lige  fast  om  begge 
Dele:      Menneskets  Død  og  Jordens  Undergang. 

Da  er  det  store  Under  sket,  at  overalt  i  Menne- 
skelivet og  i  Naturen,  hvor  Jesu  Kristi  Opstandelses 
Kraft  er  kommen  til  at  virke,  der  er  alle  Tings  Gen- 
oprettelse sket,  og  det  øvrige  er  fuldstændig  udskilt 
fra  os,  saa  det  ikke  længere  kan  friste  os  eller  lægge 
Fald  for  vor  Fod.  Alle  Baand  er  løst.  Underet  er 
fuldbyrdet  i  hele  dets  Udstrækning  efter  Guds  Vis- 
doms Raad;  det  Under,  hvortil  Begyndelsen  skete,  da 
Guds  enbaarne  Søn  blev  undfangen  af  en  Kvinde;  det 
Under,  hvortil  Begyndelsen  for  dit  Vedkommende 
skete,  da  han  blev  undfangen  i  dig  i  Daabens  hellige 
Stund. 


Det  hedder  om  Jesu  Undergærning  i  Kana  i  Ga- 
lilæa,  at  det  var  et  Tegn,  og  dette  kan  siges  om  alle 
Herrens  Undergærninger.  Men  hvad  skal  de  da  være 
Tegn  paa?  Netop  derpaa,  at  hans  Kraft  er  mægtig 
til  at  sejre  paa  alle  Omraader,  baade  i  Naturen,  i  Men- 
neskelivet og  i  Aandernes   Verden. 

Tegn  paa  hans  Herredømme  over  Naturen  skete 
ved  Brylluppet  i  Kana,  hvor  han  gjorde  Vand  til  Vin, 
i  Ørkenen,  hvor  han  skabte  Brød  til  de  mar  ge  Munde, 
ved  at  stille  Stormen  paa  Genesaret  Sø,  ved  at  fylde 
Fiskernes  Garn  o.  s.  v.,  —  i  Menneskelivet  ved  at 
blinde  fik  deres  Syn,  døve  deres  Hørelse,  halte  deres 
Førlighed,  døde  opstod  o.  s.  v.  —  i  Aandernes  Verden 
ved,  at  Jesus  uddrev  de  onde  Aander  fra  deres  én 
Gang  indtagne  Stillinger  i  de  besatte,  der  var  deres 
faste  Borge  i  Menneskelivet;    ja,  selv  Aandernes  Fyr- 

ste,  Djævelen,  maatte  gaa  bort  som  den  overvundne. 
Alt  dette  erTegn  paa,  at  Jesu  Kristi  Kraft  magter  alt, 
lige  fra  Havenes  Dyb  og  ind  under  Himlens  Bue,  og 
er  i  Stand  til  at  gaa  sejrrig  ud  af  Kampen  med  Fyr- 
stendømmer og  Magter,  med  Ondskabens  aandelige 
Hær  under  Himlen. 

Men  disse  Tegn  er  tillige  smaa  Begyndelser  paa 
Genoprettelsen,  og  naar  disse  smaa  Begyndelser  bliver 
fuldkommede  over  alt  og  altomfattende,  da  har  vi  den 
ny  Himmel  og  den  ny  Jord,    hvor  Retfærdighed  bor. 


Gud  er  Ordenens  Gud.  Derfor  finder  vi  den 
planlagte,  lovbundne  Orden  baade  i  Naturen  og  i  Me- 
nigheden. I  særlig  Grad  er  det  bleven  vor  Tid  givet 
at  se  dette,  saa  at  man  paa  Aandslivets  Omraader  kan 
mode  et  Udtryk  som  ,, Naturens  Lov  i  Aandens  Ver- 
den". Og  i  Naturen  har  Videnskaben  skuet  ind  i 
denne  planlagte,  lovbundne  Orden  som  aldrig  før, 
men  desværre:  den  er  bleven  svimmel  derved!  Ellers 
maatte  den  paa  Pavli  Vis  udbryde:  O,  Rigdoms  Dyb 
paa  Visdom  og  Magt!  Hvo  har  forstaaet  at  planlægge 
saaledes?  Hvo  har  mægtet  at  lovbinde  disse  vældige 
Kræfter? 

Vi  svarer  i  Herrens  Menighed:  det  har  Gud  Fa- 
der almægtige,  Himlens  og  Jordens  Skaber! 

